Instrumentar I: Relaţia de coaching Instrumentele de comunicare în coaching Coaching-ul nu este un domeniu teoretic, ci mai degrabă o activitate profesională şi o meserie Ca urmare, practicarea coaching-ului nu are la bază cunoştinţe dintr-un domeniu anume, ci necesită mai curând un anume know-how Învăţarea coaching-ului se bazează aşadar mai mult pe dobândirea unor competenţe decât pe cunoaşterea unui domeniu anume sau pe acumularea unor cunoştinţe Cele două abordări sunt fundamental diferite şi, uneori, chiar contradictorii Cineva, de pildă, ar putea şti să pornească un motor de maşină, fiind, în acelaşi timp, un şofer mediocru (lucru care ţine de know-how) Tot astfel, mulţi sunt aceia care ştiu să conducă relativ bine, dar nu au nicio idee (niciun fel de cunoştinţe) asupra a ceea ce se ascunde sub capota automobilului lor Cunoştinţele conceptuale sunt relativ uşor de dobândit prin lecturi sau printr-o căutare pe Internet Astfel de cunoştinţe pot fi rapid învăţate sau memorate În schimb, dobândirea unui know-how necesită dobândirea prin învăţare a anumitor comportamente într-un mediu ambiant specific (cu ajutorul, bunăoară, al unor simulatoare de zbor), sau pe terenul realităţii Anumite competenţe (know-how) pot chiar necesita un îndelungat proces de învăţare şi fac parte din ceea ce numim câteodată „experienţa” Altfel spus, pentru un profesionist din orice meserie, competenţele constituie un know-how care trebuie practicat multă vreme, până va deveni o obişnuinţă comportamentală Acest lucru este valabil şi în cazul coaching-ului Iată un exemplu de diferenţă între o cunoştinţă şi o competenţă în domeniul coaching-ului: cineva poate să ştie că, pentru a practica această meserie, este foarte important să fii un bun ascultător, dar aceleiaşi persoane îi poate fi extrem de greu să tacă mai mult de câteva minute în faţa unui client Înţelegerea faptului că tăcerea este importantă este o simplă cunoştinţă Tăcerea dublată de o ascultare atentă este, în multe cazuri, o competenţă dobândită De reţinut că aproape toate competenţele, „instrumentele” sau „know-how”-ul prezentate în acest articol şi privitoare la meseria de coach pot fi utilizate în practicarea cu succes a unui autentic management delegativ Căci delegarea urmăreşte tocmai să creeze un spaţiu de creştere pentru colaboratori, să vină în întâmpinarea iniţiativelor lor responsabile şi să-i îndrume în cadrul unor contracte centrate pe dezvoltarea performanţei lor Este evident că, pentru practicarea Înainte de a prezenta amănunţit un prim set de competenţe necesare în coaching (şi deci în managementul delegativ), este bine să lămurim utilitatea sau sensul lor Ajungem astfel la o chestiune adeseori percepută ca un paradox în domeniul coaching-ului şi rezumată astfel: coach-ii îşi ascultă clienţii, dar nu oferă „niciodată” nici opţiuni, nici soluţii! Într-adevăr, multe persoane au bevoie de timp şi de informaţii până să înţeleagă şi să accepte că un coach nu-şi foloseşte competenţa şi know-how-ul pentru a căuta soluţii la problemele clientului, nici pentru a căuta opţiuni care să faciliteze realizarea ambiţiilor acestuia În mod fundamental, arta coaching-ului constă în crearea unui mediu favorabil învăţării şi descoperirilor şi în care clientul îşi va rezolva propriile probleme, îşi va găsi sau îşi va dezvolta propriile mijloace de a-şi realiza ambiţiile Prezentarea unei serii de competenţe şi de instrumente ce urmăresc atingerea acestui obiectiv poate fi înşelătoare, căci coach-ul debutant ar putea dori să folosească atare instrumente în mod extensiv, pentru a-şi scoate în evidenţă know-how-ul Un coach cu experienţă va căuta mai degrabă să creeze un spaţiu sau un creuzet în care clientul se va putea dezvolta şi desfăşura în felul său şi potrivit propriului său ritm, fără să fie stingherit de un mediu ambiant prea „ajutător” Un astfel de mediu ar putea constitui o piedică în calea unei explorări şi a unei dezvoltări originale, personale 1 Ca urmare, deşi instrumentele de mai jos sunt numeroase, unele dintre ele ar putea fi folosite doar ocazional, în câte o şedinţă de coaching Pentru a fi cu adevărat utile, aceste instrumente nu trebuie să împiedice progresul clientului care-şi caută destinaţia personală prin intermediul propriului său dialog intim Crearea relaţiei Însuşirea tehnicilor şi instrumentelor prezentate în continuare este esenţială pentru buna cunoaştere a coachingului ca meserie Aceste instrumente se numără printre cele mai utile Din păcate, utilitatea şi importanţa lor sunt de prea multe ori subestimate Astfel, unele dintre aceste instrumente sunt utilizate numai la începutul unui proces de coaching, dar coach-ul se grăbeşte să le abandoneze, trecând la o abordare care se bazează pe prea multe întrebări centrate pe conţinutul problemei clientului La o privire superficială, aceste tehnici ar avea rolul de a-l face pur şi simplu pe client să vorbească despre preocupările sale Coach-ul ar obtine astfel toate informaţiile de care are nevoie pentru a înţelege bine mizele clientului Acest lucru ar semăna cu demersul unui ziarist competent care ar căuta să obţină cât mai multe date pentru a scrie un articol deopotrivă interesant şi sintetic La un nivel mai profund şi dincolo de conţinut, know-how-ul prezentat mai jos poate fi mult mai util în stabilirea, dezvoltarea şi păstrarea unei bune relaţii de coaching de-a lungul întregului demers Aceste instrumente slujesc la crearea şi la menţinerea spaţiului în care clientul va progresa în mod autonom către obiectivul dorit de el, către rezultatul scontat Postura relaţională subtilă a unui coach profesionist constă în a asculta, concentrându-se nu atât   asupra conţinutului dialogului clientului, cât asupra indicatorilor care permit definirea potenţialului şi a limiteror cadrului său de referinţă Atunci când îşi ascultă clientul, coach-ul urmăreşte, dincolo de problema sau de obiectivul aparent al acestuia, sistemul lui de credinţe, percepţiile, valorile, structura emoţională, potenţialul şi limitele, schemele de gândire etc Drept urmare, este important ca, atunci când se foloseşte de competenţele descrise mai jos, coach-ul să concentreze nu atât asupra problemei sau ambiţiei clientului său, cât asupra identităţii clientului şi a felului în care acesta îşi abordează problema sau face faţă ambiţiei sale Mânuite de un coach competent, astfel de instrumente şi de tehnici permit în primul rând crearea „matricei” sau a „creuzetului” relaţional în care clientul va putea să exploreze, să-şi dezvolte, să-şi formeze ambiţiile şi proiectele, precum şi identitatea şi potenţialul Aceste instrumente slujesc la crearea „spaţiului” de coaching pe care profesionistul i-l oferă clientului său Aceste tehnici vor fi utilizate îndeosebi pentru a crea relaţia coach-client şi pentru a permite apoi clientului să intre mai bine în relaţie cu sine însuşi În acest sent, tehnicile de mai jos slujesc adevăratului scop al coach-ului, care este acela de a fi deopotrivă total prezent şi aproape transparent, pentru a-i permite clientului să se concentreze pe deplin asupra mizelor şi ambiţiilor sale Tăcerea Un coach trebuie să ştie să tacă sau să ştie să nu intervină în „dialogul” clientului său, să nu-şi exprime sentimentele, să nu pună întrebări Deşi tehnica tăcerii este relativ elementară, anumitor coach-i le vine foarte greu s-o pună în aplicare Debutanţii cedează prea adesea dorinţei de a se arăta utili, de a-şi demonstra capacitatea de a rezolva probleme, de a-şi dovedi inteligenţa creatoare etc Ei manifestă o dorinţă nestăvilită de a-şi expune propriul punct de vedere, de a-şi împărtăşi gândurile sau experienţele, sunt nerăbdători să-şi îndrume clientul într-un mod cât mai eficient etc 2 Tăcerea este prin excelenţă tehnica de bază din coaching Tăcerea coach-ului creează spaţiul în care clientul îşi poate desfăşura sau dezvălui cadrul de referinţă şi îşi poate explora teritoriul personal Aidoma unei pompe, tăcerea creează un soi de „vid” care va „aspira” exprimarea profundă a clientului, permiţând ieşirea la suprafaţă a reflecţiei şi a dialogului său personal Pentru a face însă ca „spaţiul” sau „creuzetul” creat de coach să fie pozitiv, primitor, călduros şi pentru a-i arăta clientului că întregul proces este realmente acompaniat de prezenţa activă a coach-ului, se pot folosi multe alte tehnici mai subtile Ascultarea Coach-ul nu trebuie însă doar să tacă; a doua tehnică fundamentală din coaching este ascultarea Arta de asculta cu adevărat constă în a primi în mod călduros şi activ, în a înţelege şi a accepta gândurile şi schemele de gândire, emoţiile, reacţiile, afirmaţiile, îndoielile etc ale clientului, aşa cum sunt ele Ascultarea nu înseamnă nici încuviinţare, nici refuz, ci o simplă receptare, lipsită de evaluări şi de comparaţii În cadrul unei ascultări active, coach-ul caută, în tăcere să pătrundă în ambianţa mentală, emoţională, simbolică şi senzitivă a exprimării clientului său, pentru a-i înţelege cadrul de referinţă, schemele de gândire, sistemul de valori etc În mod ideal, coach-ul nu intervine decât rareori – şi numai din considerente strategice Sarcina de a se auzi pe sine şi de a-şi continua reflecţiile până la atingerea mulţumitoare a obiectivului său îi revine în primul rând clientului Postura Postura obişnuită şi „corectă” a coach-ului este şezând sau în picioare, dar cu spinarea dreaptă În orice caz, postura corporală este adesea adaptată la poziţia clientului şi la mişcările acestuia, descriind un fel de „dans” de-a lungul întregii şedinţe În general, orice mişcare de retragere sau de aplecare spre spate este percepută de către client ca semnalând o distanţare sau o scădere a interesului Uneori, o anumită distanţă este de dorit, pentru a-i lăsa clientului mai multă libertate Totodată, distanţarea îi permite coach-ului să reflecte comportamentul clientului sau să se sincronizeze cu el Când coach-ul se apleacă înainte sau se apropie de client, mesajul pe care-l transmite este acela că „preia” conţinutul dialogului clientului sau că începe să se implice mai mult Această poziţie din partea coach-ului poate de asemenea semnala un plus de sprijin, de căldură sau de angajament În consecinţă, coach-ul trebuie să rămână conştient de postura sa fizică şi de acompanierile „complementare” sau „contradictorii” în raport cu postura clientului său Dacă acesta din urmă stă aplecat în faţă (implicat), iar coachul stă aplecat spre spate (detaşat), diferenţa va fi percepută de către client şi va putea constitui o piedică în calea bunei desfăşurări a dialogului său personal Acest lucru dovedeşte că postura fizică şi, dincolo de ea, limbajul corpului joacă un rol central în practicarea coaching-ului Limbajul corpului În mod natural, limbajul corporal al coach-ului oferă mulţi indicatori fizici, aproape instinctivi, asupra atitudinii lui de receptare activă sau, dimpotrivă, asupra distanţării sau a lipsei lui de interes Ca urmare, coach-ul poate fi sigur că marea majoritate a clienţilor săi ştiu imediat dacă el ascultă sau nu cu toată atenţia, dacă este sau nu prezent, dacă încearcă să înţeleagă sau dacă face evaluări ş a m d Când coach-ul nu-şi mai acompaniază atent clientul, chiar şi preţ de o secundă, clientul percepe aproape imediat o ruptură în relaţia dintre ei şi poate reacţiona pierzând firul sau profunzimea dialogului său personal Această 3 conştientizare imediată a diverselor grade în care coach-ul este prezent trece printr-o serie de indicatori fizici aproape imperceptibili, pe care coach-ul îi emite în timp ce ascultă Se cuvine deci să trecem în revistă câţiva dintre aceşti indicatori fizici Obiectivul coach-ului nu trebuie să fie acela de a ţine sub control sau de a influenţa aceste manifestări naturale Orice tentativă de a „manifesta” în mod conştient semne de prezenţă sau de ascultare riscă să fie luată drept manipulare sau drept o lipsă de autenticitate Prin urmare, aceste tehnici nu trebuie învăţate şi, apoi, aplicate conştient Obiectivul coach-ului este acela de a asculta cu luare-aminte şi de a lăsa ca aceşti indicatori de prezenţă să se manifeste în mod natural şi corespunzător, fără a-i dirija în vreun fel Facilitatea de a imprima un caracter „firesc” unei relaţii este uneori anulată de o educaţie restrictivă dar, cu puţină practică, ea poate fi redobândită Contactul visual De cele mai multe ori, un coach care îşi ascultă cu atenţie clientul păstrează un contact vizual aproape neîntrerupt cu acesta „Privitul în ochi” dovedeşte interesul coach-ului faţă de client şi facilitează dezvoltarea relaţiei Clientul percepe imediat orice întrerupere a acestui contact vizual şi o interpretează ca pe o întrerupere a atenţiei pe care i-o acordă coach-ul În general, printr-un contact „ochi în ochi”, două corpuri ajung la un înalt grad de sincronizare S-a dovedit că, dacă între două persoane angajate activ într-o conversaţie, într-o artă marţială, în box, în dans etc există şi un bun contact vizual, acestea vor ajunge să-şi sincronizeze ritmurile cardiac şi respirator, tensiunea arterială şi chiar electroencefalogramele Tot astfel, un contact vizual perfect cu un adversar (în box, în judo…) permite anticiparea unui atac sau a unei lovituri Astfel de fenomene măsurabile arată că două corpuri aflate într-o comunicare intensă îşi adaptează unul la celălalt funcţiile vitale, devenind aproape un întreg (cf Desmond Morris) Aceste fenomene de comunicare apar în mod firesc între două persoane (sau animale) se urmăresc reciproc cu atenţie, prin contact vizual, lăsând restul pe seama instinctelor Aşa ceva nu se poate face în mod conştient sau controlat În orice caz, de îndată ce atenţia relaţională este întreruptă, cei doi parteneri simt acest lucru în mod intuitiv, instantaneu, iar comportamentele lor ţin seama de ruptura survenită Clipitul Persoana care ascultă cu atenţie vorbele altcuiva menţinând un contact vizual continuu manifestă adesea o formă elementară şi instinctivă de „punctuaţie”, aproape imperceptibilă pentru cei din jur Dacă observăm două persoane aflate în conversaţie, constatăm de multe ori că partenerul care ascultă cu atenţie clipeşte în ritmul vorbirii interlocutorului Este ca şi cum i-ar spune „da, da, da” din pleoape, adăugând astfel virgule între frazele şi paragrafele ce alcătuiesc dialogul celuilalt Această manifestare a acompanierii celuilalt are în general loc atunci când un coach ascultă cu atenţie dialogul clientului său Conştient în mod instinctiv de clipitul coach-ului, clientul simte că acesta se sincronizează, că urmăreşte ceea ce îi spune şi că participă prin ascultare Evident, acest lucru îl motivează pe client sau îl stimulează să-şi continue şi să-şi adâncească discursul Clătinatul din cap Aproape toată lumea este conştientă că, atunci când clătinăm din cap în ritmul vorbirii celuilalt, arătăm că îl ascultăm cu atenţie şi cu bunăvoinţă Acelaşi clătinat din cap din partea unui coach este o formă de punctuaţie prin care coach-ul dovedeşte că-şi acompaniază clientul Această mişcare înseamnă „vă urmăresc, puteţi continua” Clătinatul din cap este adesea însoţit de sunete sau de forme de punctuaţie verbală mai precise Totuşi, atenţie: un clătinat din cap excesiv sau ritual poate fi perceput şi ca o caricatură a posturii de ascultare Când mişcările sunt exagerate, când ritmul lor este decalat sau când continuă mult timp după ce clientul s-a exprimat, există riscul ca acesta din urmă să se arate agasat 4 Punctuaţia verbal Ascultarea atentă, clipitul şi clătinatul din cap sunt adeseori însoţite de diferite forme de punctuaţie verbală, emise în ritmul vorbirii, cum ar fi: „aha”, „da, da, da…”, „serios?”, „şî…?” etc Este vorba, de cele mai multe ori, de interjecţii sau de cuvinte scurte, care ar putea fi interpretate ca virgule, semne de exclamare, semne de întrebare, sau ca alte semne de punctuaţie Coach-ul care ascultă cu luare-aminte şi chiar cu încordare presară dialogul clientului cu astfel de semne de punctuaţie, pentru a-şi face simţită prezenţa atentă sau aportul Totuşi, trebuie să avem grijă ca dozarea acestei punctuaţii să fie în concordanţă cu diferitele situaţii şi cu profilul fiecărui client O punctuaţie excesivă ar putea avea un efect negativ în cazul în care clientul se va simţi „presat” de către coach sau dacă nu va dispune de suficient „spaţiu vital” în cadrul relaţiei O punctuaţie insuficientă poate da o impresie de distanţare, de abandon şi de dezinteres din partea coach-ului Unii clienţi au nevoie de spaţiu, în vreme ce alţii preferă să se simtă acompaniaţi mai îndeaproape De aceea coach-ul trebuie să simtă când anume are clientul nevoie de un plus de prezenţă sau, dimpotrivă, de mai mult spaţiu vital, pentru a putea răspunde mai bine acestor preferinţe Putem spune că, în general, introvertiţii preferă mai puţină punctuaţie sau întreruperi ale dialogului lor, în vreme ce extravertiţii se simt mai în largul lor dacă manifestările de acompaniere din partea coach-ului lor sunt mai numeroase Repetarea ultimelor cuvinte Pe lângă „punctuaţia” cu care marcăm discursul persoanei ascultate, dispunem şi de alte tehnici, relativ „uşoare”, ce ne permit să ne manifestăm prezenţa atentă şi să ne acompaniem clientul într-o dezvoltare mai aprofundată Una dintre tehnicile cele mai simple constă în repetarea ultimului cuvânt sau a ultimelor cuvinte ale frazei clientului, adăugând o intonaţie interogativă De exemplu: Clientul: „Îmi tot pun întrebări legate de ultimele decizii pe care le-am luat şi caut noi opţiuni” Coach-ul: „Noi opţiuni?” Reluarea cuvintelor-cheie Asemănătoare cu tehnica precedentă, reluarea, pe un ton interogativ, a anumitor cuvinte-cheie ce stau în centrul dialogului clientului poate duce la rezultate similare Astfel, dialogul clientului va fi stimulat în direcţia unei adânciri sau a unei mai mari precizii în jurul cuvântului ales de către coach De exemplu, dacă un client spune: „Am îndoieli în privinţa sensului acţiunilor pe care urmează să le întreprind”, coach-ul poate pur şi simplu să repete un cuvânt-cheie, cu o intonaţie interogativă: „Îndoieli?”, iar clientul va explica mai pe larg, de cele mai multe ori, ceea ce înţelege prin „îndoieli”, scormonind mai adânc în propriul său cadru de referinţă De reţinut că, în acelaşi exemplu, coach-ul poate repeta ultimele cuvinte: „Să le întreprinzi?” Clientul îşi va adânci atunci reflecţiile în altă direcţie, centrându-se mai mult asupra viitorului, a opţiunilor şi a planurilor sale de acţiune Vedem astfel cum cuvântul pe care coach-ul alege să-l repete va influenţa direcţia urmată de dialogul clientului şi activitatea sa Reflecţia ulterioară va fi dirijată de cuvântul pe care-l alege coach-ul Ca urmare, alegerea trebuie făcută cu deosebită atenţie, avându-se în vedere ceea ce ar fi benefic pentru client (şi nu ceea ce îl interesează pe coach) Această alegere poate fi utilă şi strategică, sau inutilă sau secundară pentru client De aceea, ea presupune un moment de reflecţie din partea coach-ului 5 Adresarea de întrebări legate de cuvintele-cheie Un alt mod de a obţine din partea clientului acelaşi rezultat constă în a-i pune o întrebare mai completă în legătură cu anumite cuvinte importante, culese din discursul său În exemplul de mai sus, coach-ul ar putea întreba: „Mi-ai putea spune mai multe despre îndoielile tale?” sau „Ai putea da amănunte în privinţa a ceea ce ar urma să întreprinzi?”, sau, în alte situaţii: „Mi-ai putea da un exemplu de…?” sau „Care ar fi diferitele categorii de…?” ş a m d Rolul acestui efort de clarificare lingvistică este nu atât acela de a-i lămuri coach-ului situaţia, cât de a-l ajuta pe client să-şi facă propriul inventar, ca să poată avansa în propria sa reflecţie Astfel de strategii lingvistice pornesc de la ideea că este mai util ca unui client să i se „servească” din nou propriile lui cuvinte, decât să i se ofere termeni proveniţi din cadrul de referinţă al coach-ului Întărirea pozitivă În foarte multe culturi, întărirea pozitivă este considerată o reacţie de sprijin, care îl motivează pe receptor şi favorizează dezvoltarea autonomiei lui Ca urmare, ori de câte ori este posibil (dar, atenţie, fără excese caricaturale!), un coach îi va oferi clientului o remarcă pozitivă, de validare sau de sprijin Să luăm câteva exemple: „Bravo, ai procedat cum trebuia”; „Felicitări, aţi lucrat bine şi aţi obţinut rezultate pe măsură”; „Într-o asemenea situaţie, onestitatea ta e de admirat”; „Ai dovedit mult curaj prin această abordare”; „Aveţi o intuiţie formidabilă!”; „Aşa trebuie căutate soluţiile, în mod creativ”; „Faci progrese uimitoare”; „Aveţi dreptate, e un lucru important” Bineînţeles, astfel de comentarii de întărire pozitivă sunt cu atât mai eficiente cu cât clientul nu le percepe ca pe nişte evaluări ale conţinutului discursului său Ele trebuie deci centrate asupra persoanei şi vor fi bine primite dacă vor fi emise în mod spontan şi sincer, la momentul oportun şi cu temei Totuşi, atenţie: efectul întăririi pozitive variază de la o persoană la alta şi de la o cultură la alta Un exces de întărire poate însemna uneori o încercare de manipulare Anumitor oameni le vine greu să precizeze ce anume vor din cauză că s-au format într-o cultură prea centrată pe obţinerea validării din partea anturajului În acest caz, tehnica de validare riscă să-l determine pe client să încerce să-i facă pe plac coach-ului în loc să-şi urmeze propria explorare personală Validările şi acceptările Să ne închipuim că un client spune, cu o expresie dramatică: „În munca mea, mi-e greu să mă încred în anumite persoane” Coach-ul poate replica, fără să se implice prea mult: „Şi…?”, sau poate veni în sprijinul clientului său: „În unele medii, lipsa de încredere în ceilalţi poate fi considerată o atitudine înţeleaptă, nu?” Un astfel de răspuns care validează poziţia clientului poate contribui la dedramatizarea unei situaţii şi poate deschide câmpul de percepţie al clientului Astfel, acesta îşi va putea explora situaţia fără să se simtă vinovat sau fără să se teamă că va fi judecat de către coach Crearea unui spaţiu de căutare în care clientul să-şi poată explora propriile probleme sau soluţii presupune adeseori validarea percepţiilor clientului sau acceptarea realităţii, intuiţiei ori sentimentelor lui Această validare 6 sau acceptare îi oferă clientului posibilitatea de a fi cel care este Ea poate porni uneori şi de la un comentariu emfatic: „Ştiu ce vrei să spui!” sau „Mi s-a întâmplat acelaşi lucru şi am reacţionat în acelaşi fel!” Clientul poate fi sprjinit şi printr-o abordare mult mai factuală Celui care spune că nu are încredere în ceilalţi coach-ul îi poate răspunde: „Deocamdată v-aţi exprimat percepţiile Ce aţi dori însă să faceţi în situaţia asta?” Acest lucru îl poate ajuta pe client să-şi schimbe optica şi să se centreze asupra soluţiilor pe care vrea să le pună în practică Vedem aşadar că rolul coach-ului nu este acela de a pune automat sub semnul întrebării pecepţiile clientului Uneori, rolul lui constă pur şi simplu în a accepta cadrul de referinţă al clientului şi în a-l îndruma în implementarea unor soluţii Umorul Umorul nu trebuie confundat cu ironia, sarcasmul sau batjocura Buna dozare a umorului la momentul oportun îi poate oferi clientului o bruscă distanţare în raport cu propria-i miză, în raport cu o situaţie ce-l preocupă, sau în raport cu Clientul: „Sunt cam… Nu ştiu cum să… Nu-mi…” Coach-ul: „…duc frazele până la capăt? o percepţie dramatică Umorul productiv sau salvator nu poate fi planificat de către coach El apare pur şi simplu, uneori brutal, în mod involuntar şi destinde atmosfera Umorul provoacă o ruptură de ritm ce-i poate oferi clientului o nouă perspectivă asupra procesului de muncă sau asupra conţinutului pe care-l dezvoltă Umorul oferă imediat o ocazie de a percepe lucrurile diferit Cererea permisiunii În practicarea coachingului, respectarea spaţiului de dialog al clientului este esenţială La fel cum un musafir bate la uşa unei încăperi înainte de a intra, coach-ul poate cere permisiunea de a se amesteca în discursul sau în cadrul de referinţă al clientului înainte de a o face „Iertaţi-mă că vă întrerup”, „V-aş putea întreba ceva?”, „Îmi dai voie să-ţi propun o percepţie?” „Îmi permiteţi o părere?” „Aş vrea, dacă-mi daţi voie, să vă spun ce cred” Deşi paradoxale (a cere voie să întrerupi înseamnă deja o întrerupere), aceste semne de respect vor întări percepţia clientului că spaţiul de reflecţie îi aparţine şi că progresul cade în sarcina lui El va fi deci mai responsabil faţă de sine însuşi Cererea permisiunii de a interveni are şi un efect de „bumerang” asupra coach-ului Ori de câte ori încearcă să obţină o „invitaţie” în spaţiul de dialog al clientului, acest lucru îi va aduce aminte că nu este „la el acasă”, ci pe terenul clientului, şi că intruziunile lui trebuie să fie rare, scurte şi strategice În plus, o cerere de permisiune înaintea unui intervenţii îi aminteşte clientului că trebuie să acorde acestei întreruperi întreaga atenţie cuvenită Invitaţia O altă tehnică politicoasă constă în a-l invita pe client să preia răspundere activităţii în curs, printr-o întrebare menită să atragă încuviinţarea lui „Sunteţi gata, putem începe şedinţa de azi?” poate fi o manieră blândă de începere a unei activităţi cu consimţământul clientului, în cazul în care coach-ul simte că, într-adevăr, clientul este pregătit să înceapă 7 „Vreţi să facem o mică pauză?” îl poate ajuta pe client să conştientizeze nevoia de a se detaşa un pic după o activitate intensă „Sunteţi pregătit să treceţi la elaborarea unui plan de acţiune?” este un mod de a-i sugera clientului că poate schimba ritmul şi trece la planificarea continuării „Putem începe să tragem concluziile?” este o semnalare discretă a faptului că, întrucât şedinţa de coaching se apropie de sfârşit, clientul poate începe să se concentreze asupra concluziilor la care a ajuns Uneori, invitaţia de a merge într-un anume sens poate avea asupra clientului un efect paradoxal sau contrar Aşa se poate întâmpla, de exemplu, atunci când clientul ezită să abordeze o temă dificilă În cazul în care coach-ul îl va invita să n-o abordeze, acest lucru îl poate determina pe client să se mobilizeze şi să atace chestiunea delicată Invitaţiile ne permit să observăm că, atunci când un client se simte răspunzător faţă de propriul lui demers şi progres, el găseşte adesea energia necesată pentru a avansa într-un ritm susţinut Exprimarea sentimentelor Această tehnică se bazează pe empatia coach-ului Ea constă în a împărtăşi cu clientul un sentiment personal legat de activitatea în curs sau de percepţia asupra clientului De exemplu:   „M-a emoţionat ceea ce ai spus adineauri”, sau „Te admir sincer pentru meticulozitatea cu care îţi pregăteşti planurile de acţiune” Acest gen de împărtăşire a sentimentelor arată că un comentariu personal şi autentic din partea coach-ului poate contribui la consolidarea relaţiei şi îi poate oferi clientului ambianţa pozitivă ce-i va permite să facă progrese Coach-ii sunt şi ei oameni, iar exprimarea unui sentiment sau a unei senzaţii personale poate adeseori duce la o mai bună şi mai profundă acompaniere a relaţiei cu clientul Dând glas unui sentiment ce-l năpădeşte, coach-ul îl aşază la o oarecare distanţă, ceea ce îi permite să se concentreze apoi mai bine asupra activităţii clientului Exprimarea percepţiilor Coach-ul îşi poate de asemenea exprima percepţia asupra clientului sau a stării clientului, permiţându-i astfel acestuia să devină conştient de ceva ce va fi scăpat atenţiei lui Este bine ca o atare împărtăşire a percepţiei să fie imediat urmată de o întrebare care-i va permite clientului să reia cuvântul şi să-şi continue activitatea    „Am impresia că, până la acest incident, eraţi mulţumit de evoluţia carierei dumneavoastră Aşa e?” „Mi se pare că această ultimă opţiune vă motivează cel mai mult Ce credeţi?” „Din momentul în care ai spus că ai vrea să-ţi schimbi meserie, chipul ţi s-a luminat Aşa simţi cu adevărat?” Percepţiile trebuie exprimate atunci când comportamentul clientului scoate la iveală atitudini sau sentimente de care clientul nu pare să fie conştient Acest lucru se poate produce în momentul în care clientul manifestă o schimbare de ritm, de ton, de poziţie corporală sau de gesturi, în raport cu o schimbare din conţinutul dialogului său Reformularea A reformula înseamnă pentru coach a exprima din nou, cu propriile-i cuvinte, conţinutul unei părţi considerate importantă din discursul clientului său, apoi a-i cere acestuia să valideze sau să rectifice „reluarea” Atenţie: tehnica reformulării pretinde precizie şi o capacitate de a utiliza alte cuvinte decât pe acelea folosite de client, pentru ca reluarea să se facă fidel, dar nu papagaliceşte Acest instrument este relativ „greoi”, pentru că folosirea lui cere mai mult timp Este deci de dorit să nu se abuzeze de el Aşa cum am spus şi în cazul altor instrumente prezentate mai sus, este bine ca o secvenţă de reformulare să fie precedată de o cerere de permisiune din partea coach-ului şi să fie urmată de o întrebare care-i va propune 8 clientului să valideze sau să rectifice reluarea conţinutului În cazul în care clientul adaugă ceva la reformulare sau o modifică, este bine să ne amintim că el are dreptate şi că tot el are întotdeauna ultimul cuvânt de spus în legătură cu conţintul sau cu sensul dialogului său Această tehnică este foarte utilă şi, uneori, extrem de puternică, atunci când tonul sau conţinutul reformulării reflectă o înţelegere profundă a cadrului de referinţă şi a stării emoţionale a clientului Reformularea constă în a-i oferi clientului o oglindă auditivă şi emoţională personalizată şi în a-i propune să se perceapă aşa cum ar face-o un ascultător binevoitor Aşa se explică faptul că, dacă reformularea este rituală, incompletă sau vine într-un moment nepotrivit, clientul îşi poate pierde răbdarea, iar relaţia de coaching poate suferi Folosirea imaginilor O tehnică similară constă în a întrerupe dialogul clientului cu o imagine – o analogie, o metaforă, o zicală, o onomatopee adaptată la sensul sau la tonul discursului său Relativ scurtă prin natura ei, o astfel de întrerupere corespunde unei forme de punctuaţie plastică Dacă imaginile sunt bine adaptate la conţinutul dialogului clientului, ele îi dau acestuia satisfacţia de a fi fost bine înţeles şi îi oferă o viziune originală şi sintetică asupra propriilor lui cuvinte Totuşi, atenţie: în cazul în care coach-ului îi va lua prea mult timp să povestească ceva sau să prezinte o ilustrare din propria-i experienţă, din cultura lui literară etc , clientul îşi va putea pierde şirul gândurilor, ceea ce va duce la o încetinire a procesului de coaching Coach-ul nu trebuie aşadar să cedeze ispitei de a-şi împărtăşi propriile idei, cunoştinţe, experienţe sau asociaţii, pentru a nu întrerupe ritmul şi conţinutul activităţii clientului său Altminteri, clientul riscă să-şi schimbe modul relaţional, să devină mai pasiv sau mai receptiv faţă de un coach preocupat să-şi demonstreze cunoştinţele sau săşi împărtăşească experienţa îndelungată Precauţiile retorice Când coach-ul utilizează una din tehnicile de comunicare prezentate mai sus, cum ar fi reformularea sau exprimarea propriilor sale sentimente sau percepţii, el trebuie să nu uite că se aventurează pe teritoriul personal al clientului său Astfel de intruziuni necesită o abordare politicoasă şi o atitudine prevenitoare Anumite precauţii retorice pot veni în sprijinul acestei poziţii sau o pot reflecta: „S-ar putea să mă înşel, dar…” „Poate că mă înşală intuiţia, dar…” „Nu ştiu dacă am înţeles bine, aşa că…” „Poate că mi-a scăpat ceva…” „S-ar putea să fie o simplă proiecţie personală, dar…” etc Aceste moduri de a introduce o reformulare sau împărtăşirea unui sentiment îi permit clientului să nu se simtă obligat să accepte percepţia sau cadrul de referinţă al coach-ului, dacă acestea diferă de ale lui sau le contrazic Este bine să nu uităm că percepţia, punctul de vedere, interpretarea sau cadrul de referinţă al coach-ului nu sunt importante decât în măsura în care exprimarea lor îl ajută pe client să progreseze în interiorul propriului său cadru de referinţă, în ritmul său şi conform termenilor fixaţi de el Când oferă o percepţie personală, coach-ul poate utiliza precauţii retorice de felul celor ilustrate mai sus şi trebuie să fie oricând gata să-şi retragă oferta sau să-şi retracteze spusele dacă sesisează că intruziunea lui nu-i este de folos clientului 9 Comentarea relaţiei de coaching Ca în cadrul oricărei relaţii, uneori este bine să „meta-comunicăm” pe marginea comunicării şi a relaţiei coachclient Acest lucru poate fi urmat de o întrebare menită să lămurească punctul de vedere al clientului, sau să faciliteze abordarea următoarelor etape ale coaching-ului Să luăm câteva exemple:    „Am impresia că ne înţelegem din ce în ce mai bine, iar coaching-ul devine mai performant Tu ce părere ai?” „Simt că între noi există tot mai multă încredere, şi că lucrul ăsta ne uşurează munca Sunteţi de acord?” „Am impresia că, de câteva şedinţe încoace, am intrat într-un impas Ce ar fi de făcut?” În toate exemplele de mai sus remarcăm, pe de o parte, că spusele coach-ului sugerează o răspundere împărtăşită şi, pe de altă parte, că întrebările îi oferă imediat clientului posibilitatea de a reacţiona sau de a defini etapa următoare Departe de a fi completă, lista competenţelor sau a instrumentelor practice din coaching prezentată mai sus le este de ajuns celor care încep să practice acompanierea clienţilor în cadrul unor relaţii de creştere Aceste instrumente servesc la două lucruri principale: creează o relaţie cu clientul, oferind totodată un spaţiu în care clientul se poate desfăşura şi dezvolta Bineînţeles, urmează să fie prezentate multe alte instrumente mai complexe şi mai strategice Aceste prime instrumente rămân însă fundamentale căci fără baza relaţională creată cu ajutorul lor, restul nu are niciun sens De remarcat că toate aceste tehnici pot servi în orice situaţie de coaching, indiferent de subiectul preocupării sau de conţinutul discursuluil clientului, centrat pe probleme, soluţii, ambiţii sau aspiraţii Oricare ar fi domeniul acoperit de dialogul cu clientul, aceleaşi tehnici de coaching pot urmări pur şi simplu obţinerea unor rezultate palpabile, respectându-se în acelaşi timp autonomia clientului Mai trebuie remarcat că lista prezintă instrumentele în ordinea crescătoare a complexităţii lor Nu trebuie să se deducă de aici că ele ar trebui utilizate în cursul unei şedinţe de coaching într-o ordine anume De asemenea, să nu se creadă cumva că toate aceste instrumente ar trebui să-şi afle locul în cursul uneia şi aceleiaşi şedinţe de coaching Intervenţiile de coaching utilizează doar câteva dintre instrumentele enumerate, pe când celelalte aşteaptă cuminţi câte un moment în care vor fi folosite Ca urmare, un bun coach foloseşte de fiecare dată numai câteva instrumente, într-un mod foarte limitat, dar la momentul cel mai oportun şi pentru a obţine cel mai bun rezultat pentru clientul său Subliniem de aceea că arta coaching-ului nu este o demonstraţie strălucită a unei întregi game de competenţe Coaching-ul eficient are loc mai ales atunci când un client progresează spectaculos într-un mediu ambiant care are grijă să-i lase tot spaţiul necesar dezvoltării lui autonome Pentru a vă folosi în practica de toate zilele de instrumentele de mai sus, reţineţi că acestea pot fi utile în relaţiile de cuplu, părinte-copii, vânzător-cumpărător, manager-colaborator, în relaţiile profesionale şi personale, respectiv în toate activităţile care conţin o doză de comunicare Acest lucru reaminteşte că primele instrumente ale coach-ului nu sunt altceva decât nişte instrumente de comunicare eficiente 10 Instrumentar II: Întrebările în coaching Coachingul prin întrebări Se afirmă că un coach profesionist îşi acompaniază şi îndrumă clientul având grijă să nu i se substiuie şi să nu-i propună răspunsuri sau opţiuni de răspuns Se face chiar precizarea că un coach îşi ajută clientul să găsească singur soluţii, mai ales punându-i întrebări Aceste afirmaţii clare, dar, întrucâtva, surprinzătoare necesită anumite precizări cu privire la forma şi sensul pe care le pot avea întrebările puse de un coach clientului său Căci în tipul de întrebări pe care le pune coach-ul şi mai ales în obiectul acestora constă diferenţa dintre coaching şi ancheta aprofundată, întreprinsă de un poliţist sau de un ziarist în scopul de a întocmi inventarul tehnic al preocupărilor persoanei de care se ocupă SENSUL ÎNTREBĂRILOR PUSE DE COACH Întregul demers de coaching se bazează pe un cadru de referinţă precis Toate acţiunile şi intervenţiile coachului, deci şi întrebările puse de el, pornesc de la următorul postulat: clientul este a priori inteligent, bun cunoscător al dimensiunii tehnice a preocupărilor lui şi capabil să-şi rezolve problema sau să obţină rezultate mai performante decât cele anterioare Ca urmare, coach-ul trebuie să-şi considere clientul un expert în domeniul său Numai şi numai clientul este în stare să găsească răspunsurile cele mai potrivite pentru atingerea obiectivelor sale De exemplu, coach-ul unui campion olimpic de judo nu este un judoka mai bun decât sportivul pe care-l îndrumă, căci, altminteri, el ar fi campionul, şi nu clientul său Tot astfel, coach-ul unui director financiar nu este mai expert decât clientul său în finanţele întreprinderii în care lucrează acesta Iar coach-ul unui antreprenor care înfiinţează o întreprindere nu cunoaşte mai bine decât clientul său mediul specific acestui proiect profesional Este deci o greşeală să ne închipuim că, în cursul unei convorbiri, un coach ar putea găsi un răspuns la care clientul său să nu se fi gândit deja Este foarte greu de crezut că un coach ar putea găsi soluţii utile în domeniul în care clientul său este expert Drept urmare, coach-ul nu-şi va propune să caute, prin întrebări, „pata oarbă” sau ideea originală dintr-o multitudine de reflecţii pe care, în general, clientul a avut timp să le epuizeze Coach-ul trebuie deci să se gândească de la bun început să toate ideile care i-ar putea veni au fost deja luate în calcul şi respinse de către clientul său Coach-ul trebuie să dea dovadă de umilinţă, clientul nu este un tâmpit Practica demonstrează că, în general, ori de câte ori coach-ul uită acest lucru şi îndrăzneşte să propună o soluţie, clientul răspunde aproape automat prin „da, dar…”, sau printr-o lungă expunere a contextului care-l împiedică să pună în practică soluţia oferită sau sugerată cu stângăcie de un coach pretenţios Atunci ce face coach-ul pus în faţa clientului său? Răspunsul la această întrebare fixează cadrul fundamental al sensului demersului întreprins de coach şi al utilizării tuturor „instrumentelor” de coaching într-o postură de acompaniere Înţelegerea acestui cadru este esenţială pentru a şti cum anume se pun întrebările, ce întrebări trebuie puse şi când CADRUL DE REFERINŢĂ AL CLIENTULUI Pentru a practica un coaching de calitate, trebuie ştiut că ceea ce îl determină pe client să facă apel la un coach este tocmai faptul că el, clientul, este cel mai competent cunoscător al problemei, obiectivului sau ambiţiei lui De cele mai multe ori, când abordează o miză importantă cu coach-ul său, clientul a întors deja problema sau situaţia pe toate părţile El se află pe un teritoriu pe care-l cunoaşte perfect, doar că a ajuns într-un impas A avut 11 timp să reflecteze la problema sau la ambiţia lui şi, pentru el, nu există soluţie la problema cu care se confruntă, nu există vreo modalitate de a-şi atinge obiectivul în contextul dat, aşa cum îl percepe el Or, aici este cheia problemei clientului şi temelia artei coachingului În felul în care este pusă de client, problema este insolubilă În felul în care şi-l fixează el, obiectivul este de neatins În felul în care o abordează, situaţia este fără ieşire Acesta este punctul asupra căruia se concentrează coach-ul atât atunci când îşi ascultă clientul, cât şi atunci când îşi pune în aplicare capacităţile creatoare Ca urmare, coach-ul profesionist nu se focalizează asupra problemei aşa cum o pune clientul, ci mai degrabă asupra modului său de a pune problemele Coach-ul nu se concentrează asupra ambiţiei clientului aşa cum o priveşte acesta, ci asupra cadrului de referinţă ce stă la baza fixării anumitor obiective Trebuie ştiut că, dacă o persoană a pus în mod clar o problemă, iar dacă respectiva persoană este considerată inteligentă şi expertă în domeniul său, atunci ea ar trebui să-şi poată rezolva singură problema Dacă însă aceasta persoană nu găseşte nicio soluţie la problema cu pricina sau nu găseşte mijloacele necesare atingerii unui obiectiv, înseamnă că ea trebuie să reanalizeze modul în care îşi pune problema sau în care intenţionează să-şi atingă obiectivul Demersul original al coachingului porneşte de la următorul principiu: o problemă bine pusă îşi găseşte cu uşurinţă rezolvarea, şi invers, o problemă fără soluţie este, probabil, pusă într-un mod prea restrictiv sau prea constrângător ÎNTREBĂRILE PERCUTANTE Rezultă din cele de mai sus că, atunci când un client simte că a ajuns într-o situaţie fără ieşire, este inutil să căutăm o soluţie acolo unde o caută sau în modul în care o caută şi el Trebuie, dimpotrivă, să-l îndrumăm într-o reconfigurare a modului în care îşi abordează problema sau ambiţia Această strategie se concretizează în felul în care coach-ul îşi ascultă clientul şi în arta lui de a pune întrebări Ca urmare, întrebările considerate percutante în coaching sunt acelea care-i propun clientului să-şi reanalizeze modul de abordare a problemei sau a ambiţiei sale Putem deci reformula specificitatea coachingului:    Coach-ul ascultă nu atât problema clientului, cât felul în care clientul pune problema respectivă Ca urmare, el nu reflectează cu clientul, ci îşi îndreaptă atenţia asupra modului de a reflecta al clientului Coach-ul nu încearcă să-şi ajute clientul în cadrul de referinţă al acestuia, ci caută să-l ajute pe client să-şi modifice cadrul de referinţă pentru a-şi percepe altfel universul Întrebările coach-ului nu au rolul de a smulge cât mai multe informaţii de la client, ci de a-l determina pe acesta să simtă, să reflecteze şi să reacţioneze altfel Drept urmare, coach-ul nu trebuie să-şi îndrepte atenţia spre detaliile tehnice ale problemei clientului, căci riscă astfel să se trezească prizonierul aceluiaşi cadru de referinţă îngust Coach-ul va interveni asupra cadrului general, care determină modul de căutare a soluţiilor de către clientul său  Coach-ul nu-şi acompaniază/îndrumă clientul în prelucrarea emoţiilor sale, ci îl ajută să-şi perceapă situaţia altfel, ceea ce va suscita alte emoţii În încheierea acestei introduceri asupra sensului utilizării instrumentelor de coaching – fie prin tehnici de comunicare mai pasive, fie prin intervenţii şi întrebări mai active –, să reţinem cele două puncte asupra cărora coach-ul îşi va concentra toată arta şi atenţia Astfel, coach-ul trebuie  să asculte şi să intervină mai cu seamă asupra identităţii clientului ca persoană; 12  să asculte şi să intervină îndeosebi asupra modului în care funcţionează clientul: cum percepe, care sunt credinţele lui autoconfirmative, valorile lui, schemele lui de gândire, emoţiile etc Coach-ul nu-şi va îndrepta în niciun caz atenţia asupra dimensiunii tehnice a problemei punctuale care trebuie rezolvată sau a obiectivului ce trebuie atins Cu alte cuvinte, coach-ul nu va încerca să ia locul clientului, ca să nu se trezească prizonierul aceloraşi constrângeri şi al aceluiaşi impas… Paradoxal, tocmai această strategie îi va permite clientului să-şi rezolve problema sau să-şi atingă obiectivul Căci numai efortul de reconfigurare a cadrului său de referinţă sau de modificare a perspectivei asupra propriiilor sale mize îi va permite clientului să găsească subit o nouă abordare, prin care îşi va rezolva problemele sau îşi va realiza ambiţiile Această strategie este uneori relativ greu de pus în practică Mulţi clienţi simt imperios nevoia de a face un inventar complet al etapelor care i-au dus la impasul în care se află Nu puţini sunt aceia care doresc să descrie în amănunt constrângerile ce le determină percepţia asupra mediului ambiant Or, tocmai această percepţie îi limitează şi îi obligă să caute îndrumarea unui coach Culmea, celor mai mulţi li se pare logic să-l „pună la curent” pe coach în legătură cu toate informaţiile care fac parte integrantă tocmai din cadrul de referinţă ce-i limitează În acest context paradoxal al relaţiei cu clientul, cu cât coach-ul va asculta şi va afla mai multe amănunte despre situaţia clientului, ajungând să-l compătimească, cu atât va risca mai mult să se pomenească alături de client într-o situaţie fără ieşire Ca urmare, postură coach-ului constă în a-şi acompania clientul fără însă a-i prelua cadrul de referinţă şi fără să coboare prea adânc în universul lui Căci rolul coach-ului este tocmai acela de a-l ajuta pe client să-şi regândească propriul cadru de referinţă, să-şi perceapă mediul ambiant dintr-un alt unghi, săşi privească universul dintr-o perspectivă originală şi salutară Diferitele întrebări ale coach-ului, instrumente extraordinar de utile, nu sunt cu adevărat eficiente decât dacă sunt folosite cu fineţe şi pertinenţă, în scopul de a-l ajuta pe client să perceapă altfel pentru a face altfel Întrebările au rolul de a-l îndruma pe client într-un demers fără echivoc: transformarea cadrului de referinţă care-i limitează potenţialul de creştere şi de dezvoltare în scopul de a-l determina apoi să acţioneze altfel DIFERITELE TIPURI DE ÎNTREBĂRI În coaching, este bine să-i lăsăm clientului un cât mai mare spaţiu de libertate, pentru ca el să-şi poată desfăşura dialogul, cadrul de referinţă, potenţialul de creştere Ca urmare, demersul coach-ului constă în a fi prezent în mod relativ simplu şi transparent, cu unele intruziuni ocazionale, precise, scurte şi făcute cu respect Această atitudine „minimalistă” se referă la toate întrebările pe care le-ar putea pune un coach Întrebări simple / complicate Punând întrebări prea multe, prea lungi şi îndreptate spre opţiuni personale, unii coach-i demonstrează că încearcă, indirect sau inconştient, să propună soluţii, să obţină recunoştinţă, să-şi justifice prezenţa, să accelereze procesul prin care trece clientul lor etc Chiar dacă astfel de întrebări prea numeroase şi, de multe ori, nepotrivite au la bază sentimentele cele mai bune, ele nu fac decât să împiedice demersul autonom al clientului De aceea, întrebările de acest gen sunt considerate ineficiente Totuşi, atenţie Contrariul unei întrebări simple nu este întrebarea complexă, ci mai degrabă întrebarea complicată, sinuoasă sau alambicată Întrebările complexe se referă la abordarea „complexităţii”, altfel spus la „abordarea sistemică” Această abordare poate propune o serie de întrebări aşa-zise „complexe”, ce materializează o serie de strategii forte, utilizate de coach-ii profesionişti Vom aborda acest tip de întrebări puţin mai târziu Întrebări neutre / dirijate O altă deosebire dintre tipurile de întrebări se referă la obiectul lor În coaching, ca şi în comunicarea generală, 13 considerăm că o întrebare are drept scop obţinerea de noi informaţii Ca urmare, pentru a obţine într-adevăr noi informaţii, este bine să nu încercăm să influenţăm dinainte conţinutul răspunsului O întrebare care lasă-i lasă interlocutorului câmpul conţinutului complet liber este o întrebare „neutră” şi este considerată utilă În schimb, o întrebare care, prin felul în care este formulată, propune o anumit răspuns, este o întrebare „dirijată” În coaching, întrebările dirijate trebuie evitate De exemplu:  „Sunteţi furios?” propune o emoţie printre altele şi atrage atenţia clientului asupra unui conţinut specific Clientul se poate concentra asupra acestei emoţii, remarcând că, într-adevăr, simte o anume enervare, vecină cu furia Totuşi, atenţie, căci conentrarea personală asupra unei emoţii îi poate da acesteia importanţă, în detrimentul alteia, la fel de prezentă, dar nemenţionată de către coach Dacă vrem cu adevărat să ştim cec gândeşte sau ce simte o persoană, este bine aşadar să-i punem o întrebare mai „neutră” (chiar dacă ea vizează anumite emoţii sau sentimente), care, prin forma ei, să faciliteze libera exprimare a respectivei persoane; de exemplu:  „Ce simţiţi în momentul ăsta?” Forma întrebării de mai sus: „Sunteţi furios?” are totuşi meritul de a fi simplă Unele întrebări dirijate vehiculează atâtea informaţii şi chiar judecăţi sau credinţe, încât aproape că-i propun interlocutorului să accepte sau să refuze cadrul de referinţă îngust al celui care le pune Dacă, din punct de vedere formal, astfel de întrebări pretind că urmăresc obţinerea unor informaţii, în realitate lucrurile stau cu totul invers De exemplu:   „Acest mediu ambiant pasiv, care vă obligă să duceţi în spinare mai mult decât partea dumneavoastră de responsabilite, nu stârneşte în dumneavoastră o reacţie de furie, sau cel puţin de enervare?” „Nu credeţi că, atunci când ne aflăm într-un context ierarhic, iar cultura întreprinderii este de tip tradiţional, este mai înţelept să reflectăm foarte bine înainte de a ne asuma un risc?” Este limpede că cele două întrebări dirijate şi complicate de mai sus nu sunt întrebările unui coach Dacă doreşte să-i lase clientului său un spaţiu cu adevărat liber în care acesta să se poată exprima neîngrădit, coach-ul va pune o întrebare neutră şi simplă: „Ce părere aveţi?” sau „Ce simţiţi acum?” etc Astfel de întrebări au totodată şi un caracter „deschis” Întrebări deschise / închise Printre diferitele categorii de întrebări există şi întrebările „deschise”, care îi pun clientului la dispoziţie un vast teritoriu de exprimare, precum şi cele „închise”, care propun o alternativă, lăsându-l pe client să aleagă sau să se poziţioneze într-un fel sau altul Întrebările deschise lărgesc câmpul de „dialog” al clientului, în vreme ce întrebările închise îl obligă să opteze Să luăm câteva exemple de întrebări deschise:      Ce doriţi să faceţi în această situaţie? Care sunt opţiunile dumneavoastră? Care este pentru dumneavoastră etapa următoare? Care sunt termenele de punere în practică? Ce sentimente vă încearcă într-o astfel de situaţie? Pus să răspundă la astfel de întrebări, clientul poate descrie pe larg ce doreşte, ce simte, poate vorbi despre ritmul său, despre gândurile sale etc Coach-ul îşi formulează întrebarea astfel încât nimic să nu sugereze că el ar avea o părere sau că şi-ar îndrepta atenţia spre un punct anume Coach-ul nu influenţează răspunsul Acest gen de întrebări suscită din partea clientului un comentariu mai personal, uneori original sau neaşteptat, alteori mai lung sau ezitant 14 Cu ocazia altor secvenţe de coaching, coach-ul îşi va acompania clientul într-o dinamică de concentrare a demersului său Este bine ca, în anumite momente, coach-ul să-l determine pe client să-şi restrângă domeniul de căutare sau câmpul „dialogului” personal Coach-ul va propune atunci o formă de întrebare cu un conţinut mai „dirijat”:     Doriţi să treceţi la acţiune, sau preferaţi să mai aşteptaţi puţin? Preferaţi opţiunii A opţiunea B sau C? Aveţi de gând să reacţionaţi imediat, sau vreţi să lăsaţi lucrurile să se mai „coacă”? Vă simţiţi mai degrabă iritat sau mai degrabă stimulat de această întâmplare? Toate întrebările de mai sus propun alternative şi îl obligă pe client să opteze Clientul va alege între cele două sau mai multe opţiuni pe care i le propune coach-ul (dar care rezultă din propriul său dialog) În cazul în care clientul nu s-a hotărât, forma întrebării îi sugerează s-o facă Rostul unor astfel de întrebări este deci acela de a-l îndruma pe client atunci când acesta este gata să facă o alegere Coach-ul trebuie să aibă în vedere faptul că forma întrebării „închise” îl poate îndrepta pe client spre o acţiune sau spre o concluzie, fără însă a influenţa conţinutul alegerii sale Atenţie: dacă această alegere este propusă prea devreme, clientul nu va fi gata să tranşeze Răspunsul care va arăta că propunerea venită din partea coach-ului este prematură va fi „Nu ştiu” Coach-ul trebuie deci să ştie când anume să pună o întrebare închisă Căci întrebările închise pot provoca sau confirma o hotărâre sau o concluzie, când sunt puse la timp; sau pot scoate la iveală pripeala coach-ului sau insuficienta pregătire a clientului, când sunt puse prea devreme Atenţie: de regulă, întrebările închise atrag din partea clientului un răspuns scurt S-ar putea ca, după ce a răspuns, clientul să se aştepte la o nouă întrebare De aceea, întrebările închise constituie un fel de jalon care poate duce la apariţia unei pauze în dialogul clientului O stimulare judicioasă din partea coach-ului îl va ajuta pe client să-şi ducă mai departe gândurile, sau să iniţieze tranziţia spre o altă activitate de dialog personal Întrebări active / analitice Printre tipurile de întrebări, o altă distincţie este aceea dintre întrebările care aşteaptă un răspuns analitic şi cele care provoacă o acţiune Întrebările analitice atrag de regulă răspunsuri ce fac apel la trecut sau la cadrul de referinţă dobândit al clientului Întrebarea analitică urmăreşte să-l ajute pe client să-şi conştientizeze motivaţiile, contextul, mijloacele şi constrângerile Clientul va stărui asupra istoricului situaţiei sau o va descrie mai amănunţit Întrebările analitice puse de coach smulg de la client mai multe informaţii, sub formă de explicaţii sau de justificări Subliniem de aceea că întrebările analitice nu se numără printre cele la care ar trebui să recurgă un coach Căci, întrucât coachingul constă într-o acompaniere ce urmăreşte obţinerea unor rezultate, coach-ul trebuie să privilegieze demersurile îndreptate spre dimensiunea activă, spre viitor, spre schimbare, spre punerea în practică a unor soluţii şi a unor mijloace care să asigure reuşita De ce? Ca o primă consecinţă practică a acestei strategii proprii coachingului, coach-ul trebuie să evite cu orice preţ să întrebe „de ce?” La această întrebare, răspunsul este aproape întotdeauna o reconstituire şi mai detaliată tocmai a cadrului de referinţă care restrânge mobilitatea mentală sau agilitatea emoţională a clientului Întrebarea „de ce?” atrage aproape sistematic din partea clientului un plus de informaţii sub formă de justificări Acestea îşi au întotdeauna originea fie în trecutul clientului, fie în mediul lui ambiant, perceput ca restrictiv sau constrângător şi care-i limitează posibilităţile de dezvoltare 15 De aici rezultă că toate întrebările orientate spre înţelegerea problemei, spre trecut, spre dificultăţile insurmontabile ale clientului, spre disecarea contextului sau a alegerilor greşite din trecut pot fi considerate ca, practic, inutile Dacă pornesc de la principiul paradoxal potrivit căruia „pentru a reuşi, trebuie să înţelegi de ce ai eşuat”, astfel de întrebări nu fac decât să-l lase pe client prizonier al contextului sau al cadrului de referinţă care-l limitează şi din care el ar trebui ajutat să se smulgă Această afirmaţie are, desigur, şi câteva excepţii importante De pildă, un coach poate întreba „de ce?” pentru a înţelege mai bine din răspunsul clientului său felul în care acesta se limitează Coach-ul însă nu trebuie să asculte conţinutul răspunsului, ci să caute mai degrabă să surprindă ce anume se ascunde în spatele cuvintelor, pentru a sesiza cadrul de referinţă al clientului; în acest caz, răspunsul clientului îi va permite coach-ului să înţeleagă modul său de a gândi Astfel, dacă, întâmplător, îl va întreba pe client „de ce?”, coach-ul nu va asculta conţinutul răspunsul în specificitatea lui proprie situaţiei, ci în forma lui generală Această formă oferă adeseori indicaţii asupra structurii care limitează cadrul de referinţă al clientului Cum? Întrebările centrate pe acţiune au meritul că îl determină pe client să ia în calcul noi posibilităţi, să se gândească la făurirea unui viitor nou, diferit În genenal, astfel de întrebări încep cu „Cum aţi proceda ca să…?” În coaching, întrebările care încep astfel sunt considerate cele mai bune O asemenea întrebare, deschisă, poate fi neutră, sau poate fi dirijată subtil, în funcţie de etapa de coaching în care s-a ajuns Într-adevăr, întrebarea „Cum aţi proceda ca să…?” presupune că deja clientul s-a hotărât să treacă la fapte şi că poate acum reflecta la strategia, tactica sau comportamentul de care are nevoie Această presupunere poate să fi confirmată de activitatea ce precedă întrebarea, caz în care întrebarea va fi neutră Dacă însă clientul nua dat semne că ar dori să treacă la fapte, o asemenea întrebare din partea coach-ului îl va dirija spre alegerea unei acţiuni Cu alte cuvinte, dacă apare prematur în raport cu dorinţa clientului de a trece la acţiune, întrebarea „Cum aţi proceda ca să…?” va fi percepută ca o întrebare dirijată şi deci nepotrivită Să examinăm, de exemplu, următoarele două întrebări:  „Aveţi de gând să-i explicaţi colaboratorului dvs punctul dvs de vedere?” Întrebarea este analitică şi neutră „Aveţi de gând să…?” este o întrebare care-i propune clientului să reflecteze la oportunitatea unei acţiuni Ea dă naştere unui dialog asupra avantajelor şi inconvenientelor unei acţiuni, ceea ce, în sine, privilegiază reflecţia şi poate duce la o amânare, fie şi trecătoare, a hotărârii de a acţiona Acest lucru poate fi oportun în cazul în care clientul nu este gata să acţioneze, sau inoportun, dacă îl va încuraja să-şi amâne acţiunea „Cum îi veţi explica punctul dvs de vedere colaboratorului dumneavoastră?” O astfel de întrebare este considerată activă şi, uneori, dirijată În acest exemplu, întrebarea, care începe cu „Cum…?”, porneşte de la presupunerea că va avea loc o explicaţie Întrebarea este centrată pe modul în care va proceda clientul Ea îi propune clientului să pregătească o punere în practică, pornind de la presupunerea că hotărârea de a acţiona a fost deja luată Dacă nu este pregătit, clientul s-ar putea simţi împins într-o direcţie pe care încă nu a ales-o Dacă însă clientul este gata să acţioneze, atunci această întrebare oportună îi va propune să facă un pas înainte, trecând la definirea unei tactici sau a unei strategii 16 În general, în demersul de coaching, întrebările care-l orientează rapid pe client spre elaborarea şi punerea în aplicare a unor soluţii şi spre construirea activă a propriului său viitor sunt considerate ca fiind mult mai eficiente decât acelea care îl centrează pe analiza şi înţelegerea situaţiei sale prezente sau trecute FORMULAREA ÎNTREBĂRILOR Pe lângă alegerea cu grijă a tipului de întrebare, coach-ul va acorda o atenţie deosebită formulării conţinutului lingvistic al întrebărilor Iată, cu titlu de exemplu, cum se formulează prima întrebare pe care un coach o poate pune la începutul şedinţei pentru a-l ajuta pe client să se centreze pe mizele lui de moment         „Cu ce v-aş putea ajuta?”, sau „Deci…? (urmat de tăcere)”, sau „Pe ce doriţi să lucraţi azi?”, sau „Ce v-a determinat să veniţi la mine?”, sau „Ce obiective doriţi să atingeţi până la sfârşitul acestei sesiuni?”, sau „Ce aşteptaţi de la mine?”, sau „Unde vă situaţi în raport cu mizele dumneavoastră?”, sau „Ce rezultate doriţi să obţineţi de astă dată? etc Aceste întrebări ilustrează modul obişnuit în care coach-ul poate pune o întrebare esenţială pentru a-l ajuta pe client să înceapă o şedinţă de lucru Aparent, toate aceste întrebări seamănă între ele În orice caz, fiecare întrebare îi propune clientului să-şi asume poziţia de actor, oferindu-i posibilitatea de a-şi începe activitatea în mod activ şi responsabil La o privire mai atentă asupra formulării lingvistice a acestor întrebări, constatăm însă că există diferenţe între ele Fiecare întrebare propune, în mod subtil, un cadru de referinţă relativ distinct Dacă cele mai multe îi propun clientului să fie activ şi responsabil, două dintre ele îi propun să formuleze cereri către coach Dacă o întrebare îi oferă clientului un cadru deschis şi nedirectiv, alta îi propune o analiză a propriei situaţii, iar alta îi propune să se concentreze asupra obictivelor pe care doreşte să le atingă Aceste forme de introducere într-o sesiune de coaching sunt fundamental diferite între ele şi pot duce la rezultate, uneori, diametral opuse Prin urmare, formularea întrebărilor puse de un coach merită o reflecţie aprofundată De-a lungul unei sesiuni de coaching, nu pot exista formulări „inocente” Dincolo de intenţia aparentă, formularea lingvistică a oricărei întrebări şi intervenţii a coach-ului vehiculează un cadru de referinţă relaţional şi operaţional Constatăm astfel că demersul de coaching, care înseamnă punerea sub semnul întrebării a cadrului de referinţă al clientului, se bazează pe o ascultare şi pe o comunicare lingvistică foarte atentă Căci coach-ul îşi practică arta mai ales printr-o utilizare precisă şi judicioasă a cuvintelor, a structurii şi a subtilităţilor limbajului În acest sens, coachingul poate fi considerat o abordare pur lingvistică Ascultând cu atenţie dialogul clientului său, coach-ul va putea sesiza toate subtilităţile cadrului de referinţă al acestuia Tot astfel, alegându-şi propriile cuvinte şi formulându-şi propriile întrebări cu aceeaşi precizie, el îi va transmite clientului numeroase pârghii prin care acesta îşi va putea modifica sau transforma radical universul şi performanţa Ţinând seama de acest context general al practicării coachingului, putem aborda alte categorii de întrebări utile în arta coachingului Clientul trebuie „responsabilizat” Formularea judicioasă a unor întrebări ne permite să-i reamintim clientului că el trebuie să-şi piloteze propriul demers În măsura în care coach-ul îşi va avea grijă să-şi pună clientul în centrul activităţii de coaching, clientul îşi va dezvolta autonomia şi capacitatea de a evolua singur În mod concret, coach-ul realizează acest lucru 17 formulând cu regularitate întrebări prin care îl îndeamnă pe client să fie activ şi să ia decizii în tot ceea ce priveşte conţinutul şi procesul activităţii de coaching Să aruncăm o privire asupra următoarelor exemple de formulări:       „Ce rezultate doriţi să obţineţi azi?” „Cum vreţi să începeţi?” „Unde aţi ajuns în momentul de faţă?” „Care este, pentru tine, etapa următoare?” „Cum aţi dori să încheiaţi această sesiune?” „Ce vreţi să puneţi în practică până la viitoarea noastră întâlnire?” Interpelarea directă a clientului prin folosirea persoanei a II-a se dovedeşte un demers mult mai potrivit decât încercarea de a-l proteja prin formulări mai impersonale („În ce ar consta…?”, „Cum ar fi de dorit să…?”), colective („Cum să începem?”) sau centrate pe persoana coach-ului („V-aş propune să ne oprim o clipă pentru a face un rezumat al situaţiei” sau „Cred că am reuşit să punem bine problema”) Lipsa de forţă a unor formulări indirecte, cu subiect vag sau colectiv, reiese şi din exemple ca:      „A cam venit vremea să tragem o concluzie ” „Care ar fi continuarea logică a muncii noastre?” „Ce obiective ne-am fixat pentru azi?” „Care ar fi prima temă care ar trebui abordată?” „Ce aplicaţii am putea avea în vedere până la viitoarea noastră întâlnire?” Clientul trebuie respectat O serie de întrebări utile sunt acelea prin care clientului i se cere permisiunea Dat fiind că ele vin din partea coach-ului şi că, de cele mai multe ori, clientul nu poate răspunde decât „da”, astfel de întrebări pot părea pur formale La un nivel mai profund însă, ele îi permit coach-ului să sublinieze (şi să nu uite nici el) că spaţiul de coaching îi aparţine în primul rând clientului Înainte de a pătrunde în acest spaţiu privat, coach-ul îşi manifestă respectul, cerându-i clientului permisiunea de a interveni:     „Îmi permiteţi să vă întrerup?” „Îmi daţi voie să vă pun o întrebare?” „Îmi îngăduiţi să reformulez ceea ce am înţeles?” „Aş putea să-mi spun părerea?” Evident, unele dintre aceste cereri sunt paradoxale Căci cererea permisiunii de a întrerupe constituie deja o întrerupere, după cum cererea permisiuni de a pune o întrebare constituie deja o întrebare Aceste cereri exprimă însă respectul faţă de spaţiul clientului şi îi permit coach-ului să sublinieze importanţa intervenţiei ce urmează Când îi acordă coach-ului permisiunea de a interveni în dialogul său personal, clientul este mult mai dispus să asculte sensul profund a ceea ce i se va spune ÎNTREBĂRILE DE ORDIN „PRACTIC” Este bine ca, atunci când clientul îşi abordează mizele într-un mod prea vag sau prea general, coach-ul să-l aducă înapoi la lucruri precise, concrete, măsurabile şi practice Căci, de cele multe ori, coachingul permite realizarea unor schimbări importante tocmai printr-o abordare progresivă şi pragmatică Clientul: „Nu reuşesc să duc la bun sfârşit proiectele de care mă apuc ” Coach-ul: „Mi-aţi putea da un exemplu de proiect actual pe care vă va fi greu să-l duceţi la bun sfârşit?” 18 Clientul: „Nu suport persoanele nehotărâte ” Coach-ul: „De exemplu, pe cine?” Clientul: „Aş vrea să-mi îmbunătăţesc relaţiile cu colaboratorii ” Coach-ul: „Începând cu care dintre ei?” Pe de o parte, se porneşte de la principiul că trebuie procedat în mod practic Pe de altă parte, se urmăreşte centrarea clientului pe dezvoltarea unui proces aparte, care se va înscrie ulterior în problema lui generală Ca urmare, în loc să încerce să-l ajute pe client în rezolvarea unei probleme „generice”, coach-ul pune astfel de întrebări pentru a-şi acompania ulterior clientul într-un proces de învăţare practică, progresiv şi salutar ÎNTREBĂRILE STRATEGICE Toate întrebările coach-ului trebuie să fie „percutante” în condiţiile în care el nu trebuie să pună întrebări multe, ci întrebări eficiente Am arătat mai sus că un coach trebuie să evite întrebările inutile şi să formuleze bine conţinutul întrebărilor pe care le pune, pentru a-l implica pe client în procesul de coaching etc Există şi formulări de întrebări mai „strategice”, care-i propun clientului abordări sau căutări originale şi creative Este vorba de acele întrebări care-l îndeamnă pe client să gândească altfel, să ia distanţă, să-şi abordeze problema sau ambiţia dintr-un alt unghi, pe o cale mai ocolită Astfel de întrebări se bazează pe strategii originale şi au scopul de a-l surprinde pe client prin apariţia unei perspective noi asupra propriilor sale obiective sau mize Prin asemenea întrebări „strategice”, coach-ul preia întrucâtva iniţiativa şi chiar conducerea procesului de explorare a mizelor clientului El va formula propuneri de lucru care-l vor „dirija” pe client – cel puţin creând o surpriză Desigur, pentru ca rezultatul să fie bun, clientul trebuie să accepte a priori să intre în joc Ca urmare, această strategie se bazează pe o relaţie de coaching deja bine stabilită Condiţia prealabilă pentru punerea unei astfel de întrebări „strategice” în coaching este deci existenţa unei alianţe, a unei coaliţii sau a unei complicităţi solide între coach şi clientul său Idealul Pentru a-l ajuta pe client să iasă din rutină şi să devină original, întrebările cele mai simple îi propun să adopte o atitudine îndrăzneaţă Clientul este îndemnat să ţintească sus        „Care este idealul tău?” „Care este pentru tine cel mai bun scenariu cu putinţă?” „Dacă ai îndrăzni să spui cu voce tare ce speri, ce-ai spune?” „Care este scopul tău suprem?” „Ce ai afirma în cea mai bună lume posibilă?” „Cum ar arăta situaţia, dacă ar fi perfectă?” „Care este pentru tine obiectivul cel mai înalt?” ş a m d Magia O abordare asemănătoare constă în utilizarea unor metafore ce trimit la magie, eroi sau puteri supranaturale:      „Ce-ai face dacă ai avea o baghetă magică?” „Dacă peştişorul de aur ţi-ar îndeplini trei dorinţe, cum ţi-ai rezolva problema în mod perfect?” „Ce-ar face eroul tău preferat (modelul tău, cineva pe care-l admiri) într-o asemenea situaţie?” „Ce-ai face ca să readuci lucrurile la normal dacă ai avea puteri supranaturale?” „Ce-ar spune bătrânul înţelept din tine, dacă i-ai cere sfatul?” Proiectarea în viitor O altă abordare constă în a-i cere clientului să se proiecteze în viitor şi să-şi imagineze că a parcurs deja un traseu perfect în ceea ce priveşte obiectivele sau mizele sale Prin aceasta metodă, coach-ul îi cere clientului să-şi 19 descrie situaţia rezolvată deja în mod ideal, ambiţia atinsă, problema soluţionată, reuşita realizată, viaţa total fericită etc    „Proiectaţi-vă în viitor Au trecut doi ani, iar problema dvs este pe deplin rezolvată Cum aţi reuşit s-o rezolvaţi într-un mod atât de mulţumitor?” „Imaginează-te peste cinci ani, când totul este exact cum îţi doreşti Tu cum eşti?”, sau „Îţi poţi descrie mediul ambiant?”, sau „Poţi face un inventar al reuşitelor tale?” etc „Închipuindu-ţi că ţi-ai rezolvat problema în modul cel mai mulţumitor cu putinţă, care este rezultatul final?” Explorarea trecutului Bineînţeles, în cazul unor clienţi mai retraşi, mai prozaici sau cu o imaginaţie mai puţin debordantă, alte întrebări, echivalente dar ceva mai clasice, vor face apel la trecutul lor real sau la mediul lor ambiant cotidian Ca şi în cazul abordărilor de mai sus, scopul este acela de a-i oferi clientului mijloacele de a căuta în el însuşi nişte resurse personale deja prezente   „V-aţi mai confruntat cu situaţii asemănătoare (probleme, persoane, ambiţii…) în trecut? Cum aţi procedat ca să reuşiţi?” „Ce v-ar sfătui să faceţi cel mai bun prieten al dumneavoastră?” Deplasarea în spaţiu Indiferent de tipul de întrebare la care recurge coach-ul, este bine uneori ca el să-i propună clientului să se deplaseze ca să vizualizeze mai bine o situaţie diferită Clientului poate fi rugat, de exemplu, să se ridice, să se mişte şi să privească mai de departe sau mai de sus scaunul gol pe care stătea Coach-ul îl poate apoi întreba:      „Care este percepţia ta asupra problemei «lui»?” „Ce sfat «i»-ai da?” „De ce resursă «s»-ar putea folosi?” „Poţi identifica un potenţial personal la care «el» nu se gândeşte?” „Dacă ai fi coach-ul «lui», ce i-ai spune?” ş a m d După această manevră, clientul va fi rugat să-şi reia locul şi să facă sinteza celor auzite; el va fi apoi centrat spre ceea ce intenţionează să pună în aplicare Metoda paşilor mărunţi În cazul acelor clienţi cărora li se pare că situaţia lor este prea impresionantă sau că problema lor este de-a dreptul insurmontabilă, o strategie liniştitoare constă în a le propune un decupaj mai uşor de gestionat sau o abordare progresivă, formată din etape mai scurte şi mai uşor de parcurs     „Care ar fi primul pas în direcţia cea bună?” „Care ar fi o primă acţiune simplă care te-ar putea plasa pe direcţia optimă?” „Dacă aţi împărţi problema în zece componente, care ar fi prima componentă pe care aţi aborda-o mâine?” „Care este cea mai mică schimbare posibilă neîntârziat?” Abordarea prăpăstioasă O strategie relativ paradoxală constă în a-i cere clientului să procedeze printr-o reflecţie contrară sau opusă în raport cu ceea ce ar părea o abordare de bun-simţ Prin acest gen de reflecţie, clientul poate deveni uneori conştient că ceea ce face este deja aproape catastrofal Alteori, pot apărea noi strategii pozitive sau constructive, ca o contrapondere la o serie de opţiuni cu adevărat negative   „Care este opţiunea ta cea mai puţin catastrofală?” „Cum ar arăta lucurile, dacă situaţia ar lua o întorsătură dramatică?” 20   „Dacă ai vrea să eşuezi complet, cum ai proceda?” „Dacă ai vrea să-ţi ridici în cap toată echipa, ce-ai face?” Răsturnarea afirmaţiilor Această strategie, aparent originală, este adeseori plină de bun-simţ Ea porneşte de la principiul că o problemă poate fi şi o oportunitate, că orice criză aparentă poate duce la o înnoire sau la o înviorare, că un personaj greu de suportat poate oferi un bun prilej de a învăţa ceva, că tot ceea ce provoacă dezordine sau situaţii neprevăzute întro existenţă bine organizată poate fi rezultatul unei pulsiuni vitale încă neasumate      „Ce-ai face dacă aşa-zisa ta problemă ar fi, în realitate, prilejul pentru o schimbare radicală?” „Cum aţi reacţiona în faţa acestei situaţii aparent «negative» , dacă aţi şti că ea poate însemna începutul rezolvării tuturor problemelor dumneavoastră?” „Ce ar trebui să schimbi în tine ca să întâmpini aşa cum se cuvine această situaţie excelentă?” „Dacă această problemă ar fi o bună ocazie de dezvoltare, ce-aţi face?” „Cum te poate ajuta să te dezvolţi acest personaj care-ţi face probleme?” Metoda schimbării subiectului Pornind de la principiul că în spatele unui tren se poate ascunde un alt tren şi că, în coaching, o problemă serveşte în primul rând la disimularea alteia, coach-ul poate deplasa focalizarea atenţiei sau a energiei clientului său     „Dacă această «problemă» nu te-ar preocupa atât, care este adevărata ambiţie pe care ai fi obligat să ţi-o mărturiseşti?” „Dacă această situaţie ar fi apărut doar pentru a vă abate atenţia, în ce v-aţi investi energia într-un mod cu adevărat motivant?” „Dacă nu ţineţi seama de peretele din faţa dumneavoastră, unde este uşa?” „În definitiv, care este adevăratul subiect, dincolo de ceea ce spuneţi?” Folosirea paradoxurilor Unele întrebări pot fi puse pur şi simplu pentru a produce nedumerire Ca urmare, ele pot sluji la destructurarea temporată a gândirii clientului:    „Care este punctul comun al tuturor acestor opţiuni aparent diferite?” „Care este contrariul strategiilor tale, care par să se bată cap în cap?” „Prin ce anume seamănă de fapt între ele toate alternativele tale?” De reţinut că s-ar putea ca, atunci când pune acest gen de întrebări, coach-ul să nu aibă habar de răspunsul care poate urma Prin astfel de întrebări, coach-ul urmăreşte mai degrabă să întrerupă drumul prea liniar al clientului, pentru a-l determina să pornească într-o căutare originală, departe de certitudinile lui În consecinţă, în cazul în care clientul se uită brusc în altă parte după o astfel de întrebare menită să producă un dezechilibru, coach-ul se poate mulţumi să tacă până ce clientul va descoperi o nouă ambianţă interioară Întrebările „sistemice” Numite şi „circulare”, astfel de întrebări sunt utilizate cu succes în cadrul unor sisteme ca echipele sau familiile Forţa lor provine din aceea că ele provoacă o conştientizare şi transformarea interacţiunilor complexe din sânul acestor ansambluri, ajutându-le să-şi rezolve problemele sau să obţină rezultate mai bune Pentru a fi eficiente, ele se adresează unei persoane anume, dar se referă la informaţii sau la comportamente observate la restul sistemului Câteva exemple în acest sens: 21      „Care ar fi obiectivul principal al acestei acţiuni de coaching, dacă acesta ar fi formulat de către şeful şefului dvs ? Dar de către nişte echipe transversale?” „Când şeful dvs îşi manifestă nerăbdarea la şedinţe, care este primul colaborator care ţine seama de lucrul ăsta şi îl sprijină?” „Când asistenta dvs îşi exprimă starea de iritare în cadrul echipei, de la cine aşteaptă ea înţelegere, în mod obişnuit?” „Când trebuie să vă mobilizaţi pentru realizarea unui nou proiect, care sunt primii trei colaboratori care se oferă voluntari?” „Care sunt colaboratorii care sistematic nu se pun de acord atunci când echipa trebuie să întreprindă o nouă acţiune?” Bineînţeles, acest tip de întrebări pot fi puse în timpul şedinţelor de coaching individual, spre a-l ajuta pe client să perceapă mai bine influenţa mediului său ambiant în rezolvarea problemei ce-l preocupă sau în obţinerea unor rezultate    „Care este persoana din mediul dvs famlial care vă va susţine cel mai activ şi mai necondiţionat în această tranziţie?” „Când echipa dvs se mobilizează pentru a obţine rezultate mai bune, ce face adjunctul dvs ?” „Pe cine din mediul ambiant extern al echipei dvs contaţi cel mai mult atunci când sunteţi în dificultate?” Există multe categorii de întrebări „circulare” sau sistemice care ţin cont de criteriile citate mai sus, în cuprinsul acestui capitol Aceste întrebări se pot centra pe soluţii sau pe probleme, pe trecut sau pe viitor, pe comportamente sau pe valori, pot fi neutre sau dirijate etc Forţa lor rezidă în capacitatea lor de a-l orienta pe clientul individual sau colectiv spre dezvoltarea potenţialului interfeţelor dintre actori, fie în cadrul unui sistem precis, fie în mediul său ambiant Evocarea relaţiei coach-client De reţinut că, dacă clienţii îi prezintă coach-ului probleme apărute în viaţa lor personală sau profesională sau dacă urmăresc să atingă anumite obiective ambiţioase în aceste domenii, relaţia coach-client oferă numeroşi indicatori asupra calităţii proceselor relaţionale pe care clientul le dezvoltă în celalalte medii ale lui Cu alte cuvinte, în relaţia sa cu coach-ul, clientul „transferă” adeseori, inconştient, obişnuinţele sau reflexele relaţionale pe care le manifestă în mediul său ambiant obişnuit Ca să dăm câteva exemple,    Un client care doreşte să ajungă la o mai bună gestiune a timpului poate întârzia la întâlnirile cu coach-ul sau poate ajunge să-şi amâne întâlnirile din diferite motive „urgente” Clientul directiv şi care nu-şi respectă anturajul se poate manifesta ca şi cum coach-ul ar fi „la dispoziţia lui”, în cadrul unei relaţii de subordonare Clientul care caută să mulţumească pe toată lumea de teamă să nu fie judecat sau respins, poate manifesta aceeaşi solicitudine faţă de coach-ul său O serie de întrebări care propun o paralelă între un subiect „evocat” de către client şi experienţa trăită a relaţiei coach-client pot permite o activitate centrată pe o „realitate” trăită „pe viu” de partenerii de coaching    „Vă daţi seama că la fel aţi procedat şi cu mine?” „Ceea ce spuneţi despre şeful dumneavoastră puteţi spune şi despre mine?” „Prin ce se aseamănă relaţia dintre noi?” Desigur, dacă relaţia coach-client nu se bazează pe o complicitate sau pe o alianţă solidă, acest tip de „confruntare” prea directă cu o realitate inevitabilă poate leza şi poate duce la o reacţie defensivă din partea 22 clientului Este de aceea bine ca, uneori, coach-ul să evoce propria sa responsabilitate în exemplele pe care le dă, pentru a-şi face evocarea mai uşor de acceptat Concluzii Acest prim inventar, cu totul parţial, nu este decât o introducere în bogăţia de forme şi de conţinuturil ale întrebărilor pe care le poate pune un coach pentru a-l determina pe client să-şi exploreze „altfel” cadrul de referinţă, problema sau ambiţia Cele câteva exemple pe care le-am citat mai sus sunt doar nişte ilustrări dintre cele mai curente Intenţia noastră este doar aceea de a-i îndemna pe coach-ii debutanţi să acorde întrebărilor toată atenţia cuvenită, pentru a se sluji în mod profesionist de acest instrument, la prima vedere, simplu Cu un minimum de întrebări percutante, coachul îl ajută pe client să-şi desfăşoare întregul potenţial şi îl acompaniază într-o căutare personală de noi orizonturi, pe măsura anvergurii lui Instrumentar III: Nivelele de contract în coaching Contractele şi Acordurile cu clienţii în coaching Coachingul este o meserie aparte El se deosebeşte clar de dezvoltarea personală, de consultanţă, de formare, de terapie etc Ca urmare, cadrul de referinţă, obiectivele şi mijloacele privitoare la exercitarea lui trebuie formulate în modul cel mai clar înainte de începerea unei relaţii de acompaniere cu un client Ca şi în cazul tuturor celorlalte meserii, acest lucru se face printr-un prim acord explicit şi contractual Acest prim nivel de contract „de prestări de servicii” permite atât poziţionarea coach-ului în specificitatea demersului său, cât şi precizarea cadrului meseriei, în scopul de a-i proteja pe toţi actorii relaţiei de coaching Acest contract care clarifică poziţionarea coach-ului precedă relaţia cu un client anume şi trebuie încheiat înainte de implementarea oricărui demers real de coaching Evident, studiind aplicaţiile unei abordări contractuale în multe alte domenii (există contracte de parteneriat, contracte de căsătorie, contracte de vânzare-cumpărare, contracte de muncă etc ), vom putea identifica o serie de elemente-cheie ale unei noţiuni ce ocupă un loc central în vieţile noastre personale şi profesionale Prin analogie şi într-un mod întrucâtva metaforic, acest lucru ne permite clarificarea unei prime aplicaţii a noţiunii de contract în relaţia de coaching Şi în această meserie, ca în atâtea altele, utilitatea contractului „de prestări de servicii” este multiplă Iată câteva dintre dimensiunile lui:    Un contract permite plasarea unei relaţii într-un cadru profesional, de pildă între un furnizor de servicii şi un client Dincolo de această primă evidenţă, un contract bun permite stabilirea unor reguli ale jocului clare cu privire la obiectivele prestaţiei, la măsurarea rezultatelor, la mijloacele pe care le va mobiliza fiecare dintre părţi, la cadrul juridic sau deontologic al relaţiei ş a m d Ca urmare, dimensiunea relativ formală a oricărui contract permite o anume protejare a furnizorului şi a clientului său Orice contract fixează cadrul unei relaţii, stabilint un context profesional precis Contractul nu defineşte numai nişte obiective, ci îi pune fiecăruia anumite limite care nu trebuie depăşite În coaching, ca în atâtea alte domenii, contractul este un element de protecţie ce permite evitarea derapajelor sau a confuziilor din partea coach-ului sau a clientului Un contract oferă, de asemenea, numeroase indicaţii asupra cadrului de referinţă al relaţiei Acordând atenţia cuvenită procesului de negociere şi de finalizare a contractului, fiecare partener va putea constata prezenţă a numeroşi indicatori ai cadrului de referinţă al celuilalt partener Acest lucru îi permite fiecăruia să ştie dinainte cât se va putea „întinde” Desigur, nimic din toate acestea nu este o noutate În orice formă de relaţie profesională şi, uneori, personală, această activitate de lămurire prealabilă permite punerea bazelor unui schimb, ale unui parteneriat, ale unei legături În mai toate domeniile, noţiunea de contract permite clarificarea cadrului unei relaţii şi precizarea unor 23 obiective sau a unui proiect De asemenea, contractul permite fiecăreia dintre participanţii la un proiect colectiv să-şi asume pe deplin responsabilităţile individuale Dincolo de acest prim nivel contractual care stabileşte cadrul relaţiei cu un client, abordarea contractuală este prezentă sub mai multe aspecte de-a lungul practicii cotidiene a coach-ului Abordarea contractuală este atât de prezentă în practicarea coachingului încât ea se numără printre instrumentele pe care orice coach le utilizează zilnic Drept urmare, coach-ii profesionişti şi cei care-i supervizează acordă cea mai mare atenţie acestei noţiuni capitale în orice traseu de formare iniţială şi continuă în coaching Prezentul articol îşi propune să aprofundeze locul pe care-l ocupă noţiunea de contract pe parcursul relaţiei de coaching Căci dincolo de contractul iniţial, de prestări de servicii, abordat pe acest site în articolul nostru despre „poziţionarea coach-ului”, ne propunem să discutăm aici această noţiune în diferitele ei dimensiuni de instrument cotidian în relaţia de coaching DIMENSIUNEA HOLOGRAFICĂ A CONTRACTULUI ÎN COACHING Contractele au rolul de a fixa un cadru pentru orice activitate umană, personală sau colectivă Aşa cum am arătat mai sus, contractele nu se mărginesc să dea o formă sau să ofere un receptacul pentru un proiect sau pentru o întreprindere, ci pot îmbrăca diferite forme pe parcursul diferitelor nivele de complexitate ale aceluiaşi proiect Chiar şi atunci când sunt mai puţin riguroase sau când se prezintă ca nişte acorduri mai mult sau mai puţin explicite, aceste forme constituie principalul vehicul al punerii în practică a proiectului comun şi durabil şi merită o atenţie deosebită în orice demers profesional De altfel, dacă vom compara contractele formale sau simplele acorduri cotidiene, informale, ale aceleiaşi persoane sau ale aceluiaşi sistem, analiza va scoate la iveală o serie de similitudini specifice persoanei sau sistemului respectiv Astfel, contractele şi celelalte procese de acord oferă nu numai un mod de operare menit să asigure succesul unui demers înscris într-o durată, ci şi o seamă de indicatori ai modului de funcţionare, ai punctelor forte şi slabe ale entităţilor care le concep şi care, ulterior, le pun în aplicare De fapt, abordarea contractuală permite, într-o primă etapă, identificarea cadrului de referinţă al reuşitei clientului şi, în etapa a doua, dezvoltarea acestui cadru Să luăm drept exemplu contractul din practica de zi cu zi a oricărui coach Coach-ii profesionişti folosesc „abordarea contractuală” la mai multe nivele, foarte diferite între ele Aceste diferite nivele de contract şi de acorduri mai puţin formale se includ unele în altele, potenţându-se În practicarea coachingului, este bine să ştim să încheiem contracte şi acorduri explicite la nivel:      De demers, pentru a stabili cadrul întregii relaţii cu un client, pe parcursul unui număr de şedinţe prestabilit, desfăşurate uneori pe durata mai multor luni, şi pentru a obţine rezultatele optime Acest nivel de contract este cel mai evident De şedinţă, pentru a fixa corespunzător cadrul unui sesiuni de lucru de mai multe ore şi pentru a obţine, la capătul ei, o serie de rezultate grăitoare pentru client De secvenţă, pentru a-i oferi clientului un cadru de muncă pe o temă anume, timp de câteva minute, de la început până la stabilirea unui plan de acţiune şi la încheierea lui mulţumitoare De activităţi practice, pe care clientul le execută între şedinţele sau sesiunile de coaching, pentru a asigura reuşita planurilor sale de acţiune şi a deciziilor sale În acest caz, este vorba de nişte contracte de „delegare” De intervenţii punctuale, cel mult pe anumite fraze, pentru a interveni în dialogul clientului într-un mod structurat, respectându-i demersul şi spaţiul personal de creştere Toate aceste nivele contractuale se îmbină şi se desfăşoară –pe parcursul câtorva luni, al câtorva zile sau al câtorva minute, după caz – de-a lungul unui demers de coaching 24 ATENŢIE: Deşi, de obicei, cuvântul „contract” este folosit în mod nediferenţiat pentru a denumi toate aceste nivele de contracte, se cuvine să facem o distincţie netă între adevăratul contract iniţial, care defineşte cadrul formal al relaţie de coaching, şi toate celelalte nivele, care se referă mai degrabă la nişte acorduri punctuale, operaţionale, negociate între client şi coach Dacă, din punct de vedere formal, contractul de demers este un adevărat contract, de natură practic juridică, toate celelalte „nivele de contract” amintite în prezentul articol schiţează mai degrabă nişte cadre de lucru care le vor permite coach-ului şi clientului său să se „pună de acord” în demersul lor comun La fiecare nivel al contractului sau al acordului, activitatea coach-ului şi a clientului este stabilită prin demersul contractual La fiecare nivel, pe măsura derulării relaţiei, şedinţelor, secvenţelor şi interacţiunilor cu clientul, demersul contractual scoate la iveală o serie de indicatori ai bunei sau ai proastei funcţionări operaţionale atât a clientului, cât şi a coach-ului       În ce măsură îşi pot ei fixa obiective realiste, ambiţioase, concrete şi măsurabile? Care este capacitatea clientului de a reuni, negocia şi pune în aplicare mijloacele prin care îşi va putea atinge obiectivele? Care este capacitatea lui de a respecta termenele? Care este capacitatea clientului de a-şi măsura rezultatele şi de a-şi determina, pe baza lor, acţiunile viitoare? Care este capacitatea clientului şi a coach-ului de a se înţelege bine între ei, de a se pune de acord şi de a se „armoniza” de-a lungul unei relaţii care are drept obiectiv reuşita clientului? Care este capacitatea, atât a clientului cât şi a coach-ului, de a opera ajustări pe parcurs, pentru a elabora contracte mai bune şi pentru a obţine rezultate şi mai performante? Toate aceste dimensiuni active şi practice ale traseului pe care clientul îl străbate acompaniat de coach-ul său oferă numeroşi indicatori asupra diferitelor zone de potenţial operaţional ce urmează să fie dezvoltate Prin munca sa alături de coach, determinată de o serie întreagă de niveluri contractuale şi de acorduri, clientul îşi dezvoltă treptat un mod de operare riguros şi orientat spre performanţă şi spre obţinerea de rezultate măsurabile Demersul contractual, care serveşte la acompanierea fiecărui client pe parcursul demersului de coaching, îi oferă totodată clientului, prin modelizare, un mod de operare eficient, menit să asigure desfăşurarea corespunzătoare a tuturor acţiunilor sale personale şi profesionale Drept urmare, practica zilnică a contractului prin coaching devine o cale de a învăţa sistematic un mod de reuşită operaţional, care-i va folosi clientului în tot ceea ce va întreprinde acesta ulterior Astfel, demersul contractual al meseriei de coach îi deprinde pe clienţi cu un proces de transpunere în fapt a propriei lor capacităţi operaţionale de reuşită Pentru a preciza rolul esenţial pe care-l poate juca abordarea contractuală în coaching, precum şi forţa acţiunii ei ca mod de operare, vom relua, în cele ce urmează, diferitele nivele de contract la care se recurge în mod obişnuit de-a lungul unui demers de coaching CONTRACTUL DE DEMERS Primul nivel de contract de coaching este evident, fiind vorba de un contract formal şi cu caracter juridic Este contractul tradus cel mai adesea într-o formă scrisă şi care priveşte totalitatea relaţiei dintre coach şi client Acest nivel de contract ocupă un loc central în practicarea coachingului, în măsura în care el defineşte contextul profesional al coach-ului, obiectivul general al clientului şi cadrul relaţional şi profesional ce-i uneşte 25 Acest nivel de contract atrage cel mai mult atenţia coach-ului şi a clientului, deoarece el defineşte, între altele:        Poziţionarea tipului de coaching sau de „serviciu” propus de către coach (coaching scurt, de durată, individual, de echipă, telefonic etc ) Obiectivele generale ale clientului, care stau la baza hotărârii lui de a efectua un demers de coaching Este vorba de obiectivele lui conştiente, sau de principalele lui motivaţii Aceste prime obiective vor evolua ulterior, iar modificările respective vor face obiectul unor „subcontracte” elaborate în decursul şedinţelor şi al secvenţelor Nivelul preţului, care le permite coach-ului şi clientului să se poziţioneze pe pieţele lor respective în funcţie de importanţa, competenţa, vechimea, notorietatea etc a fiecăruia Cadrul practic al demersului, pe care clientul şi coach-ul se angajează să-l respecte: orarul, modalităţile şi termenele de plată, pregătirea, recursul la instrumente complementare de diagnostic sau la alte expertize etc Mijloacele folosite – locul, cheltuielile de deplasare etc Cadrul deontologic şi, eventual, preocupările etice ale coachului cu privire la relaţia cu clientul Etc Acest „contract-cadru” al demersului de coaching, care reflectă adesea specializarea unui coach anume, va necesita de fiecare dată ajustări în funcţie de obiective, de mize, de solicitări şi de contextul specific fiecărui client în parte Ca urmare, pentru mulţi coach-i, „contractele-cadru” seamănă între ele, dar nu sunt mai niciodată identice Nu vom mai stărui asupra dimensiunii „juridice” a contractului, prezentată amănunţit pe site-ul nostru, ci vom trece la prezentarea celorlalte nivele de aplicare ale acestei noţiuni esenţiale CELELALTE NIVELE DE CONTRACT Contractul sau Acordul de şedinţă De multe ori, pe parcursul unei relaţii de coaching ce se întinde pe mai multe luni, se întâmplă să apară noi tematici, în fază cu demersul clientului Ca urmare, este bine ca, la fiecare şedinţă, „contractul-cadru” să fie reactualizat prin „mini-contracte” mai operaţionale, pe termen scurt sau mediu În mod normal, astfel de ajustări se fac în spiritul contractului-cadru, dar reorientează activitatea în direcţii mai concrete sau, până atunci, imprevizibile În consecinţă, de îndată ce procesul de coaching demarează cu adevărat în dimensiunea lui practică, demersul contractual ocupă un loc al doilea, mai imediat, concret şi operaţional Trebuie ca, la fiecare sesiune, contractul sau „acordul” de şedinţă să fie definit; acest lucru trebuie făcut încă de la prima sesiune, precum şi în cursul fiecărei întâlniri ulterioare După un succint bilanţ al evoluţiei clientului în intervalul dintre două sesiuni, fiecare acord de şedinţă reprezintă un palier precis în bunul mers al activităţii generale, o pagină în aplicarea „contractului-cadru”, o etapă limitată de pe parcursul unei călătorii de lungă durată   Ce obiective îşi doreşte clientul să atingă azi? Care sunt temele principale sau mizele pe care doreşte să le trateze în cadrul unei convorbiri telefonice sau al unei întâlniri, într-o oră şi jumătate sau în trei ore? Acest acord are drept scop stabilirea „ordinii de zi” a şedinţei şi circumscrierea activităţilor care jalonează evoluţia clientului de-a lungul unei singure sesiuni Ca urmare, la un prim nivel, acordul de şedinţă ar trebui să prezinte o anume coerenţă cu contractul-cadru şi să se înscrie în obiectivele lui globale Acordurile de şedinţă detaliază contractul de coaching în dimensiunea lui 26 operaţională De aceea, ele trebuie să fie mult mai concrete şi să se refere la preocupările mai imediate sau pe termen mai scurt În cazul în care „contractul-cadru” se referă la demersul de coaching în ansamblul lui, acordul „de şedinţă” priveşte tot ceea ce urmează să se petreacă în decursul unei sesiuni şi, eventual, de la o sesiune la alta Desigur, pot apărea şi excepţii Dialogul purtat în scopul stabilirii acordului de şedinţă scoate uneori la iveală o anume originalitate sau deschiderea spre noi orizonturi Din el răzbat semnele premergătoare ale unei schimbări mai fundamentale cu privire la obiectivele emergente sau la motivaţiile mai profunde ale clientului De aceea, acordul de şedinţă sau activitatea pe care o implică el pot uneori repune în discuţie „contractul-cadru” în care se presupune că se înscrie un astfel de acord Se poate deci întâmpla ca activitatea dintr-o şedinţă anume să ducă la repunerea în discuţie a unui întreg contract de coaching, ba chiar la anularea lui Dacă, de pildă, există dubii cu privire la coerenţa dintre o temă propusă de către client în cursul unei şedinţe şi cadrul general al demersului de coaching, atunci poate avea loc o negociere care va defini dacă activitatea respectivă îşi are sau nu rostul Coach-ul îl poate întreba pe client     dacă simte că obiectivele lui generale evoluează, dacă nu există şi alte teme, mai coerente cu contractul-cadru, dacă nu cumva se abate de la obiectivele sale iniţiale, dacă n-ar fi mai bine să renegocieze contractul-cadru, pentru a-l reorienta înspre nişte obiective mai precise etc Astfel, contractul de sesiune îi permite uneori clientului să opereze modificări relativ importante la nivelul obiectivelor pe care le consideră centrale Concret, la începutul şedinţei, este bine să-i cerem clientului ca, mai întâi, să întocmească o listă a tematicilor pe care doreşte să le abordeze sau a obiectivelor pe care vrea să le atingă în sesiunea respectivă, apoi să aloce un anume interval de timp fiecărei teme şi fiecărui obiectiv Important este ca, fără a intra în amănunte legate de temele propuse de client, să-i lăsăm acestuia timpul necesar pentru a defini numărul şi calitatea secvenţelor de lucru pe care urmează să le cuprindă sesiunea Pentru unii clienţi, stabilirea acestui mini-contract sau a acestui acord de sesiune poate deveni o adevărată muncă de reflecţie şi de triere a priorităţilor ATENŢIE: Unii coach-i vor neapărat să stabilească un acord de şedinţă şi chiar de secvenţă (v mai jos) într-un mod la fel de riguros ca în cazul unui contract juridic Adeseori, este bine să avem în vedere că un acord relativ suplu şi mai puţin precis va permite apariţia unor teme neaşteptate, a unor cotituri creative Nu trebuie să uităm că acordul de şedinţă are în primul rând rolul de a-i „pune la acelaşi diapazon” pe coach şi pe client, pentru ca ei să poată acţiona în mod „concertat” şi „în armonie” cu obiectivele clientului Contractul sau Acordul de secvenţă Intrând şi mai mult în detaliile practicii cotidiene a coach-ului, ajungem la nivelul următor, acela al „demersului contractual” ce priveşte relativa precizare a fiecărui subiect sau a fiecărui obiectiv tratat de către client în cursul unei şedinţe Este vorba de ceea ce numim „acordul de secvenţă” Temă cu temă, pe intervale de timp cuprinse între 10 şi 30 de minute, acordurile de secvenţă facilitează bunul mers al activităţii centrate pe obiectivele clientului Astfel, o sesiune de coaching de două ore poate cuprinde chiar şi 10 secvenţe, fiecare din ele centrată pe câte un obiectiv sau pe câte o temă diferită, ori pe subiecte complementare De regulă, o secvenţă începe cu una sau mai multe întrebări care îi vor permite clientului să definească perimetrul respectivei secvenţe Felul în care sunt formulate întrebările trebuie să-i permită clientului să înţeleagă foarte bine şi să se înscrie într-un cadru de coaching 27      „Cum anume v-aş putea ajuta în privinţa asta?” sau „Ce aşteptaţi de la mine?” sunt două întrebări care îi propun clientului o relaţie de ajutor, în cadrul căreia coach-ul ar putea fi prea solicitat, iar demersul autonom din partea clientului ar avea de suferit „Deci…?” sau „Vă ascult…” sunt nişte introduceri foarte deschise şi nedirective, de la care poate porni o secvenţă de analiză sau de dezvoltare personală „Pe ce anume doriţi să lucraţi?” este o formulă prin care clientul este îndemnat să facă un efort, ca în cazul unui travaliu, şi să nu se aştepte la obţinerea unui rezultat perfomant pe o cale uşoară „Ce temă doriţi să abordaţi acum?” sau „Despre ce doriţi să vorbiţi?” sunt introduceri care invită la o povestire sub formă de monolog sau la o convorbire amicală, fără obiective precise sau măsurabile „Care sunt obiectivele pe care doriţi să le atingeţi legat de acest subiect?” este o propunere de a iniţia o secvenţă de coaching având clar în vedere obţinerea unor rezultate mai concrete sau măsurabile „Ce rezultate doriţi să obţineţi?” este o întrebare similară, care-i propune clientului să se poziţioneze mai clar pe linia de sosire Răstimpul necesar stabilirii unui acord de şedinţă poate ocupa uneori o bună parte din secvenţa propriu-zisă Este bine de ştiut că lămurirea activităţii dorite de client constituie, de multe ori, esenţa activităţii înseşi Căci, adesea, numai în contextul acestei lămuriri întrebările şi celelalte intervenţii ale coach-ului îi permit clientului să-şi reformuleze probleme şi, astfel, să descopere noi şi noi opţiuni De aceea, intervenţiile coach-ului menite să lămurească acest nivel de „contract” pot deveni de multe ori partea esenţială a demersului cotidian al unei activităţi de coaching De aceea, este bine să ştim să avansăm în ciuda unui acord nu foarte precis, în ciuda formulării unor obiective vagi sau a aşteptării unor rezultate greu de cuantificat Nu trebuie să uităm că procesul de coaching se bazează pe încrederea în progresul autonom al clientului şi în apariţia soluţiilor Contractul sau Acordul de intervenţie Acest nivel de „contract” sau de acord este cel mai mic şi mai scurt De aceea, el se numără mai degrabă printre instrumentele de comunicare ale coach-ului Contractul de intervenţie se referă la cererea permisiunii de a-l întrerupe pe client, de a-i pune o întrebare, de a-i oferi o percepţie sau un feed-back, de a-i propune o sarcină sau o activitate pentru intervalul dintre două sesiuni etc Astfel, se cuvine ca, înainte de interveni pe parcursul activităţii clientului şi în interiorul cadrului său de referinţă, coach-ul să obţină permisiunea acestuia    „Îmi daţi voie să vă întrerup?” „V-aş putea propune să vă gândiţi la o aplicaţie practică?” „Pot să vă pun o întrebare?” Evident, înainte de a trece la fapte, trebuie aşteptată încuviinţarea clientului Subliniem încă o dată că, dincolo de ceea ce ar putea părea un exces de formalism, acest nivel de contract sau de acord are rolul atât de a delimita relaţia de coaching, cât mai ales de a-i semnala clientului (şi de a-i reaminti coach-ului) caracterul privat al teritoriului pe care se aventurează coach-ul Acest teritoriu îi aparţine clientului şi, pentru a respecta autonomia acestuia, coach-ul nu va păşi pe el fără să fi fost autorizat în mod expres Acest demers se înrudeşte cu politeţea elementară care îţi cere să baţi la uşă şi să aştepţi o invitaţie înainte de a intra într-un spaţiu privat Contractul de monitorizare La sfârşitul fiecărei secvenţe şi, ca recapitulare, la sfârşitul câte unei sesiuni, este adeseori nevoie de contracte de monitorizare, sau de aplicaţii pe teren Este vorba de nişte lucrări practice, personale sau profesionale („teme”), pe care clientul urmează să le efectueze în absenţa coach-ului 28 Într-un mod mai fomal decât în cadrul „acordurilor” evocate mai sus, clientul precizează ce anume intenţionează să pună în practică în mediul său ambian personal sau profesional, în urma activităţii de coaching Clientul se angajează să concretizeze anumite decizii şi să asigure desfăşurarea unor planuri de acţiune cu obiective, date şi măsurători ale gradului de succes Acest nivel de contract – din nou, mai formal – urmăreşte să facă operaţional şi măsurabil tot ceea ce va fi conştientizat şi va fi hotărât clientul în cursul fiecărei sesiuni de coaching Ce plan de acţiune practică va elabora clientul, ce aplicaţie concretă va face după sesiunea în curs, înaintea sesiunii următoare sau în ce interval de timp? În acest contract „de monitorizare” rezidă de cele mai multe ori diferenţa dintre efortul de conştientizare în scop de dezvoltare personală sau terapeutic pe de o parte, şi activitatea de coaching pe de altă parte Coachingul se realizează printr-o multitudine de acţiuni concrete, planificate de către client împreună cu coach-ul încă dinainte ca o secvenţă să fi luat sfârşit Anumite întrebări privitoare la transpunerea în fapt a unui astfel de contract „de monitorizare” comportă adesea o serie de clauze specifice, al căror scop este acela de a-l face cât mai operaţional cu putinţă:         Ce? – prin care se definesc obiectivele pe care şi le propune clientul; Cum? – care se referă la amănuntele de ordin practic; Până la ce dată? – se referă la termenele intermediare şi la sfârşitul acţiunii întreprinse, prevăzând o dată de bilanţ la care vor fi măsurate rezultatele; Instrumentele de măsură a rezultatelor acţiunii; Lista ajutoarelor şi a sprijinitorilor pe care clientul îi poate fie mobiliza în mediul său ambiant, fie activa în reţeaua din care face parte, precum şi acţiunile menite să asigure această mobilizare; Evident, în cadrul contractelor trilaterale, este bine să fie mobilizate în mod concret şi măsurabil toate părţile care se află la originea unui contract „prescris”; Eventualele piedici sau obstacole pe care le-ar putea pune clientul sau mediul lui ambiant, pentru a le depăşi în cazul în care s-ar manifesta; Data la care va fi sărbătorită reuşita acţiunii, alături de toate persoanele implicate Anumiţi itemi din această listă trimit, din nou, la contracte ceva mai formale, juridice şi scrise Lista nu include clauzele mai neobişnuite sau ocazionale, dar subliniază că esenţa oricărei activităţi de coaching constă mai degrabă în programarea unei transpuneri în fapt decât în simpla „conştientizare” sau conceptualizare a unei ambiţii sau a unei soluţii la o problemă De exemplu, se poate întâmpla ca, în cadrul unei secvenţe de lucru de 20 de minute, să constatăm că întocmirea unui contract de monitorizare poate ocupa mai mult de jumătate din timpul rezervat coaching-ului Subliniem încă o dată că tocmai în acest demers de acompaniere cu caracter practic rezidă specificitatea meseriei de coach, spre deosebire de alte abordări mai puţin centrate pe aplicaţii concrete Contractul trilateral Adeseori, în întreprinderi, relaţia de coaching este o relaţie prescrisă: clientul şi coach-ul sunt implicaţi activ întro relaţie de coaching definită în prealabil de către o terţă persoană, „prescriptorul” De fapt, acest tip de contract trilateral poate implica mai mult de trei persoane De multe ori, în astfel de contracte pot fi incluşi coach-ul, clientul „ţintă”, superiorul lui ierarhic, intermediarul care a negociat pentru coach etc S-a scris mult pe tema complexităţii contractelor trilaterale, ceea ce dovedeşte importanţa crescândă a coachingurilor pilotate sau monitorizate de departamentele de resurse umane din cadrul multor întreprinderi Contractele trilaterale stau deci adesea la originea unor demersuri de coaching relativ lungi, formale şi, uneori, marcate de strategiile şi politicile proprii contextului întreprinderii respective 29 Se cuvine să subliniem aici că „terţele persoane” aflate la originea unor contracte trilaterale pot fi solicitate să participe în mod activ şi „contractual” la reuşita coachingului printr-o serie de acţiuni precise Prea multe contracte trilaterale constau în a-i „pasa” toată sarcina unui client „ţintă” individual sau colectiv printr-o formă de delegare abuzivă, fără a mai implica terţele persoane sau echipe prin acţiuni concrete de sprijin – măsurabile şi, de multe ori, salutare atunci când se urmăreşte reuşita clientului „desemnat” Complexitatea contractelor trilaterale necesită un studiu aprofundat Nu ezitaţi să citiţi, pe site-ul acesta, articolul consacrat acestui subiect Instrumentar IV: Coachingul sistemic Instrumentele coach-ului sistemic Contextele coachingului Pentru a înţelege diferitele practici sistemice ale coach-ilor în întreprindere sau într-un context mai personal, trebuie să precizăm mai întâi principalele domenii de aplicare ale coachingului Întrucât meseria de coach provine din aria sportului, ea comportă aceleaşi domenii de aplicare Să ne imaginăm un coach care acompaniază un sportiv de performanţă într-un demers individual – de exemplu, un jucător de golf; să ne imaginăm apoi un alt coach, care acompaniază o echipă sportivă, de exemplu o echipă de baschet Cei doi coach-i practică aceeaşi meserie, dar domeniile ei de aplicare sunt radical diferite Primul acompaniază dezvoltarea competenţei sportive a unei singure persoane, pe când cel de-al doilea o acompaniază pe aceea a unei întregi echipe Evident, cele două domenii de aplicare ale coaching-ului sunt foarte diferite între ele şi prezintă cadre de referinţă complementare În întreprindere sau în familie, aceeaşi diferenţă între domeniile de aplicare explică şi diferenţele dintre competenţele coach-ilor Unii coach-i de întreprindere acompaniază mai ales indivizi, alţii acompaniază cu precădere echipe Unii coach-i acompaniază mai mult persoane singure, alţii se specializează în acompanierea de cupluri sau de familii Se cuvine totuşi să subliniem că unii coach-i şi-au dezvoltat competenţe ce le permit să intervină în ambele domenii – atât în cel individual, cât şi în cel colectiv  ATENŢIE: Unii coach-i individuali afirmă că, în întreprindere, „coachingul de echipă nu există” Asta, deoarece ei sunt conştienţi că este vorba de o meserie complet diferită, pentru care nu sunt competenţi Tot astfel, se poate întâmpla ca unii coach-i de echipă să nu posede competenţe de coaching individual Să examinăm mai îndeaproape diferenţele dintre cele două tipuri de coaching – individual şi de echipă Coach-ul care acompaniază un individ o face pentru a dezvolta competenţa unei singure persoane, a cărei măsură este dată de evoluţia rezultatelor sale personale Coach-ul care acompaniază o echipă, o face pentru ca echipa să-şi dezvolte competenţa ca întreg, iar măsura acestei dezvoltări este dată de evoluţia rezultatelor colective Se poate de aceea întâmpla ca o echipă să facă apel la un coach pentru a-şi dezvolta competenţa şi rezultatele colective şi, simultan, ca fiecare dintre membrii ei să facă apel la alţi coach-i pentru a-şi dezvolta competenţele şi performanţele individuale  ATENŢIE: Într-o astfel de situaţie, este de dorit să nu se facă apel la acelaşi coach pentru ambele nivele de competenţă Coach-ul respectiv ar risca să amestecele între ele mizele personale ale unui individ şi pe cele colective, ale unei echipe sau familii Atât în sport cât şi în întreprindere pare evident că, dacă performanţa individuală provine din dezvoltarea competenţei personale, performanţa colectivă are la bază mai degrabă calitatea cooperării transversale dintre competenţele membrilor echipei O echipă de baschet va câştiga pe termen mediu şi lung numai dacă membrii ei 30 vor coopera total între ei în aplicarea unei strategii colective care să valorifice complementaritatea competenţelor lor individuale În urma acestei abordări, câştigul va fi mult mai mare decât în cazul în care fiecare jucător va evolua de unul singur, concentrându-se asupra folosirii riguroase a atuurilor proprii La fel stau lucrurile într-o întreprindere Numai dezvoltarea interfeţelor profesionale dintre membrii unei echipe va spori performanţa colectivă Ca şi în sportul de echipă, reuşita depinde, adesea, mai mult de capacitatea membrilor de „a-şi pasa mingea” la timp decât de capacitatea fiecăruia de a se ilustra individual sau de a recurge exclusiv la competenţele sale personale  ATENŢIE: Subliniem că, atunci când vorbim de interfeţe profesionale nu ne referim numai la calitatea relaţiilor Coachingul de echipă sau familial, care urmăreşte obţinerea unor rezultatelor colective, nu se poate limita la o muncă centrată pe îmbunătăţirea calităţii relaţiilor În coachingul de echipă, importantă este capitalizarea valorii adăugate sistemice, rezultate din interfeţele operaţionale, în scopul îmbunătăţirii rezultatelor colective Aşa se explică faptul că finalităţile coachingului individual şi ale celui de echipă sau de sistem sunt diferite şi, de multe ori, complementare Finalitatea coachingului individual se referă la dezvoltarea performanţei personale, în vreme ce finalitatea coachingului de echipă se referă mai degrabă la devoltarea unor interfeţe operaţionale performante între membrii unui colectiv structurat sau ai unui „sistem” Iată de ce coachingul de echipă este adesea definit ca o abordare „sistemică” Aici se manifestă forţa abordării sistemice ca intrument pus în slujba atât a procesului de coaching, cât şi a dezvoltării clientului colectiv  ATENŢIE: Întreprinderile care fac apel pe scară largă la coach-i pentru acompanieri individuale evită în mod aproape sistematic să recurgă la coach-i de echipă Ar putea fi vorba fie de o reticenţă în a aborda cu adevărat dificultăţile legate de munca în echipă, fie de o preferinţă culturală ce se traduce printr-un accent mai mare pus pe performanţa personală ATENŢIE: În întreprindere intervin uneori aşa-numiţi „coach-i de echipă”, deşi în realitate ei acompaniază dezvoltarea mai degrabă a fiecărui membru al echipei în cauză decât dezvoltarea performanţei echipei ca sistem O asemenea abordare poate duce la rezultate mulţumitoare, dar nu va fi în măsură să capitalizeze dezvoltarea valorii adăugate „sistemice”, rezultată potenţial din îmbunătăţirea performanţei interfeţelor profesionale  În lumea organizaţiilor, un domeniu suplimentar şi, întrucâtva, mai complex, este acela al „coachingului de întreprindere” Este vorba de acompanierea unui ansamblu de echipe sau a unei „echipe de echipe” în dezvoltarea performanţei ei măsurabile prin rezultatele obţinute Acest gen de coaching porneşte de obicei de la acompanierea comitetului de conducere sau a unui „grup lărgit” care poate include şi unul sau mai multe ansambluri şi niveluri subalterne O atare abordare este „sistemică” şi în măsura în care se centrează pe dezvoltarea performanţei produse de interfeţele dintr-un sistem al cărui nivel de complexitate este superior aceluia al echipei de conducere Strategiile de coaching, atât individual cât şi de echipă, sunt sistemice Finalitatea unui demers de coaching centrat pe dezvoltarea unei persoane este, desigur, diferită de a celui centrat pe dezvoltarea unei echipe, dar această constatare ne-ar putea conduce la concluzii pripite În filozofia şi practica lor, dar mai ales în dimensiunile lor sistemice, cele două tipuri de coaching prezintă similarităţi mai mari decât sar putea crede Astfel, pentru a se forma şi pentru a reuşi, un sportiv individual nu a putut niciodată face mari progrese de unul singur Căci, de cele mai multe ori, reuşita de unul singur este ocazională şi de scurtă durată Dezvoltarea unei adevărate performanţe individuale se bazează pe o activitate sistemică de lungă durată Campionii se formează în contexte specifice, şi numai măsurându-se cu parteneri la fel de buni sau mai buni decât ei Chiar şi într-o situaţie 31 de competiţie, reuşita unui sportiv ţine mai mult de buna gestiune a interfeţelor cu mediul ambiant decât de o dinamică individuală Coachingul individual este deci la fel de clar orientat spre dezvoltarea unor interfeţe performante Această realitate le scapă încuiaţilor care pretind că aşa-zisa „modă” a coachingului s-ar înscrie într-un context social competitiv şi solitar, centrat pe dezvoltarea unui „eu” fundamentalmente egoist Orice şi-ar închipui aceia care fac mare caz de anumite succese aparent solitare, reuşita individuală este rezultatul unei munci colective, efectuate de întregul sistem profesional, familial şi social care îl înconjoară, din umbră, pe campion În întreprindere, ca şi în sport, faptul de a avea concurenţi (etimologic, cuvântul vine de la „a alerga împreună”) îi permite fiecăruia dintre parteneri să se întreacă pe sine, stimulat de ceilalţi În lumea întreprinderilor, cei care au drept finalitate atingerea unor tot mai bune rezultate personale vor ajunge mult mai departe şi pe termen mult mai lung dacă o vor face în colaborare cu partenerii şi colegii lor, decât dacă o vor face „de unii singuri” sau împotriva acestora  ATENŢIE: În întreprindere, o solicitare de coaching individual poate fi însă un prim indicator al capacităţii clientului de a lucra în mod real în colaborare cu partenerii săi În multe cazuri de coaching individual, munca este centrată şi pe acompanierea dezvoltării interfeţelor profesionale ale clientului, în scopul de a-l ajuta să reuşească mai mult împreună cu ceilalţi decât ar reuşi de unul singur Nu este o chestiune de filozofie ieftină, ci cel mai bun mijloc de a ajunge mai departe, în mod durabil De acee, pentru a fi eficient în finalitatea lui, adică pentru a îndruma cu adevărat dezvoltarea performanţei personale a unui client individual, coachingul individual urmăreşte foarte adesea dezvoltarea capacităţii clientului de a coopera, de a lucra în reţea şi de a susţine dezvoltarea altor persoane din anturajul său profesional, pentru a obţine, la rându-i, sprijin Desigur, client care va fi înţeles miza colectivă a reuşitei lui personale va fi mult mai dispus să iniţieze un demers de coaching de echipă Rezultă de aici că privirea sistemică a unui coach nu este subordonată terenului privilegiat pe care-şi practică el meseria – individual sau de echipă Pentru coach, abordarea sistemică este un mod de a intra în contact cu clientul individual şi colectiv şi de a-l ajuta să profite de toată complexitatea interfeţelor sale semnificative Contextul sistemic al coachingului individual Fiecare client angajat într-o activitate de coaching individual evoluează în constantă interacţiune cu anturajul său personal şi profesional Toate interacţiunile clientului cu „sistemele” ambiante exercită presiuni continue asupra credinţelor, atitudinilor şi comportamentelor lui Influenţele pozitive ale mediului ambiant personal şi profesional al unui client îi susţin reuşita, după cum presiunile negative îl pot inhiba sau limita De aceea, atunci când un client reuşeşte fără efort sau, dimpotrivă, bate pasul pe loc, toate aceste rezultate pot fi puse pe seama atât a calităţii interacţiunilor lui cu mediul, cât şi a competenţelor sale pur individuale Mai mult, dacă clientul individual doreşte să evolueze sau să-şi modifice comportamentele personale sau profesionale, această schimbare va afecta aproape automat totalitatea mediului său ambiant care va fi, la rându-i, nevoit să se adapteze Ca urmare, este bine să avem în vedere că „rezistenţa la schimbare” atribuită adesea unei persoane îşi poate avea originea şi în totalitatea interacţiunilor pe care persoana în cauză le întreţine cu mediul ei ambiant Putem de aceea conchide că orice coaching sistemic este preocupat mai degrabă de interfeţele dintre client şi mediul său decât de persoana însăşi O abordare mai centrată asupra persoanei, personalităţii şi evoluţiei acesteia s-ar apropia mai mult de demersul de dezvoltare personală, în vreme ce orice demers care încearcă să-l ajute pe 32 client să-şi modifice interfeţele cu mediul ambiant şi să-şi îmbunătăţească performanţa înseamnă coaching Perceput astfel, orice coaching este, prin esenţă, sistemic Este deci foarte important pentru orice coach să acţioneze în mod „sistemic”, acordând o atenţie deosebită îmbunătăţirii calităţii interacţiunilor clienţilor săi individuali şi colectivi cu fiecare dintre actorii influenţi din mediul său ambiant personal şi profesional Clientul „emisar” În coachingul „sistemic”, toţi clienţii pot fi percepuţi ca nişte „emisari” inconştienţi ai dificultăţilor ce se manifestă la nivelul interfeţelor din cadrul anturajului lor Dată fiind existenţa atâtor interacţiuni între clientul individual şi fiecare dintre sistemele din care face parte acesta, ne putem gândi că voinţa de schimbare pe care o manifestă clientul le aparţine în egală măsură lui şi sistemelor din jurul lui Astfel, adesea în mod inconştient, orice client individual devine purtătorul sau „emisarul” motivaţiei aflate la baza evoluţiei interfeţelor dinăuntrul anturajului său personal sau profesional Subliniem că această calitate de emisar este prezentă la mai toţi clienţii individuali, şi nu numai la cei clar „desemnaţi” în cadrul unor contracte trilaterale   Un patron sau un director care se autodesemnează pentru o acţiune de coaching este, în acelaşi timp, purtătorul schimbării sau al transformării echipei lui, şi chiar a întregii întreprinderi Căci speranţa de schimbare (şi rezistenţa care o însoţeşte) este „delegată” clientului individual de sistem în ansamblul lui Un părinte dispus să întreprindă un demers de coaching poartă, în mod inconştient, dorinţa şi teama de schimbarea care-i va afecta cuplul sau familia De reţinut că aceşti clienţi sunt, de multe ori, tocmai aceia care, în mediul lor familial sau profesional, au relativ cel mai puţin „nevoie” de coaching pentru ei înşişi De aceea, în toate situaţiile de coaching individual, motivaţia colectivă de schimbare poate fi considerată ca „delegată” inonştient clientului desemnat sau autodesemnat Prin demersul său solitar, acesta devine actorul „purtător” în mod responsabil al voinţei de schimbare a sistemelor din care face parte Paradoxal, de îndată ce clientul acceptă rolul de emisar al unuia sau mai multor sisteme, acestea din urmă sunt automat eliberate de orice obligaţie de a participa la schimbare De aceea, o abordare sistemică de coaching individual trebuie să cuprindă strategii şi tehnici menite:    să situeze motivaţiile de schimbare şi rezistenţele clientului, precum şi pe cele existente înăuntrul sistemului sau sistemelor din care face el parte; să circumscrie eventualele comportamente de rezistenţă din partea clientului precum şi pe cele ce pot emana din mediul lui ambiant; să mobilizeze toate energiile pozitive şi de sprijin din mediul ambiant, pentru a consolida acţiunile clientului Iată de ce coach-ul trebuie să arunce asupra clienţilor săi o privire sistemică şi să-i considere pe toţi – fie individuali, fie colectivi – ca fiind „desemnaţi” În cazurile cele mai clare, aceşti clienţi sunt desemnaţi în mod formal de către mediul lor ambiant, în momentul stabilirii contractelor trilaterale În toate celelalte situaţii, clienţii sunt într-un mod mai inconştient purtătorii unei voinţe de schimbare sau ai unui scenariu de transformare pe care-l consideră, greşit, ca neaparţinându-le decât lor Câteva instrumente folosite în coachingul sistemic Toate instrumentele de coaching individual ce permit convocarea şi implicarea actorilor ori sistemului în mediul ambiant al clientului sau în constelaţia înăuntrul căreia evoluează clientul pot fi considerate tehnici de coaching sistemic Dacă unele dintre aceste instrumente pot fi eficiente şi într-o relaţie prin telefon, numeroase sunt acelea care au fost elaborate într-un context de acompaniere prin întâlniri directe, individuale sau colective 33 Coachingul „Prescriptorilor” După cum am mai arătat, multe cereri de coaching vin din partea unor terţi în folosul unui „client” pe care coachul nu-l întâlneşte decât după una sau mai multe întruniri cu alţi membri ai sistemului ambiental al acestuia – un soţ, o rudă, un superior ierarhic, uneori nişte colaboratori Este vorba, în acest caz, de numeroasele contracte de coaching în întreprindere prin care un reprezentant al departamentului de resurse umane face apel la un coach, cerându-i să acompanieze un terţ, „clientul”, de regulă angajat al întreprinderii cu pricina Pe acest site, un articol consacrat acestui tip de contract detaliază complexitatea relaţiilor trilaterale specifice situaţiilor de coaching „prescris” de către o terţă persoană Situaţia trilaterală este şi mai complexă atunci când intră în joc şi superiorul ierarhic al clientului sau atunci când contractul este, de fapt, un subcontract negociat de un birou care nu intervine în această buclă decât într-un scop strict comercial În astfel de cazuri, ceea ce adeseori este iniţial prezentat drept o simplă situaţie de coaching individual poate ţine de o situaţie extrem de „politică”, relativ complexă şi demnă, câteodată, de un scenariu de roman poliţist sau uşor de înscris într-unul din numeroasele jocuri de manipulare Pentru coach, o strategie sistemică va consta în a acompania toate persoanele întâlnite, pe măsura intrării acestora în scenă, şi în a cere să le revadă la intervale regulate (evident, spre binele clientului desemnat) În cadrul fiecăreia dintre aceste întâlniri, coach-ul se va concentra asupra persoanei prezente şi o va acompania încercând să identifice tot ceea ce respectiva persoană poate face pentru a asigura reuşita clientului „desemnat” Această concentrare a activităţii de coaching asupra „prescriptorilor” succesivi îi va ajuta de multe ori să conştientizeze importanţa rolului pe care l-ar putea juca ei în reuşita clientului „desemnat” sau în Invitarea celor absenţi O strategie utilă constă în lărgirea contextului de coaching prin invitarea actorilor semnificativi, dar absenţi În situaţiile de coaching „prescris”, de pildă în întreprindere, este bine să prevedem câteva sesiuni la care, alături de clientul desemnat, să participe şi şeful acestuia sau un colaborator Dacă acordul iniţial nu a prevăzut o atare eventualitate, coach-ul poate face şi pe parcurs o propunere în acest sens, pentru a lărgi dezbaterea şi pentru a-i lăsa pe actorii indirecţi să se poziţioneze fie şi prin simplul lor refuz de a participa Astfel, situaţia de coaching individual se poate lărgi, creând un cadru apt să primească numeroase întrebări „circulare” menite să ducă la o evoluţie mai directă a sistemului (V , mai jos, „Întrebările recurente” ) Desigur, adesea este interesant pentru coach să precizeze, din capul locului, că un coaching colectiv – de cuplu, între mai mulţi colaboratori, de familie sau de echipă, după caz – ar fi mai performant Astfel, în întreprindere, o situaţie care, la prima vedere, ar reclama un coaching individual va duce la încheierea cel puţin a unui contract de coaching de echipă La nivelul mai complex al coachingului de echipă, aceeaşi strategie constă în a propune situaţii de acompaniere care ar pune în scenă două sau mai multe echipe în totalitatea lor, în scopul dezvoltării interfeţelor de performanţă în cadrul, mai larg, al organizaţiei în ansamblul ei Triangulaţia Principiul unei strategii de „triangulaţie” constă în a-l ajuta pe clientul implicat într-o relaţie dificilă sau contraproductivă cu o altă persoană să-şi reorienteze energia „polarizată” în confruntarea relaţională spre un obiectiv comun şi motivant pentru ambii parteneri „Triangulaţia” sau mobilizarea celor doi parteneri „opuşi” spre un al treilea pol de interes permite repoziţionarea lor „de aceeaşi parte a baricadei” şi transformarea lor în parteneri care urmăresc atingerea unuia sau a mai multor obiective comune În coachingul personal, de cuplu sau de familie, sau în coachingul profesional, de parteneri sau de echipă, simpla călăuzire a unui sistem spre atingerea unui obiectiv comun, ambiţios şi motivant pentru toţi partenerii trezeşte, ca prin farmec, interesul comun, mobilizând energiile irosite până atunci în relaţii negative sau contraproductive 34 Rezultatele obţinute prin strategia sistemică de „triangulaţie” în cadrul unor sisteme dovedesc adesea că, atunci când o echipă sau un sistem uman se concentrează prea mult pe conflictele relaţionale interne, reorientarea spre nişte obiective operaţionale ambiţioase este mai salutară decât confirmarea disfuncţiilor şi decât încercarea de „rezolvare” a problemelor relaţionale De aceea, strategia de triangulaţie pare să confirme ideea că, pentru echipele prea concentrate pe „îmbunătăţirea relaţiilor”, o activitate de coaching de echipă având drept obiectiv dezvoltarea performanţei lor colective este mult mai profitabilă decât o abordare mai clasică, vizând „coeziunea” relaţională Întrebările recurente Cu sau fără toate tehnicile „geografice” sau vizuale evocate mai sus, tehnica întrebărilor „circulare” sau arta de a pune întrebări recurente face parte integrantă din arsenalul coach-ului sistemic Acest procedeu îşi are originea în practica terapiilor familiale Într-un astfel de context, întrebările sunt puse într-un mediu ambiant colectiv (o familie, o echipă), chiar în sânul „sistemului” aflat în situaţie de acompaniere Întrebările de acest gen pot fi însă puse şi unui client individual Folosind cuvintele sau expresiile acestuia, întrebările recurente se referă la percepţia sa asupra interacţiunilor dintre anumiţi actori absenţi, parteneri mai mult sau mai puţin semnificativi din cadrul sistemului său Câteva exemple:      Ce face Daniel în timpul unei şedinţe, atunci când Simona şi Andrei monopolizează discuţia cu argumente privitoare la priorităţile departamentelor lor respective? Când cei doi copii ai dumneavoastră se ceartă, iar dumneavoastră interveniţi, ce face soţul dumneavoastră? Când discuţiile despre originea problemelor cu care vă confruntaţi se împotmolesc, care sunt primele persoane care reorientează echipa spre căutarea unor soluţii sau spre elaborarea unor planuri de acţiune? Aţi putea indica, în ordine descrescătoare, nivelul de participare a membrilor echipei dumneavoastră la şedinţele lunare? Presupunând că întreaga dumneavoastră echipă s-ar mobiliza pentru reducerea cheltuielilor, care ar fi persoana care s-ar opune cel mai mult acestei schimbări? De reţinut că aceleaşi întrebări recurente sau circulare pot fi puse şi în situaţii de coaching de sistem sau de echipă, în prezenţa tuturor actorilor De reţinut, de asemenea, că formularea întrebărilor recurente face apel la toate subtilităţile lingvistice pe care leam evocat în articolul „Întrebările în coaching” Astfel, ele se pot referi la percepţia asupra unei situaţii din trecut, la eventualitatea unei acţiuni viitoare, la o soluţie ideală, la întocmirea unei liste în ordine crescătoare sau descrescătoare ş a m d Consultaţi articolul despre: Întrebările în coaching Desenul În cazul unor clienţi la care predomină simţul vizual, o foaie de hârtie de desen şi câteva carioci pot produce conştientizări salutare şi facilita rapid luarea unor decizii concrete „- Pentru o mai bună înţelegere a situaţiei, cu toţi actorii pe care îi pomeniţi, aţi putea face un desen?” Fără alte formalităţi, punerea unui client în situaţia de a elabora o imagine simplă va scoate la iveală numeroase elemente-cheie constitutive ale constelaţiei lui „sistemice” Odată ce a fost elaborată o primă bază vizuală, cuprinzând poziţionarea actorilor-cheie (inclusiv a clientului), o serie de interacţiuni (redate prin săgeţi) şi nişte frontiere, coach-ul îi va cere clientului să lase deoparte carioca şi să ia puţină distanţă pentru a reacţiona la propria-i producţie şi pentru a o comenta Apoi, coach-ul pune întrebări pentru a contribui la precizarea şi, ulterior, la lărgirea percepţiei clientului 35    De ce anumite persoane sunt poziţionate în partea superioară sau inferioară, de ce sunt depărtate, apropiate, grupate, izolate, înăuntrul sau în afara unei frontiere etc ? De ce anumite relaţii sunt apropiate, îndepărtate, cu sens unic (săgeţi), subţiri, solide, inexistente etc ? Ce s-a omis, ce se repetă, ce este tăiat, ce semnificaţie au culorile etc ? Este bine ca, în cursul acestei activităţi, clientului să i se ceară să nu schimbe şi să nu adauge nimic la desenul originar atunci când ia distanţă Clientul va fi apoi călăuzit în schimbările pe care doreşte să le pună în practică, atât în desen cât şi în realitate, prin anumite planuri concrete de acţiune      Cum şi de cine trebuie să se apere, să se apropie, să se îndepărteze? Cum pot fi create noi interfeţe mai productive, cum anume poate fi mai bine orientat ansamblul spre un obiectiv comun? Ce noi actori ar trebui incluşi, ce actori ar trebui excluşi? Cum ar arăta desenul salutar, desenul viitorului sau desenul ideal? etc Desigur, nu trebuie puse de fiecare dată toate aceste întrebări, ci numai cele mai pertinente, în funcţie de activitate, conform intuiţiilor coach-ului şi reacţiilor clientului Scaunul gol În cursul unei activităţi privitoare la relaţia sau la interfeţele cu un actor absent, coach-ul îi poate propune clientului să se adreseze direct persoanei respective, ca şi cum aceasta ar fi de faţă; coach-ul îi ba arăta clientului un scaun gol: „- Persoana este aici Formulează repede ceea ce doreşti să-i spui ” Pentru a-şi păstra neştirbită imaginea, coach-ul nu trebuie în nici un caz să se aşeze pe scaunul gol sau să joace rolul persoanei absente, ci va căuta să se poziţioneze în afara scenei Coach-ul îi poate însă cere clientului să ia locul actorului absent, pentru a se pune în pielea lui şi pentru a reacţiona Astfel, între client şi persoana absentă va lua naştere un dialog ce va materializa o relaţie sau o interfaţă importantă Uneori, este bine să-i propunem clientului să se ridice şi să aleagă o a treia poziţie (în picioare), care-i va permite să comenteze relaţia sa cu persoana absentă Tehnica scaunului gol este recomandabilă mai cu seamă atunci când dorim să-i propunem clientului să rodeze un dialog salutar în cadrul unei relaţii pe care o percepe ca fiind potenţial dificilă Această tehnică de dialog între scaune ocupate rând pe rând de către client îşi are originea în Gestalttherapie Dincolo de conştientizarea pe care i-o oferă clientului, diferenţa pe care o aduce un coach va ţine de calitatea întrebărilor sale, orientate spre găsirea de soluţii, de propunerile sale de rodare comportamentală şi de concepere împreună a unui plan de acţiune menit să asigure transpunerea în fapt a soluţiilor de către client Scaunele goale Mai multe scaune goale, uşor de deplasat într-o încăpere relativ spaţioasă permit aceeaşi vizualizare a interacţiunilor dintre numeroşi actori influenţi din constelaţia clientului Pe fiecare scaun, o foaie de hârtie cu numele fiecărui actor (mai puţin pe scaunul gol rezervat clientului) le va permite coach-ului şi clientului să se orienteze în cazul unei situaţii complexe O primă fază constă în plasarea fiecăruia dintre actorii absenţi (reprezentaţi de scaune), ţinându-se cont de distanţele dintre scaune şi de orientarea lor Activitatea constă apoi: 36    în a-i cere clientului să ia distanţă în raport cu propria-i constelaţie şi să o comenteze, fără să-i aducă nicio modificare; în a-i pune clientului întrebări referitoarea la relaţiile dintre actori, precum şi la poziţiile şi orientările lor respective, ţinând cont de celelalte caracteristici ale încăperii (covoare, mobilier, uşi, ferestre etc ) şi de semnificaţia acestei topografii în raport cu constelaţia; în a orienta întreaga activitate spre obiectivul sau spre ambiţia clientului, punându-i acestuia întrebări legate de diferitele acţiuni viitoare, menite să-i asigure reuşita Acelaşi tip de abordare foloseşte şi la întocmirea unui gen de „sociogramă” vie, atunci când toţi actorii echipei sau sistemului sunt prezenţi De regulă, coach-ul îl pune pe unul dintre actori – de pildă, pe cel mai recent intrat în sistem – să-i poziţioneze pe ceilalţi unul în raport cu celălalt şi pe fiecare într-o acţiune sau într-un gest reprezentativ, şi să comenteze cu voce tare modul în care elaborează acest sistem Întrebările coach-ului se adresează apoi fiecărui actor în parte şi se referă la elementele de performanţă şi la schimbările ce trebuie operate în constelaţie în scopul obţinerii unor rezultate mai bune Echipa sau sistemul va traduce răspunsurile în planuri de acţiune concrete, cu termene de realizare precise Contractul trilateral Cum se negociază contractele prescrise Contractul trilateral aduce în scenă mai mulţi actori, în negocierea unor parteneriate „complexe” din cadrul unor sisteme cum ar fi familiile sau organizaţiile Interacţiunile transpuse în fapt de aceste contracte care implică mai mult de două persoane sau entităţi vehiculează adesea o „încărcătură” personală şi strategică deloc neglijabilă Noţiunea de contract trilateral ilustrează cum nu se poate mai bine complexitatea multor acorduri care pun în relaţie un coach, o „persoană de contact” sau un comanditar, şi o „ţintă desemnată” sau un viitor client Textul de mai jos oferă o serie de explicaţii menite să clarifice complexitatea strategică a acestui tip de relaţie contractuală trilaterală El trimite la câteva noţiuni teoretice care-şi au originea în Abordarea sistemică, precum şi la noţiunea de contract trilateral din Analiza tranzacţională, dezvoltată pentru prima oară de către Fanita English De reţinut că prezentarea de mai jos diferă întrucâtva de cea pe care o propune Fanita English Versiunea originală era mai potrivită pentru a ilustra relaţia triunghiulară dintre un asistent social sau un terapeut, un judecător şi beneficiarul unei îndrumări terapeutice prescrise pe cale judecătorească Modelul propus mai jos este mai adaptat la contextul întreprinderilor şi priveşte mai degrabă contractele de formare, de consultanţă, de coaching etc CONTEXTUL GENERAL Să ne imaginăm mai întâi că un superior ierarhic sau un reprezentant al departamentului de Resurse umane dintro întreprindere doreşte să-i încredinţeze unui „coach” sau unui consultant o misiune cu caracter de coaching, de formare sau de consultanţă în beneficiul unui „terţ” (care poate fi un individ sau o echipă) din întreprinderea respectivă Cele trei roluri înfăţişate mai sus pot fi înlocuite, după caz, cu altele, în cadrul unor situaţii triunghiulare analoage cu cea evocată   În mod obişnuit, reprezentantul departamentului de Resurse umane este „persoana de contact” sau „comanditarul” Acest rol poate fi jucat de către un cumpărător, un factor de decizie sau un superior ierarhic După caz, consultantul sau „coach”-ul poate fi un formator, un expert, un consilier, un furnizor intern sau extern etc 37  „Terţa persoană” sau „ţinta” poate fi un angajat, un funcţionar, sau un colectiv, de pildă o echipă, „baza”, un nivel ierarhic subaltern, o reţea, un corp profesional, un grup de experţi, un auditoriu etc În deschiderea acestei discuţii şi pentru a propune o reflecţie asupra relaţiilor triunghiulare dintre categoriile de actori enumerate mai sus, vă propunem următoare configuraţie: un triunghi, în ale cărui vârfuri este poziţionată câte o categorie de actori Această configurare a triunghiului ilustrează diferenţele dintre coach, consultant, formator sau expert în calitatea sa de „extern” (reprezentată prin linia punctată) şi ceilalţi doi actori, care fac parte integrantă din contextul comun al întreprinderii respective La rândul ei, latura verticală care leagă între ele persoana de contact şi ţinta ilustrează relaţia lor ierarhică originară (persoana de contact ocupă o poziţie superioară în raport cu ţinta) Desenat astfel, contractul trilateral ilustrează complexitatea relaţiilor ce pot apărea prin întâlnirea dintre aceste trei roluri Simplificând, în contextul obişnuit al coachingului „prescris”, lucrurile se prezintă astfel: reprezentantul departamentului de Resurse umane apelează la un coach, cerându-i să acompanieze o terţă persoană sau echipă printr-un demers de coaching de mai scurtă sau mai lungă durată Observăm că, în situaţia dată, laturile tringhiului schematizează trei relaţii sau interfeţe pe care le vom numi, în ordine cronologică, „X” (relaţia Contact-Ţintă), „Y” (relaţia Contact-Consultant) şi „Z” (relaţia ConsultantŢintă) 38 Relaţia „X” le preexistă celorlalte două, corespunzând contextului instituţional şi, adeseori, structurii întreprinderii dinainte de sosirea coach-ului sau consultantului În reprezentarea contractului trilateral, această relaţie se înscrie de multe ori într-o legătură ierarhică sau de subordonare, în măsura în care „Contactul” conduce sau controlează „Ţinta” mai mult sau mai puţin direct, sau reprezintă persoanele absente care îndeplinesc acest rol ierarhic Relaţia „Y” este cea care se produce „în timp real” pentru coach, consultant sau furnizor, atunci când acesta este solicitat de către „Contact” La nivelul cel mai simplu, „Contactul” îi adresează coach-ului o cerere relativ detaliată pentru o terţă persoană, absentă (cel puţin la început) de la această primă întâlnire Cum cererea respectivă va constitui baza contractului de prestare de servicii, este foarte posibil ca, de multe ori, coach-ul să-l considere pe „Contact” adevăratul său client Relaţia „Z” dintre coach şi „Ţintă” se produce ultima, dar ea face obiectul adevăratei activităţi – cel puţin aşa cum este aceasta percepută de către persoana de contact Relaţia „Z” are loc atunci când coach-ul, consultantul sau furnizorul îşi efectuează eventualul diagnostic prealabil sau îşi pune în practică intervenţia negociată cu persoana de contact Petele oarbe ale Contractului trilateral Să reţinem că orice contract trilateral are la bază trei relaţii consecutive care apar fiecare numai între câte două persoane În mod obişnuit, fiecare relaţie binară are loc în absenţa celui de-al treilea actor În aceste condiţii, partenerul absent îşi poate închipui că, în cadrul relaţiei care-i scapă, există o formă de coaliţie secretă Pentru actorii terţi ai oricărui contract trilateral, relaţiile ascunse fac adeseori obiectul unor preocupări, al unor presupuneri sau al unor „fantasme” Schema de mai jos ilustrează prezenţa şi natura acestor trei tipuri de închipuiri sau de „fantasme” Să reţinem că aceste trei pete oarbe şi supoziţiile care le însoţesc pot fi percepute în moduri foarte diferite, după cum partenerul absent ocupă o poziţie „înaltă”, de superioritate în raport cu ceilalţi doi, sau o poziţie „joasă”, care-l va face să manifeste sau să se simtă în inferioritate Consultantul sau coach-ul nu ştie ce tip de relaţie întreţin contactul şi ţinta înainte de sosirea sa în mediul lor (relaţia „X” de mai sus) El îşi poate imagina că, în această relaţie prestabilită şi istorică, există o formă de coaliţie conştientă sau inconştientă, care se sprijină pe cultura internă a unui sistem din care el nu face parte Îşi poate închipui, de pildă, că cei doi membri ai organizaţiei sunt deopotrivă reticenţi şi rezistenţi faţă de orice formă de influenţă venită din afară Perceperea de către coach sau consultant a acestei coaliţii sau înţelegeri îmbracă forma unei „fantasme de complicitate” 39 Fantasma de complicitate este uneori confirmată prin aceea că orice coach sau consultant află cu întârziere anumite informaţii vitale pentru buna desfăşurare a misiunii lui, informaţii pe care, ca din întâmplare, ceilalţi doi „vor fi uitat” să i le comunice Tot astfel, ţinta nu cunoaşte cu adevărat spiritul şi chiar conţinutul detaliat al contractului încheiat între coach sau consultant şi persoana de contact internă (relaţia „Y” de mai sus) „Ţinta” ar putea manifesta suspiciune faţă de înţelegerea dintre ei şi faţă de eventuala existenţă a unei coaliţii, a unei manipulări indirecte sau a unor obiective organizaţionale contrare intereselor sale Această teamă sau suspiciune în raport cu relaţia „Y” corespunde „fantasmei patronale” a ţintei De reţinut că simplul fapt că „ţinta” este desemnată ca atare de către persoana de contact din interiorul organizaţiei se bazează pe un diagnostic care a stabilit o „nevoie” sau o miză în absenţa sa sau fără acordul său explicit Experienţa pare să confirme că multe „ţinte” ale unor acţiuni de formare, de consultanţă sau de coaching sunt întrucâtva nişte „ţapi ispăşitori” pe care se aruncă vina pentru anumite disfuncţii organizaţionale a căror natură este sistemică şi de a căror apariţie sunt responsabile multe alte persoane De aceea, pentru „ţintă”, faptul însuşi că un coach sau un consultant se ocupă de cazul său poate fi dovada că acesta din urmă aderă la un diagnostic care-i este dezavantajos şi pe care ea nu-l acceptă în totalitate La rândul lui, „contactul” intern, reprezentant al conducerii, nu este în general martor direct al relaţiei care se instaurează ulterior între coach sau consultant şi ţinta desemnată „Contactul” s-ar putea teme de producerea unor derapaje care ar putea prejudicia strategia sau obiectivele întreprinderii, respectarea statutului ierarhiei sau bunul mers al intervenţiei stabilite prin contract Această mefienţă a „contactului” în raport cu consultantul şi cu ţinta aflaţi în relaţia „Z”, care îi scapă, se numeşte „fantasma de subversiune” Atunci când un contact urmăreşte foarte îndeaproape relaţia dintre coach şi ţintă, se arată preocupat de buna desfăşurare a demersului sau ajunge chiar să conteste respectarea contractului, acest lucru poate însemna că mizele fantasmei lui „de subversiune” sunt destul de importante Cele trei „pete oarbe” şi cele trei fantasme ce le corespund indică zonele care trebuie ţinute sub supraveghere în momentul încheierii unui contract trilateral Aceste precizări referitoare la relaţiile „ascunse” sau „nevăzute” din contractul trilateral permit, de asemenea, elaborarea unor strategii de protecţie sau de eficienţă pe care orice coach vigilent va putea să le pună în aplicare, dacă va fi cazul Iată câteva astfel de strategii care ar putea face parte integrantă din orice contract de coaching individual:       O cât mai mare transparenţă, asigurată prin contracte scrise, întocmite cu acordul tuturor părţilor interesate Evitarea întâlnirilor dintre coach şi contact sau reprezentantul conducerii în absenţa ţintei, încă de la începutul activităţii de coaching propriu-zise Numeroase „bilanţuri”, scrise, făcute cu participarea tuturor celor interesaţi, de-a lungul întregii activităţi de coaching Organizarea de întâlniri tripartite, cât mai dese, cel puţin la începutul şi la finele demersului, precum şi ori de câte ori apare necesitatea unei modificări a contractului Stabilirea unor clauze contractuale care să implice persoana de contact şi conducerea într-o serie de acţiuni concrete şi măsurabile, menite să asigure aşteptata reuşită a „ţintei” Stabilirea unor clauze contractuale precise în legătură cu ceea ce li se va comunica tuturor şi ceea ce va rămâne confidenţial din munca întreprinsă cu „ţinta” 40 ALŢI PARTENERI ABSENŢI Multe contracte trilaterale sunt mai complexe decât modelul descris mai sus Trebuie avuţi în vedere şi alţi actori absenţi:    Coach-ul, consultantul sau formatorul poate fi altcineva decât persoana care a negociat iniţial contractul; el poate fi un subcontractant sau subordonatul unei organizaţii care i-a delegat misiunea În astfel de cazuri, el poate constata că situaţia de pe teren nu corespunde pe de-a-ntregul cu cea care i-a fost descrisă sau cu anumite clauze contractuale „Ţinta”, la rândul ei, poate ocupa o poziţie ierarhică superioară în raport cu anumite persoane sau cu o echipă care să se fi aflat chiar la originea solicitării de coaching Aceşti „beneficiari absenţi” aşteaptă şi ei rezultatele demersului şi pot fi consultaţi pentru a-i evalua efectele „Contactul” se poate afla şi el sub presiunea propriilor lui superiori ierarhici Demersul de coaching sau de consultanţă poate face atunci obiectul unor mize care-l depăşesc şi care ar putea avea o influenţă ulterioară determinantă CINE ESTE CLIENTUL? Într-un astfel de context, deopotrivă obişnuit şi complex, coach-ului sau consultantului îi vine uneori greu să decidă cine anume trebuie considerat adevăratul client La o asemenea întrebare, două răspunsuri sunt posibile:   Coach-ul poate ţine cont de faptul că este plătit de conducere, care defineşte viziunea, misiunea, obiectivele, scopurile şi mijloacele organizaţiei Ca urmare, ultimul cuvânt îl va avea de spus actorul plasat pe cea mai înaltă treaptă ierarhică SAU Coach-ul sau consultantul va avea în vedere că „ţinta desemnată” şi eşaloanele inferioare ale sistemului sunt cele mai competente în a-şi defini adevăratele nevoi Plasându-se în acest cadru de referinţă, coachul va considera că ultimul cuvânt în definirea obictivelor coachingului le revine acestor actori Adeseori, alegerea este determinată şi de preferinţele sau de profilul personal al coach-ului sau consultantului Unii se vor identifica mai degrabă cu angajatul sau cu ţinta desemnată, alţii, cu conducerea organizaţiei şi cu factorii de decizie Oricare din aceste opţiuni prezintă riscul de a trece drept incompetent în ochii celeilalte jumătăţi a sistemului Astfel, coach-ii care se plasează de partea superiorilor ierarhici îşi vor pierde credibilitatea în rândurile 41 personalului, iar cei care trec de partea personalului vor fi priviţi cu suspiciune de către membrii conducerii „De ce parte să ne plasăm atunci când vrem să ne definim strategia de coaching?” este deci o întrebare greşită Un răspuns sistemic din partea coach-ului constă în a considera că el se pune în slujba sistemului, şi nu doar a unora dintre membrii acestuia Fiecare actor semnificativ din cadrul organizaţiei trebuie perceput de către coach ca reprezentând organizaţia în întregul ei, dincolo de orice interese individuale sau personale De aceea, dacă ajunge să ia în considerare răspunderea unei anumite persoane într-o chestiune de ordin organizaţional, coach-ul trebuie să ia imediat în considerare şi răspunderea tuturor celorlalţi actori semnificativi implicaţi în respectiva chestiune Dacă ajunge să exprime laude la adresa unui actor sau a unei realizări, coach-ul trebuie să sublinieze de îndată şi rolul tuturor celorlalţi în obţinerea succesul respectiv Această strategie constă în a lucra permanent nu cu persoane, ci mai degrabă cu interfeţe şi nu cu indivizi, ci cu întregul sistem CONCLUZII În încheierea acestui articol sumar despre complexitatea mizelor contractelor trilaterale sau „prescrise”, îi invităm pe toţi profesioniştii relaţiilor de acompaniere şi îndrumare – coach-i, consultanţi, formatori etc – să trateze acest tip de situaţii profesionale cu atenţia cuvenită De reţinut că unul dintre principalele mijloace de a înţelege conceptul de contract trilateral este participarea la acţiuni de supervizare individuală sau colectivă Acest gen de situaţie de „învăţare împreună” a meseriilor de acompaniere şi îndrumare este una din cele mai sigure căi spre profesionalizare Vă recomandăm, de asemenea, să consultaţi bibliografia oferită pe acest site şi care cuprinde o serie de lucrări de aprofundare, sau să citiţi textul despre Triunghiul dramatic, spre care trimite linkul de mai jos Triunghiul dramatic Triunghiul lui Karpmann şi Formula K Triunghiul dramatic (sau Triunghiul lui Karpmann) este un puternic instrument conceptual care permite înţelegerea strategiilor de manipulare personală şi profesională, oferind soluţii la aceste procese negative Triunghiul dramatic a fost şi este explicat pe larg în numeroase studii şi cărţi, aşa încât prezentarea de mai jos nu se vrea decât cel mult o recapitulare destinată practicienilor Analizei tranzacţionale şi, prin extensie, profesioniştilor din domeniul acompanierii şi îndrumării Articolul nostru poate veni şi în sprijinul profesioniştlor interesaţi de formalizarea aşa-numitelor „jocuri de manipulare” în întreprindere sau în alte contexte „Formula K” datorată aceluiaşi Stephen Karpmann merită, la rândul ei, atenţie din partea aceloraşi persoane, mai ales în virtutea legăturii ei cu noţiunea de contract, centrală în astfel de profesii Acest concept este, din păcate, mai puţin bine cunoscut şi, în orice caz, mai rar pomenit TRIUNGHIUL DRAMATIC SAU TRIUNGHIUL LUI KARPMANN Înainte de a prezenta bazele Triunghiului lui Karpmann, se cuvine să subliniem că el se înscrie în „familia” „jocurilor de manipulare” din Analiza tranzacţională Evident, pentru a înţelege conceptele legate de această familie, este bine să înţelegem mai întâi, pe de o parte, „Formula J” a lui Eric Berne şi, pe de altă parte, „Formula K” şi „Triunghiul dramatic” despre care va fi vorba în continuare Trebuie totodată să subliniem ce aduce nou şi diferit noţiunea de Triunghi dramatic, nu numai în raport cu celelalte formule de jocuri, ci şi în ansamblul teoriei relaţiilor umane şi comunicării (Ne referim, desigur, la perioada de început, din anii ’50, epoca „eroică” a primelor cercetări din domeniul Analizei tranzacţionale ) 42 Constatăm, din capul locului, că acest concept pune în scenă cel puţin trei protagonişti, între care există o relaţie dinamică Schema triunghiulară avea să deschidă noi orizonturi într-un domeniu teoretic marcat, până atunci, de binaritate (cf modelele stimul-răspuns, emiţător-receptor etc din Analiza tranzacţională, conceptele de simbioză, de poziţii de viaţă ş a m d ) Pe lângă faptul că pune în scenă trei (sau mai mulţi) protagonişti, Triunghiul dramatic stipulează că fiecare dintre actori îşi poate schimba regulat rolul (faza „Loviturii de teatru” din „formula J” a lui Berne) ba chiar, lucru şi mai surprinzător, poate juca adesea mai multe roluri concomitent Astfel, conceptul de Triunghi dramatic capătă complexitatea proprie Abordării sistemice – o teorie de referinţă mult mai modernă S-ar putea ca apariţia timpurie a Triunghiului dramatic în peisajul Analizei tranzacţionale să fi facilitat dezvoltarea dimensiunii dinamice şi sistemice a acestui corpus teoretic în ansamblul lui De asemenea, conceptul de Triunghi dramatic va fi contribuit la apariţia ulterioară a unui alt concept triunghiular din Analiza tranzacţională, respectiv a Contractului trilateral Această introducere sumară, care dezvăluie deja bogăţia implicită a „Triunghiului dramatic” nu are decât rolul de a sublinia unul dintre motivele pentru care acest concept figurează printre cele mai utile din domeniul meseriilor legate de relaţiile umane, deci şi din domeniul coachingului În crearea relaţiei dramatice (în sensul grecesc sau „teatral” al acestui termen) ilustrate de Triunghiul lui Karpmann interacţionează trei roluri: Persecutorul, Salvatorul şi Victima Folosirea iniţialei majuscule permite diferenţierea acestor termeni de cuvintele obişnuite care desemnează victime, salvatori şi persecutori ocazionali şi reali Rolurile care apar în Triunghiul dramatic se referă la persoane care par să caute astfel de poziţii în mod regulat şi existenţial (chiar dacă motivaţia lor este inconştientă) Este vorba de nişte roluri recurente, ale căror mize psihologice şi existenţiale depăşesc cu mult cadrul unui incident fortuit sau al unei situaţii excepţionale Karpmann schematizează aceste trei roluri în felul următor: Să reţinem poziţia superioară a rolurilor Persecutorului şi Salvatorului, care-şi exercită puterea sau dominaţia aparentă asupra Victimei Schema aminteşte şi poziţiile „superioare” din abordarea sistemică, în raport cu poziţia „inferioară” a Victimei Trebuie să fim însă atenţi la un lucru: ca şi în abordarea sistemică, unde se precizează că poziţia inferioară este cea mai puternică, şi în Triunghiul dramatic Victima conduce jocul Căci, fără Victimă, celelalte două roluri (sau ceilalţi doi actori) nu mai au nicio raţiune de a se întâlni Astfel, ca şi în abordarea sistemică, Victima pune în joc acea putere interactivă specifică poziţiei inferioare De aceea, adevăratul rol de conducător de joc îi revine exclusiv Victimei 43 Legat de aceasta, Karpmann relatează de altfel că prima reacţie a lui Eric Berne când a văzut schema propusă de el a fost aceea de a redesena triunghiul cu Victima în poziţie dominantă în raport cu celelalte două roluri Karpmann însă a refuzat Pentru a ilustra complexitatea interacţiunilor dintr-un joc de manipulare, vom lua exemplul binecunoscutului joci „Da, dar…”: o persoană iniţiază o interacţiune cu o altă persoană, cerându-i ajutorul, de pildă pentru a rezolva o problemă „- Cum să fac ca să obţin rezultate mai bune în sectorul meu?” (Atenţie: nu toate cererile de ajutor sunt amorse pentru „Da, dar…”, dar jocul poate fi amorsat de o solicitare care provine de la o Victimă în căutarea unui Salvator ) Dacă va „intra în joc”, interlocutorul va da un răspuns în chip de ajutor, de pildă: „- După părerea mea, ar trebui, pentru început, să-ţi restrângi bugetul ” De reţinut că acest răspuns, ca oricare alt răspuns dat într-o situaţie similară, este, implicit, o descalificare a interlocutorului Ideea subînţeleasă este: „Nu-ţi faci treaba cum trebuie, ştiu eu” De aici, impresia că, sub aparenţa ajutorării celuilalt, Salvatorul se valorizează pe seama Victimei, deci persecută În acest caz, rolul de Salvator îl ascunde (sau îl dezvăluie) pe cel de Persecutor Solicitantul poate face situaţia şi mai complexă, punând lucrurile la punct: „- Da, sigur, dar am făcut-o deja şi, dat fiind nivelul cheltuielilor mele prezente, dacă-mi restrâng şi mai mult bugetul, nu-mi mai rămâne nimic ” Victima aparentă arată că a analizat deja problema şi că Salvatorului (aparent) nu-i va fi uşor să-şi joace rolul deoarece riscă, de fapt, să se trezească persecutat de o Victimă care-i refuză opţiunile Mesajul transmis indirect Salvatorului este: „Mă crezi prost, dar am să-ţi dovedesc că habar n-ai ce vorbeşti” Iar acest joc steril se poate desfăşura cu multe variante de răsturnări de situaţii, cu suişuri şi coborâşuri, cu concluzii şi relansări, pentru ca, în cele din urmă, nimeni să nu iasă căştigător Caracteristici Săgeţile dintre cele trei roluri din cadrul Triunghiului dramatic reprezintă simultan:    Interacţiunile dintre trei poziţii care pot fi ocupate de diferite persoane aflate în comunicare, schimburile de roluri dintre aceste trei persoane, şi, prin extensie, comunicarea dintre diferitele părţi ale uneia şi aceleiaşi persoane, care poate trăi cele trei roluri ca pe trei niveluri ale realităţii ei interioare 44 Drept urmare, modelul Triunghiului lui Karpmann este un model prin excelenţă dinamic Persoana care-şi asumă unul din rolurile din triunghi trebuie să se aştepte să-şi schimbe rolul cel puţin o dată în decursul interacţiunii Participarea ei la un rol presupune, din parte-i, capacitatea de a şi le asuma şi pe celelalte două Astfel, un Persecutor a fost sau va ajunge mai devreme sau mai târziu Victimă, un Salvator era sau se va transforma în Persecutor şi aşa mai departe        Se cuvine să subliniem că există adesea „specializări” în rolul de Victimă Unele Victime interacţionează îndeosebi cu Persecutori, căutând relaţii dure cu aceştia şi transformându-se deci în Persecutori la rândul lor Alte Victime aşteaptă în special „Salvatori”, ca în exemplul de mai sus cu „Da, dar…”, căutând (în aparenţă, sau la nivel social) mai degrabă sprijin într-o relaţie de ajutorare şi devenind, la rândul lor, fie Persecutori, fie Salvatori În general, actorul prins într-un joc nu este mai deloc conştient de rolul său „aparent” sau „social” din cadrul Triunghiului dramatic, identificându-se mai degrabă cu o poziţie psihologică proprie fiecărui rol Astfel, orice Persecutor care se respectă se simte Victimă Pentru o astfel de Victimă, persecuţia sau eventuala violenţă pe care o exercită este total justificată de trecutul ei de Victimă care a suferit o nedreptate, o trădare etc Tot astfel, orice Salvator uită adesea de propriile lui nevoi şi se identifică intens cu Victima „lui”, uneori pentru că şi el a fost Victimă altădată Pentru un actor, alegerea unui rol în cadrul Triunghiului dramatic este repetitivă Aceleaşi persoane joacă aceleaşi roluri cu acelaşi tip de parteneri, ajungând la aceleaşi concluzii, într-o formă de „repetiţie psihologică compulsivă” Astfel, atunci când o persoană îşi spune, în urma unei relaţii negative, „iarăşi…” sau „mă aşteptam la aşa ceva…” sau „de fiecare dată se întâmplă la fel”, este foarte posibil ca ea să fi participat la o secvenţă relaţională repetitivă, specifică Triunghiului dramatic Orice secvenţă relaţională din cadrul Triunghiului dramatic tinde să confirme anumite credinţe fundamentale despre sine, despre ceilalţi şi despre viaţă – de exemplu: „toţi sunt la fel”, „am zis de-atâtea ori că…”, „n-am să reuşesc niciodată”, „nimeni nu mă înţelege”, „toţi sunt nişte incompetenţi” etc Orice secvenţă relaţională din cadrul Triunghiului dramatic se termină prost, în măsura în care niciunul dintre actorii implicaţi nu iese câştigător Chiar şi aceia care, în final, obţin o poziţie superioară, aparent sau socialmente „câştigătoare”, plătesc pentru participare un preţ psihologic şi afectiv greu Relaţiile trăite în cadrul Triunghiului dramatic sunt intense, oferindu-le protagoniştilor o „doză” (ca în cazul drogurilor) de stimulare afectivă sau psihică relativ puternică Jocurile pe care le ilustrează Triunghiul dramatic îi permit fiecărui participant să-şi „facă plinul” de recunoaştere interactivă, socială şi existenţială, ajungând astfel să „simtă că trăieşte” Este de aceea important de ştiut că persoanele care doresc să stabilească o relaţie de joc cu un partener anume caută să stabilească cu acesta o relaţie intensă (şi de transfer) Un al patrulea rol indirect îi revine „Publicului” Anumite persoane participă la jocurile de manipulare ilustrate prin Triunghiul dramatic numai în prezenţa unui public – altele, exclusiv în cadru privat Este deci evident că prezenţa sau absenţa unor martori activi sau pasivi are o influenţă suficient de mare pentru a influenţa, după caz, evoluţia evenimentelor Publicul are aşadar o influenţă şi o răspundere care, uneori, amintesc de „dreptul de ingerinţă” (pentru Persecutor?) sau de obligaţia (pentru Salvator?) de acorda ajutor unei persoane aflate în pericol Indicatori şi soluiţii Diferite comportamente şi strategii relaţionale ne ajută fie să nu intrăm în tipurile de relaţii ilustrate de Triunghiul dramatic, fie să le transformăm sau să ieşim din ele Atenţie însă: aceste stratefii nu funcţionează întotdeauna fără greş, ci permit, de la caz la caz, o eschivă, o rezolvare temporară sau instaurarea unei relaţii de alt tip  Când ne simţim invitaţi să intrăm în „jocul” negativ, important este să încercăm să stabilim o altă bază relaţională şi, de aici, o interacţiune mai pozitivă, productivă sau satisfăcătoare În cel mai rău caz, singurul mod de a evita intrarea într-un „joc” negativ este de a evita pur şi simplu relaţia; mai ales dacă îl cunoaştem deja pe protagonist şi dacă ştim cât de negativă este o relaţie repetitivă 45        În cursul unei interacţiuni, dacă persoanele sunt prea „apropiate” între ele din lipsă de spaţiu sau în absenţa unor pauze între intervenţii, sau dacă se întrerup reciproc, nelăsându-i interlocutorului posibilitatea de a-şi încheia expozeul şi de a răsufla, avem probabil de-a face cu un joc de putere sau de manipulare, deci cu o interacţiune care aminteşte de Triunghiul dramatic Pentru cel care alege să joace acelaşi rol ca şi interlocutorul acesta este şi un mod de a evita să intre în triunghi cu un rol complementar Este vorba de aplicarea „strategiei oglinzii” De exemplu, cel care, în prezenţa unei persoane care se plânge că are greutăţi aşteptând să fie ajutată, începe să se plângă, la rându-i, de propriile sale necazuri şi probleme semnalează astfel că nu este complementar, ci mai degrabă competitiv în acelaşi tip de joc: „Caută-ţi alt tovarăş de joc” O altă metodă de a evita să te laşi prins în joc constă în a rămâne binevoitor, atent la fapte, informativ, interogativ, neutru şi profesional Cerând lămuriri cu privire la ceea ce se aşteaptă de o parte şi de cealalta în cadrul relaţiei, îl putem ajuta pe interlocutor să-şi „revină” ca să răspundă la întrebări şi să participe la o discuţie mai productivă Acest demers seamănă cu abordarea centrată pe stabilirea unui contract clar, clasică în relaţia de coaching O altă soluţie constă în a „califica” persoana, făcându-i un compliment cu privire la demeresul, intenţia sau motivaţiile ei, la modul său de a trata dificultăţile sau la curajul de care dă dovadă Această abordare valorizantă îi permite interlocutorului să capete o recunoaştere pozitivă, care va înlocui căutarea stimulilor negativi oferiţi de joc De asemenea, o astfel de validare îi permite interlocutorului să intre în relaţie asumându-şi un rol neprevăzut şi pozitiv Dacă este împărtăşit, umorul este şi el o bună strategie de dezamorsare a unei situaţii delicate Totuşi, el trebuie mânuit cu precauţie, pentru a nu se ajunge la ceea ce interlocutorul ar putea lua drept deriziune, batjocură, ironie sau sarcasm Acestea din urmă sunt cel mai adesea indicatori ai rolului de Persecutor O altă strategie, mai violentă şi care nu trebuie utilizată decât, poate, în ultimă instanţă, constă în a intra în joc de pe o poziţie de escaladă Mulţi practicieni ai Triunghiului dramatic vor să se joace, dar într-un mod socialmente acceptabil sau „soft” Ei vor renunţa rapid la tentativele lor dacă îşi vor da seama că sunteţi un interlocutor capabil să meargă mult mai departe decât ar dori ei Deşi nu se înscrie în Triunghi, publicul poate şi el pune capăt unui joc de manipulare Uneori, ieşirea din cadrul privat şi aducerea relaţiei în faţa unui public poate face ca interlocutorului rolul jucat să nu i se mai pară atât de atrăgător Alteori, dimpotrivă, tocmai îndepărtarea de public şi regăsirea „intimităţii” unei relaţii private permit ieşirea din relaţia infernală descrisă de Triunghiul lui Karpmann Evident, nici aceste strategii nici altele nu sunt modalităţi absolut sigure de ieşire din jocurile de manipulare Cunoaşterea lor conceptuală este totuşi un prim pas Practicarea lor necesită o bună cunoaştere de sine şi multă experienţă în situaţii reale Această luciditate sau cunoaştere de sine şi nevoia de a învăţa prin practica de zi cu zi sunt două precondiţii ce trebuie întrunite pentru a nu cădea prea uşor în „capcanele” scoase la iveală de „Formula K”, de care ne vom ocupa în continuare FORMULA K „Formula K” este cea mai puţin cunoscută dintre formulele Jocurilor de manipulare În reprezentarea ei, „Formula K” se înrudeşte mai mult cu „Formula J” propusă de Eric Berne decât cu Triunghiul dramatic prezentat mai sus „Formula K” prezintă cinci etape consecutive şi distincte: 1) contractul implicit; 2) încălcarea percepută a contractului; 3) dubla descalificare; 4) ruptura şi 5) beneficiul negativ 1) Prima etapă a „Formulei K”, aceea a contractului implicit, pune temelia acestei formule de joc Ea subliniază că orice contract neclar, incomplet, neînţeles, oral, interpretabil etc poate facilita demararea unui joc de manipulare cu consecinţe uneori dezastruoase De aceea, un contract bun detaliază cu precizie toate elementele materiale („ce?”) şi temporale („când?”), chiar de la începutul unei relaţii ce se vrea productivă şi satisfăcătoare „Formula K” arată că jocurile negative justifică toată atenţia pozitivă pe care profesioniştii din domeniul relaţiilor umane o acordă noţiunii de contract Tot din „Formula K” reiese că noţiunea de contract este o strategie deopotrivă defensivă şi constructivă, în măsura în care stabilirea unui contract corespunzător permite evitarea 46 jocurilor negative În orice caz, „Formula K” ilustrează felul în care, dacă nu suntem suficient de precişi în stabilirea relaţiilor noastre profesionale, lucrurile o pot lua razna Ca să luăm un exemplu simplu, atunci când o persoană precizează că va preda un dosar „în cel mai scurt timp”, acest lucru poate să însemne că o va face în cursul zilei, al săptămânii sau al lunii respective, în funcţie de cadrele de referinţă ale diferiţilor protagonişti Când ştim cât de mult diferă noţiunea de timp de la o cultură la alta, de la o personalitate la alta şi de la o vârstă la alta, rămânem uimiţi de numărul contractelor care prezintă imprecizii la acest capitol 2) Atunci când un contract personal sau profesional nu este îndeajuns de precis şi, eventual, scris pentru a se putea face trimitere la prevederile lui, se poate ajunge la o încălcare percepută de unul dintre parteneri Important nu este dacă încălcarea s-a petrecut cu adevărat sau nu, ci faptul că una dintre părţi o percepe ca atare Această diferenţă de percepţie nu este legată de conţinutul contractului, ci de caracterul lui incomplet sau imprecis Când unul dintre partenerii anagajaţi într-un contract are impresia că acesta nu este respectat, el îl va informa pe celălalt partener, care însă va protesta, dat fiind caracterul interpretabil al faptelor 3) Fiecare partener implicat ajunge astfel să pună sub semnul întrebării ţinerea de minte, inteligenţa, profesionalismul sau cinstea celuilalt Această escaladă mai mult sau mai puţin verbalizată şi însoţită uneori de citarea unor martori nevinovaţi constă pentru fiecare în descalificarea celuilalt până la punctul în care situaţia devine greu de recuperat 4) Se produce ruptura 5) Dar jocul nu s-a încheiat Ca orice joc, el lasă sechele sub formă de energie negativă, la nivelul confirmării poziţiei de viaţă şi a schemei scenaristice Efectele lui sociale, psihologice, financiare, profesionale, existenţiale etc se pot întinde uneori pe zile şi chiar luni Acest lucru poartă numele de „beneficiu negativ” Cu cele cinci etape ale ei, „Formula K” ar putea fi clasată printre jocurile „Formulei J” (care numără, din punct de vedere formal, şase etape) Diferenţa este minimă „Formula K” dovedeşte însă cât de importantă este precizia şi claritatea contractelor Acest lucru n-a mai fost subliniat cu atâta limpezime în niciul alt tip de joc De aceea, „Formulei K” trebuie să i se acorde un loc special Şi tot de aceea, „Formula K” ar trebui să atragă ceva mai mult atenţia în mediile în care se face caz de utilitatea unei abordări contractuale foarte riguroase Supervizarea Câteva răspunsuri la întrebările dumneavoastră privitoare la supervizarea de coach-i individuali şi de echipă De multă vreme, supervizarea face parte atât din formarea continuă, cât şi din controlul calităţii practicării meseriilor din domeniul relaţiilor Mai întâi în psihoterapie, apoi în meseriile din domeniul dezvoltării personale şi, acum, în coaching, supervizarea este considerată o etapă aproape obligatorie pentru profesioniştii exigenţi Unui coach supervizarea îi permite să-şi pună sub semnul întrebării propria practică, să continue să se formeze, să-şi asigure o bună poziţie etică şi deontologică, iar recunoaşterea în mod public a acestui demers (prin menţionarea ei în CV) are darul de a-i insufla încredere clientului Aproape toate asociaţiile profesionale de coaching (I C F , S F Coach etc ), şcolile de formare în coaching şi numeroşi clienţi instituţionali le cer, şi chiar le impun coach-ilor aderenţi, absolvenţi şi furnizori să treacă prin perioade de supervizare 47 Uneori, aceştia din urmă trebuie să precizeze în ce ritm o fac şi cu ce supervizor Desigur, această exigenţă sistematizată poate duce la efecte „perverse”, atunci când supervizarea le este impusă unor coach-i care se simt obligaţi să treacă printr-un asemenea ciclu numai pentru că el validează în mod aproape automat şi a priori calitatea practicii lor Ca urmare, obligaţia de prezenţă la supervizare ar putea deveni mai importantă decât autentica motivaţie de a dezvolta calitatea unei practici profesionale Pericolul este deja perceptibil Cel de-al doilea efect „pervers” pe piaţă este posibilitatea înmulţirii treptate a ofertelor de supervizare individuală sau în grup din partea multor practicieni a căror experienţă în coaching şi mai ales în coaching-ul de coach-i este, uneori, îndoielnică Sub forma unor FAQ (prescurtarea engleză pentru sintagma „Frequently Asked Questions”, adică „întrebări frecvente”), acest text este prima împărtăşire a unor reflecţii ce au la bază o practică în supervizare de peste 15 ani, mai întâi în legătură cu meseria de formator şi de consultant, apoi cu aceea de coach Textul de faţă încearcă să ofere răspunsuri la întrebările pe care pot (şi trebuie) să şi le pună cei ce doresc să treacă prin supervizare, dar şi aceia care oferă sau urmează să ofere un „produs” ca supervizarea de coach-i Ce este supervizarea? Supervizarea, la nivel individual sau colectiv, este o formă de formare continuă şi de autocontrol al calităţii unui coach, prin concentrare asupra evoluţiei practicii acestuia Bineînţeles, acest lucru presupune în general ca respectivul coach să fie deja în activitate şi să aibă o clientelă pe care s-o acompanieze prin coaching Ca urmare, acest tip de demers se referă îndeosebi la coach-i care au deja o formaţie de bază în meserie şi care sunt activi pe piaţă Tot ca urmare, în meseriile de acompaniament şi îndrumare, supervizarea este în general asimilată unui demers de formare continuă, şi nu unei formări iniţiale În schimb, chiar dacă putem alege un supervizor cunoscut pentru expertiza lui teoretică specifică sau pentru abordarea lui practică particulară, o supervizare nu se centrează pe dobândirea de cunoştinţe într-un domeniu teoretic sau practic anume Supervizarea nu se referă la aplicarea unei teorii specifice decât în cazul persoanelor al căror obiectiv este acela de a valida utilizarea profesională a teoriei respective în meseria lor (ca, de pildă, în cazul practicienilor Analizei tranzacţionale) Aplicată la coach-i, supervizarea priveşte practicarea meseriei de coach fără a fi nevoie să se ţină seama de diferitele teorii sau practici pe care se vor fi bazând coach-ii respectivi Supervizarea de coach-i este deci prin esenţa ei multidisciplinară în privinţa teoriilor sau a cadrelor de referinţă conceptuale ale formaţiei lor iniţiale În consecinţă, supervizarea nu se axează în mod special asupra dobândirii practicii unui supervizor (teoria practicii lui, atelier didactic sau de formare) Mai potrivit ar fi să spunem că supervizorul este un „coach de coach-i”, indiferent de abordarea pe care o privilegiază Supervizorul practică o postură care nu aduce soluţii, ci mai degrabă stimulează reflecţia şi dezvoltarea clienţilor săi (coach-i în situaţie de supervizare), îndrumându-i în propriul lor demers practic de ucenicie Prin urmare, baza teoretică preferenţială şi formaţia iniţială a supervizorului n-ar trebui să interfereze cu practica sa ca supervizor Supervizarea este deci centrată numai şi numai asupra dezvoltării practicii de fiecare zi a persoanei supuse supervizării Concret, „supervizatul” aduce în discuţie o serie de cazuri-client reale şi primeşte îndrumări din partea supervizorului în dezvoltarea competenţei lui de coach sau în punerea la îndoială a anumitor aspecte ale artei practicii lui Supervizarea este de fapt un „coaching de coach-i” Când anume se impune supervizarea? Sunt voci care susţin că orice coach are absolută nevoie de un spaţiu de supervizare de îndată ce îşi începe cariera de practician cu un prim client şi, în unele cazuri, înainte chiar de a se lansa, şi că trebuie să continue pe această linie pe tot parcursul activităţii sale de coaching Dacă, pentru orice coach, supervizarea este o formă de formare continuă sau de 48 cercetare aplicată asupra practicii sale profesionale şi a opţiunilor sale de evoluţie, de ce să nu profite de ea? De-a lungul a 40 de ani de carieră, supervizarea poate oferi continuu minunate perspective de dezvoltare, atât personale cât şi profesionale! În schimb, dacă supervizarea este un demers obligatoriu, menit să asigure un înalt nivel de calitate în raport cu clientul, de tipul demersului ISO 9000-N, atunci o supervizare pe o durată limitată (şi care urmează să fie definită) ar trebui să fie suficientă Ne-am putea de pildă imagina un proces de „minim control”, instituţionalizat, care să cuprindă un anumit număr de şedinţe obligatorii pe parcursul unui an şi din patru în patru ani Astăzi, supervizarea unui începător îl poate ajuta pe acesta să se perfecţioneze ca un „coach master”, punându-i la încercare certitudinile, stimulându-i creativitatea şi dezvoltarea profesională şi făcându-l să-şi pună întrebări Este evident că, la începutul unei cariere de coach, în cadrul supervizării se lucrează mai degrabă pe situaţii cotidiene de coaching; după mai mulţi ani de practică profesională (10-15), supervizarea devine, treptat, un spaţiu de dezvoltare a practicii generale a meseriei, aşa cum o transpune în fapt un coach, precum şi un spaţiu de cercetare şi de dezvoltare a înseşi meseriei de coach Persoanele care provin din alte meserii apropiate de aceea de coaching (formare, consultanţă, îndrumare de agenţi de vânzare, agenţi de recrutare ş a m d ) se pot sluji de supervizarea de coach-i (mai ales de cea colectivă – v mai jos) pentru a realiza o mutaţie profesională şi pentru a-şi repoziţiona practicile, adoptând treptat o postură de coach, pe baza unei clientele deja constituite În astfel de cazuri, supervizarea poate folosi şi ca spaţiu de îndrumare a tranziţiei profesionale spre meseria de coach, pornindu-se de la o meserie înrudită Cum trebuie ales supervizorul? Se cuvine să recunoaştem că una şi aceeaşi persoană nu este în mod necesar un bun coach, un bun supervizor şi un bun formator în coaching Subliniem de aceea:  că se poate întâmpla ca cineva să fie un foarte bun formator de coach-i (pedagog sau instructor competent în explicarea instrumentelor coaching-ului), fără să fie neapărat şi un bun coach În acest caz, este bine ca supervizorul ales de cel în cauză să fie altul decât formatorul său iniţial Realitatea pare să confirme ideea că mulţi formatori în coaching pot avea o practică de coaching, cu clienţi reali, relativ limitată Buna cunoaştere a tehnicilor meseriei şi arta de a a-i învăţa pe alţii pot uneori coexista cu ignorarea aproape totală a realităţii unei clientele, care s-ar baza pe ani şi ani de practică Astfel de formatori sau de instructori ştiu totuşi să formeze buni coach-i Sau ştiu cel puţin să formeze alţi buni formatori de coach-i, care vor prelua ştafeta de la ei Există o piaţă reală pentru dezvoltarea acestei competenţe  că cineva poate fi în acelaşi timp un foarte bun coach, dar un relativ slab pedagog, formator de coach-i sau supervizor Potrivit unui model de carieră – altminteri lăudabil –, după o îndelungată practică de coach, pe parcursul mai multor ani, încununarea profesională constă în a transmite bogata experienţă acumulată unor debutanţi mai tineri, şi chiar unor practicieni cu state vechi Dacă ajunge să fie considerat un model aplicabil automat în perioada „dinainte de ieşirea la pensie”, sau dacă nu este privit decât ca un mijloc de a obţine o recunoaştere sub forma unei „încununări” de carieră, acest demers poate fi, evident, contraproductiv  că, pentru orice bun supervizor, competenţa se bazează nu atât pe calităţile lui de formator (sau de pedagog), cât pe o îndelungată practică de coaching, în contexte variate 49 Din fericire, există persoane care manifestă competenţe înalte în mai multe dintre aceste domenii Important este ca astfel de oameni dotaţi – care ştiu în egală măsură să facă (să demonstreze), să analizeze ceea ce fac şi s-o explice clar – să fie descoperiţi Un bun supervizor are nu numai o experienţă solidă, ci şi conştiinţa acestei experienţe, ştiind să formuleze, să formalizeze, să dea o formă practicii meseriei lui Prin urmare, pentru a alege un bun supervizor, este util şi recomandabil să ne interesăm ce ponderi au diferitele aspecte ale activităţii sale profesionale:    cât din timpul său profesional este alocat predării teoriei practicării coaching-ului (meseriei de formator)? cât din timpul său profesional este consacrat supervizări de coach-i? cât anume din timpul său profesional îl reprezintă coaching-ul unor clienţi „adevăraţi”, care să nu fie coach-i activi sau potenţiali? Dincolo de aceste reflecţii, este, desigur, important, ca supervizorul ales să aibă deja mulţi ani de practică pe teren Fineţea observaţiei, intuiţia, capacitatea de diagnosticare, aptitudinea de a interveni cu supleţe, fluiditatea şi celelalte calităţi din practica unui coach şi, deci, a unui supervizor, nu se bazează numai pe cunoştinţe teoretice, ci se dobândesc în ani şi ani de experienţă Tot astfel, este util să aflăm cât de diversă este experienţa unui supervizor S-a „rodat” în contexte organizaţionale şi culturale diferite, sau s-a specializat într-un domeniu foarte îngust? Experienţa lui se bazează pe un singur cadru de referinţă organizaţional, sau pe ani întregi de practică şi pe o clientelă diversificată? După cum doreşte fie să-şi diversifice activitatea, fie să se specializeze, coach-ul îşi va alege un supervizor potrivit, oricum capabil să-l facă să iasă din zona sa de confort profesional Pe de altă parte, dacă vom face o scurtă anchetă printre persoanele care urmează deja un ciclu de supervizare, vom constata că fiecare crede că supervizorul pe care-l are este cel mai bun de pe piaţă Această validare este utilă strategic, dat fiind că ea confirmă calitatea persoanelor care şi l-au ales ca supervizor În consecinţă, dacă un viitor supervizat va face o astfel de anchetă, este de dorit ca el să pună cât mai multe întrebări legate de procesul de supervizare, pentru a-şi face o imagine cât mai corectă Prezentăm în continuare câteva criterii pe baza cărora se poate face alegerea Care sunt diferitele forme pe care le pot lua supervizările individuale sau în grup? Răspunsul la această întrebare este mai complex decât ar putea părea Există, probabil, tot atâtea forme de supervizare câţi supervizori operează pe piaţă Diferenţiind nu atât conţinuturile, cât contextele de supervizare (forma lor), putem totuşi propune câteva categorii neexclusive între ele Această diferenţiere dintre formele de supervizare contribuie uneori la clarificarea opţiunii legate de ceea ce i se potriveşte cel mai bine unui coach anume Fiecare context sau formă de supervizare corespunde câte unui gen diferit de preocupări şi vehiculează posibilităţi de învăţare complementare Ca urmare, primul criteriu de alegere a formulei „optime” de supervizare pentru un coach sau altul este gradul de adecvare a contextului de supervizare la propria lui practică de coaching de zi cu zi, sau la tipul de coaching pe care doreşte să-l dezvolte Iată, cu titlu de exemplu, câteva forme sau contexte clasice de supervizare Supervizarea individuală: Dacă un coach se ocupă cu precădere de coaching-ul individual, confidenţial sau intimist (sub formă de life coaching sau de coaching de director), sau dacă tipul de coaching pe care doreşte să-l dezvolte va avea loc îndeosebi în contexte foarte confidenţiale şi în doi, forma unei supervizări tot confidenţiale şi în doi îi va putea oferi acelaşi tip de context relaţional Astfel, coach-ul va putea învăţa mai multe despre 50 posibilele axe de dezvoltare pentru clienţii săi în cadrul unor relaţii confidenţiale prin contextul supervizării lui decât prin conţinutul pe care-l va aduce în discuţie Supervizarea individuală, în grup: Dacă un coach practică mai degrabă coaching-ul individual de manageri sau de experţi, într-un context profesional colectiv, mai transparent şi care cuprinde numeroşi actori aflaţi în colaborare mai mult sau mai puţin indirectă şi legaţi între ei prin diferite contracte trilaterale, supervizarea lui ar trebui să se facă într-o formă mai colectivă Coach-ul respectiv ar trebui să participe la un grup de supervizare mai mult sau mai puţin formal sau structurat Chiar şi atunci când această supervizare este efectuată de supervizor în direct şi nu tratează decât cazurile fiecărui coach în parte, prezenţa grupului care observă şi un minimum de contracte colective conferă acestui context o dimensiune socială mai puternică În acest tip de supervizare, trebuie cel puţin ca fiecare coach să-şi asume prezenţa celorlalţi participanţi şi să ţină seama de privirile lor ca martori ai activităţii sale de coach Supervizarea prin telefon: Mai potrivită pentru coach-ii care practică un coaching „delocalizat”, această formă de supervizare este eficientă numai dacă se referă la relaţii în doi sau în grupuri mici, de trei-patru persoane Evident, acest tip de supervizare le este mai recomandat coach-ilor care doresc să dezvolte îndrumarea de clienţi prin telefon – o practică foarte curentă şi considerată relativ performantă în Statele Unite Supervizarea de coaching individual şi de echipă (în grup): Nu numai că este mai coerent şi mai eficient ca lucrul asupra practicării coaching-ului de echipă să se facă în cadrul unei supervizări în grup, dar această supervizare va fi mai eficace dacă grupul însuşi va fi structurat astfel încât să înlesnească schimburile şi colaborarea transversală dintre participanţi Când impune un angajament în timp, forma acestui tip de supervizare în grup prezintă o structură ceva mai complexă şi le poate oferi coach-ilor care iau parte la ea numeroase lămuriri asupra dimensiunii colective a coaching-ului de echipă, precum şi asupra dezvoltării unei echipe pe termen scurt, mediu şi lung Supervizarea în contexte „sistemic”: Practicarea unei supervizări în context „sistemic” necesită crearea unui grup formal, a cărui structură să semene cu cea pe care ar putea-o avea o echipă operaţională În cadrul acestor grupuri de supervizare, fiecare dintre participanţi (coach-i în supervizare) îşi asumă, rând pe rând, funcţiile vitale de management al grupului de supervizare, pentru a face din acesta un „sistem de asimilare prin învăţare”, modelizat după structura unei echipe care se doreşte performantă Relativa complexitate a structurii grupului şi interacţiunea diferitelor nivele de participare şi de supervizare permit acompanierea coach-ilor într-o mai bună învăţare şi o mai serioasă aprofundare practică a complexităţii coaching-ului de echipă Pentru un model de astfel de supervizare sistemică, vă invităm să consultaţi, pe acest site, descrierea detaliată a produsului „METACOACH-supervizare” consultaţi oferta METACOACH-supervizare Supervizarea se face 'live' sau 'decalat' ? Şi una, şi alta Supervizarea decalată: Un coach este supervizat în legătură cu tipul de relaţii de acompaniament pe care le stabileşte cu clienţi reali şi actuali (în curs de coaching) Supervizorul reacţionează la descrierea prin povestire a „cazurilor-client” şi îl ajută pe coach să elaboreze strategii alternative sau mai performante, pe care acesta din urmă le va implementa ulterior Această formă de supervizare se face individual sau în grup În grup, de regulă, supervizorul va trata „cazurile-client” puse în discuţie de către fiecare coach în parte Astfel, fiecare profită de cazurile prezentate în grup, precum şi de asimilarea prin învăţare a celorlalţi coach-i aflaţi în supervizare 51 Acest tip de supervizare de descrieri de „cazuri-client” li se potriveşte multor coach-i (individuali), în condiţiile în care şi majoritatea lor îşi practică meseria „decalat” Clienţii lor îşi povestesc problemele şi ambiţiile, sau le expun prin intermediul unor suporturi analogice sau metaforice, într-un spaţiu protejat şi confidenţial, dar coachul nu îl observă niciodată pe client în direct sau „live”, în cadrul contextului său profesional Ca urmare, această formă de supervizare „decalată” poate corespunde practicii de zi cu zi a multor coach-i Supervizarea în timp real („în direct” sau „live”): Unele supervizări sunt efectuate în situaţii de coaching observate în direct de către supervizor Iată câteva exemple:    În doi, supervizorul propune un caz luat din propria lui viaţă personală sau profesională şi se lasă îndrumat de către persoana supusă supervizării Se trece apoi la supervizarea prestaţiei avute de către cel supervizat în raport cu supervizorul, care îşi părăseşte rolul de client, asumându-l pe cel de supervizor O asemenea abordare este adeseori folosită în supervizarea telefonică în doi Supervizorul poate fi de asemenea prezent alături de un coach, urmărind felul cum acesta lucrează prin telefon cu un client delocalizat şi propunând, după încheierea şedinţei telefonice, axe de dezvoltare şi de supervizare În grup (sau în supervizarea prin telefon, în grup restrâns), un participant terţ propune un caz real altui participant, care va asuma rolul de coach şi care va fi ulterior supervizat în ceea ce priveşte prestaţia observată (mai degrabă decât participantul care a propus cazul) Supervizarea în timp real corespunde mai degrabă practicii unor coach-i care îşi acompaniază clienţii în situaţii profesionale reale, ca în cazul coaching-urilor de echipă (sub forma acompanierii de şedinţe operaţionale) sau al îndrumării de clienţi pe teren (acompaniere de vânzări, de discuţii anuale sau de evaluare, de negocieri etc ) Cum rămâne cu diferenţele de nivel de experienţă în domeniul supervizării colective, dintre participanţii debutanţi şi veterani? Nu pot exista doi coach-i cu experienţă identică Supervizarea în grup presupune deci deosebiri de origine şi de experienţă personală, de traiectorie profesională, de formare teoretică, de cadre de referinţă etc Această bogăţie este un atu, dar poate, de asemenea, pune anumite probleme Astfel, de pildă, în supervizarea colectivă, se întâmpla ca unii coach-i debutanţi să rămână deoparte, ca să nu arate că le lipseşte experienţa, în vreme ce alţi coach-i, mai experimentaţi, se mărginesc la a face demonstraţii frumoase, ferindu-se să se pună în situaţii de învăţare şi deci de risc Indiferent de nivelul de experienţă, esenţial este, bineînţeles, ca fiecare să-şi asume pe deplin prezenţa la supervizare, spre a-şi dezvolta practica şi a-şi atinge obiectivele de învăţare slujindu-se de varietatea pe care o oferă contextul colectiv În acest caz, supervizarea în grup informal sau formal (sistemic) devine un creuzet de asimilare prin învăţare extrem de performant Supervizarea poate fi, la cerere, punctuală, sau trebuie să urmeze un ritm regulat? Şi de astă dată, totul depinde de obiectivul urmărit Este de dorit ca orice coach debutant, şi chiar orice practician confirmat, să participe la o supervizare potrivit unui ritm regulat Experienţa dovedeşte că existenţa unui spaţiu de supervizare regulat provoacă reflecţia şi învăţarea într-o manieră mai susţinută Ca şi în cazul clienţilor „reali”, dacă ritmul coaching-ului nu este stabilit într-un mod cât mai precis, mulţi încep să „uite” sau să amâne După ani şi ani de practică, un coach master lucrează în supervizare pe teme relativ diferite, mai legate de dezvoltarea sa profesională profundă, de drumul lui în viaţă, sau care privesc evoluţia însăşi a meseriei de coach Ca urmare, uneori îi va prinde bine să efectueze secvenţe de supervizare la intervale de timp mai mari, dar şi pe durate mai lungi; totodată, aceste secvenţe vor fi mult mai bine pregătite prin experimente creative pe teren Ca şi în cazul multor coaching-uri „reale”, ritmul obişnuit al unei supervizări este lunar Este vorba, de cele mai multe ori, de o oră sau două cu titlu individual, sau de o jumătate de zi sau de o zi întreagă pentru supervizarea în 52 grup Supervizările în grupuri formale sau sistemice au loc mai adesea câte o zi întreagă pe lună, reproducând ritmul şedinţelor proprii multor echipe de conducere cliente Oricare ar fi ritmul ales, regulat sau în funcţie de împrejurări şi de contexte definite prin contract cu supervizorul, frecvenţa cu care un coach participă la supervizări este, de multe ori, un indicator precis al capacităţii sale generale de implicare profesională şi, prin extensie, reflectă capacitatea de implicare a propriilor săi clienţi Care este forma de supervizare cea mai utilă sau cea mai performantă pentru un coach? În funcţie de motivaţiile şi de modurile de învăţare ale fiecăruia, cea mai bună supervizare este aceea care, prin formă, prin ritm şi prin supervizor, corespunde practicii cotidiene a unui coach, practicii pe care doreşte acesta so dezvolte sau, poate în mod paradoxal, practicii care-i este cea mai străină Oricare i-ar fi opţiunea, el va trebui să ştie mai târziu să o pună la îndoială, pentru a ieşi din zona sa de confort Domeniile de aplicare a coaching-ului A Cardon Pentru a înţelege prin ce anume se deosebesc coach-ii de întreprindere, trebuie să vedem mai întâi diferitele domenii de aplicare a coaching-ului Cum meseria de coach de întreprindere provine din cadrul de referinţă al sportului, ea cuprinde aceleaşi domenii de aplicare Să ne imaginăm un coach care îndrumă un sportiv de înaltă performanţă într-un demers individual, de pildă un jucător de golf; să ne imaginăm apoi un alt coach, care îndrumă o echipă sportivă, de exemplu o echipă de baschet Cei doi coach-i practică aceeaşi meserie, dar în domenii de aplicare radical diferite Primul îndrumă dezvoltarea competenţei sportive a unei persoane singure, în vreme ce al doilea se ocupă de o echipă Aceste două domenii ale coaching-ului destinat sportivilor sunt foarte diferite între ele În întreprindere, aceeaşi diferenţă între domeniile de aplicare explică şi diferenţele dintre competenţele coachilor Unii coach-i de întreprindere îndrumă indivizi, alţii îndrumă echipe Se cuvine totuşi să precizăm că unii coach-i şi-au dezvoltat competenţe care le permit să intervină în ambele domenii  În întreprindere, unii coach-i individuali afirmă că „nu există coaching de echipă” Aceasta dovedeşte că ei sunt conştienţi că este vorba de o meserie cu totul diferită şi pe care nu o stăpânesc Tot astfel, ne putem imagina că mulţi coach-i de echipă nu stăpânesc coaching-ul individual Să explorăm diferenţele dintre cele două tipuri de coaching, individual şi de echipă Coach-ul care îndrumă un individ o face pentru a dezvolta competenţa unei persoane, măsurabilă prin evoluţia rezultatelor ei personale Coach-ul de echipă urmăreşte ca echipa să-şi dezvolte ca ansamblu competenţa, măsurabilă prin evoluţia rezultatelor ei colective Ne putem deci imagina că o echipă va face apel la un coach pentru a-şi dezvolta competenţa colectivă şi că, în acelaşi timp, fiecare dintre membrii ei va face apel la alţi coach-i pentru a-şi dezvolta competenţele individuale Căci, în situaţiile de acest gen, este de preferat să nu se facă apel la acelaşi coach pentru îndrumarea ambelor nivele de competenţă Coach-ul respectiv s-ar putea încurca în tratarea concomitentă a intereselor personale ale indivizilor şi în cea a intereselor colective ale echipei Este evident că dacă, atât în sport cât şi în întreprindere, performanţa individuală este rodul dezvoltării competenţei personale, performanţa colectivă are la origine mai degrabă calitatea cooperării transversale dintre competenţele membrilor echipei O echipă de baschet va câştiga pe termen mediu şi lung numai dacă membrii ei vor coopera total în implementarea unei strategii colective care să pună în valoare complementaritatea dintre competenţele lor individualle, şi nu dacă fiecare jucător în parte va evolua de unul singur, concentrându-se asupra aplicării riguroase a propriilor sale aptitudini 53 La fel stau lucrurile şi într-o întreprindere Creşterea performanţei colective nu este posibilă decât prin dezvoltarea interfeţelor profesionale dintre membrii unei echipe Ca şi în sportul de echipă, reuşita depinde mai mult de capacitatea membrilor de a-şi „pasa mingea” la momentul oportun, decât de capacitatea lor individuală de a se remarca de unul singur, bazându-se numai pe propriile sale competenţe Aşa se explică faptul că finalităţile coaching-ului individual şi ale coaching-ului de echipă sunt diferite şi, de multe ori, complementare Finalitatea coaching-ului individual este dezvoltarea performanţei personale, în vreme ce finalitatea coaching-ului de echipă este mai degrabă dezvoltarea de interfeţe performante între membrii unui colectiv structurat sau ai unui „sistem” Iată de ce coaching-ul de echipă este adesea definit ca fiind o abordare „sistemică”  În întreprindere, anumiţi intervenienţi se dau drept „coach-i de echipe” când, de fapt, îndrumă rând pe rând dezvoltarea competenţelor fiecărui membru al echipei, mai degrabă decât dezvoltarea performanţei echipei ca sistem Această abordare poate duce la rezultate satisfăcătoare, dar va trage mai puţine foloase din creşterea valorii adăugate „sistemice” care poate apărea din interfeţele profesionale devenite mai performante În lumea organizaţiilor, un domeniu suplimentar şi ceva mai complex priveşte „coaching-ul de întreprindere” Este vorba de îndrumarea unui ansamblu de echipe sau a unei „echipe de echipe” în dezvoltarea performanţei sale, măsurabile prin rezultate Această competenţă de coaching are şi ea un caracter sistemic în măsura în care este centrată pe dezvoltarea performanţei provenite din interfeţe, în cadrul unui sistem al cărui nivel de complexitate este superior aceluia al unei echipe Strategiile coaching-ului individual şi ale reuşitei personale sunt şi ele sistemice Finalitatea unui coaching centrat pe dezvoltarea unei persoane este, desigur, diferită de a unuia centrat pe dezvoltarea unei echipe, dar această precizare ar putea duce la concluzii pripite În filozofia şi în practica lor, cele două tipuri de coaching seamănă între ele mai mult decât s-ar crede Căci, pentru a se forma şi pentru a reuşi, niciun sportiv individual nu a făcut mari progrese de unul singur Adeseori, reuşita de unul singur nu se bazează decât pe o „lovitură” oportunistă şi de scurtă durată Dezvoltarea unei adevărate performanţe individuale are la bază un efort colectiv şi îndelungat Campionii se dezvoltă în contexte de performanţă măsurându-se cu parteneri tot atât de buni şi chiar mai buni decât ei Chiar şi în situaţii de competiţie, reuşita unui sportiv ţine adeseori atât de o excelentă gestiune a interfeţelor cu mediul ambiant, cât şi de o dinamică solitară Şi în întreprindere, ca şi în sport, faptul de a avea concurenţi (verbul a concura înseamnă „a alerga împreună”) permite fiecărui partener de pe teren să se întreacă (pe sine), fiind în acelaşi timp stimulat de ceilalţi În lumea întreprinderilor, dacă finalitatea multora este aceea de a-şi îmbunătăţi rezultatele personale, ei vor ajunge mult mai departe, pe termen mult mai lung, dacă o vor face în cooperare cu partenerii şi colegii lor decât dacă vor încerca s-o facă „de unii singuri” sau împotriva celorlalţi Ca urmare, în întreprindere, faptul însuşi că o persoană solicită un coaching individual poate fi primul indicator al capacităţii ei de a coopera În multe cazuri, munca unui coach individual este centrată mai cu seamă pe îndrumarea dezvoltării interfeţelor profesionale ale clientului său individual, pentru a-l ajuta pe acesta să reuşească împreună cu ceilalţi mai mult decât reuşeşte de unul singur Nu este o chestiune de filozofie convenţională, ci cel mai bun mijloc de a progresa într-un mod mai durabil În consecinţă, pentru a fi eficient în finalitatea lui, adică pentru a îndruma cu adevărat un client individual în dezvoltarea performanţei sale personale, coaching-ul individual este, în cea mai mare parte, centrat pe dezvoltarea capacităţii clientului de a coopera, de a lucra în reţea şi de a acorda sprijin altor persoane din anturajul său profesional pentru a obţine, la rându-i, sprijiin din partea lor Orice ar crede aceia care fac mare caz 54 de anumite exemple de succese aparent solitare, reuşita individuală este rodul unei munci colective, efectuate de întregul sistem profesional, familial şi social care stă în jurul campionului, în umbră Acest bilanţ al strategiilor de cooperare, de muncă în colectiv sau „sistemice” ale câştigătorilor şi ale coach-ilor acestora este slab dezvoltată şi, uneori, necunoscută, şi este păcat Cunoaşterea acestor lucruri ar putea pune în perspectivă multe comentarii de prin presa generalistă, care defineşte coaching-ul individual ca fiind un epifenomen al tendinţei sociologice axate pe individualism şi egoism Spiritul coaching-ului DIALOG ŞI COACHING Coaching-ul este ceva atât de simplu încât, pentru a face din el o meserie „serioasă”, am putea ceda ispitei de a-l transforma în ceva mai complex Or, în mod paradoxal, tocmai simplitatea coaching-ului face din el o meserie deopotrivă originală şi destul de greu de exercitat, poate mai ales în Occident Pentru a începe explorarea simplităţii coaching-ului, vă propun câteva reflecţii asupra spiritului lui Căci în spiritul coaching-ului rezidă originalitatea şi marca acestuia, şi nu în multitudinea metodelor pe care am putea fi tentaţi să le dezvoltăm sub pretextul coaching-ului, poate numai pentru a ne delimita Pentru a avea clară în minte specificitatea demersului de coaching în simplitatea lui, se cuvine să înţelegem mai întâi ce este un simplu dialog, care are loc între două persoane, în mod „firesc” sau în absenţa vreunui coach De abia după o înţelegere clară a naturii şi a rezultatelor unui dialog vom putea preciza rolul coach-ului în funcţia sa de acompaniere şi îndrumare a acestui gen de convorbire Discutăm aici despre tipul de dialog pe care-l dezvoltă fizicianul David Bohm în cartea sa „On Dialogue” (Routledge Classics, NY, 1996) Despre „dialog” în general: Potrivit lui Bohm, dialogul dintre două sau mai multe persoane este o interacţiune verbală relativ fluidă, constructivă şi care respectă sensul vehiculat de cuvintele rostite de fiecare dintre interlocutori Etimologic, cuvântul „dialog” provine din „dia”, care înseamnă „prin” (dar care are şi sensul de „a separa”, „a distinge”), şi „logos”, adică „vorbirea” care vehiculează un sens Putem adăuga sau preciza că, potrivit lui Bohm, unicul obiectiv al unui dialog autentic este acela de a „împărtăşi” (în sensul de „a pune în comun”) sau de a facilita apariţia a noi sensuri sau înţelesuri care se ivesc pe parcurs şi care urmează să le devină comune participanţilor la convorbire În consecinţă, practicarea unui dialog între mai multe persoane le permite acestora să elaboreze, treptat, o nouă comunitate de sens, al cărei conţinut precis este, în general, imprevizibil sau emergent În decursul unui dialog între două sau mai multe persoane, schimbul sau, mai bine zis, co-acompaniamentul cade în sarcina tuturor participanţilor la convorbire Fiecare integrează, cu fiecare etapă, contribuţia interlocutorilor precedenţi şi contribuie astfel la elaborarea sau la apariţia treptată a unui nou sens, relativ împărtăşit Fiecare ascultă cu atenţie, dezvoltând sau modelând ulterior sensul împărtăşit, spre a crea o nouă formă conceptuală colectivă Dialogul este o interacţiune emergentă în sensul că nimeni nu dispune de un a priori bine definit cu privire la rezultatul final al conţinutului convorbirii Ca urmare, un dialog este o convorbire prin care un subiect este determinat să progreseze sau să iasă la iveală, sau prin care se construieşte un sens nou şi colectiv, aproape fără ca acesta să fi fost obiectivul lui Fiecare replică porneşte de la cea dinainte, o pregăteşte pe următoarea, iar totalitatea acestor replici se îndreaptă spre o nouă destinaţie care apare sau iese la iveală treptat din întregul dialog Ca să fie productiv, orice dialog se înscrie într-un schimb reciproc de înţelesuri, fără ca miza lui să se pună în mod obligatoriu în termeni de obiectiv Rezultatul dialogului este cu atât mai important cu cât nu stă în centrul preocupărilor conştiente ale participanţilor la convorbire Acest schimb reciproc liber şi care respectă poziţiile unora şi ale celorlalţi, permite adesea elaborarea şi chiar apariţia sau „emergenţa” , uneori suprinzătoare, aproape spontană şi relativ împărtăşită, a noi puncte de vedere, a noi sensuri, a noi direcţii sau soluţii nesesizate până atunci 55 „Dialogul” cu un coach: În decursul convorbirii cu un coach, natura schimbului reciproc este relativ diferită Clientul vorbeşte, iar coach-ul îl ascultă cu atenţie, în primul rând pentru a-i facilita exprimarea şi eventual pentru a înţelege sensul spuselor lui  ATENŢIE: rolul coach-ului constă mai cu seamă în a-i lăsa clientului spaţiu şi timp să simtă, să reflecteze şi să-şi dezvolte gândirea, să-şi precizeze, să-şi elaboreze, să-şi descopere ideea până la capăt Ascultarea respectuoasă şi atentă din partea coach-ului îi permite clientului să elaboreze treptat sensul pe care-l percepe şi pe care doreşte să-l exprime În coaching, ca şi în cursul unui dialog, intenţia clientului evoluează şi duce adesea, dacă nu chiar sistematic, la un rezultat diferit de cel pe care-l avea el în vedere înainte de a începe să-şi exprime reflecţiile În condiţiile în care clientul este ascultat cu atenţie şi în tăcere de către coach, formularea lui, sau verbalizarea sensului căruia încearcă el să-i „dea o formă” se modifică în mod natural, se remodelează şi se precizează treptat Se cuvine să subliniem că, într-o primă etapă, coach-ul nu trebuie nici să „răspundă”, nici să intervină, ci mai degrabă să tacă, oferind clientului un adevărat receptacul pentru spusele lui, sub forma unei tăceri sau a unui „vid” atent şi prietenos În acest vid va putea ieşi la iveală, treptat, forma esenţială şi fondul practic pe care clientul va dori să le dea preocupărilor sale De vreme ce „vidul atrage plinul”, coach-ul, care ascultă în tăcere, îi oferă clientului spaţiul sau creuzetul creator în care acesta poate da cu adevărat o formă sensului profund al realităţii pe care o trăieşte Ca urmare, prima adevărată tehnică de coaching este aceea de a oferi un spaţiu de tăcere, care-i va permite clientului să se descopere şi, uneori, să se redefinească pe sine Rezultă de aici că, dacă demersul de coaching oferă un spaţiu profesional ce facilitează dialogul, acesta este pus în slujba dezvoltării „sensului” pe care clientul încearcă să-l formuleze sau să-l definească De abia ulterior, şi în maniere foarte subtile, coach-ul alege judicios şi propune alte tehnici de coaching, pentru a-i permite clientului să meargă ceva mai departe, potrivit opţiunii acestuia În consecinţă, cuvintele şi competenţa coach-ului au de asemenea rolul de a-i oferi clientului câteva ocazii de a se confrunta cu diferite trambuline de punere sub semnul întrebării, de schimbare a cadrului său de referinţă Pentru a propune astfel de trambuline, coach-ul poate pune câteva întrebări, alese numai cu scopul de a-l ajuta pe client să se recadreze, pentru a explora sau a dezvolta şi mai mult, şi uneori altfel sensul propriilor sale cuvinte Coach-ul va pune câteva întrebări şi va „presăra” câteva reformulări şi reluări, pentru a-l ajuta pe client să-şi descopere propriile credinţe, atitudini, motivaţii şi ambiţii profunde Tot pentru a-l ajuta pe client să-şi urmeze propriul traseu, coach-ul poate, din când în când (şi cu parcimonie) să participe într-un mod mai activ la elaborarea sensului dialogului clientului său, fără însă a stărui asupra propriei sale contribuţii Aceasta trebuie să fie subordonată numai şi numai traseului urmat de client În decursul acestei căutări sau al acestei dezvoltări de sens întreprinse de către client, din partea coach-ului nu trebuie să apară nici un fel de încercare, voită sau inconştientă, de a influenţa sau de a dirija dialogul, sau de a lua cu adevărat parte la el Coach-ul nu trebuie nici să „răspundă”, nici să încerce să preia conducerea sau să convingă, în caz contrar existând riscul ca dialogul personal al clientului să se transforme într-o discuţie cu coach-ul  ATENŢIE: Rădăcina etimologică a cuvântului „discuţie” înseamnă „a agita” O discuţie înseamnă în primul rând un schimb de argumente, în cadrul căruia fiecare se străduieşte să-şi impună punctul de vedere, ceea ce sporeşte riscul de a nu-l asculta pe celălalt şi poate provoca o adevărată opoziţie sau dispersie a sensului S-ar ajunge astfel la contrarul obiectivului oricărui dialog În consecinţă, spre deosebire de un expert, plătit ca să ofere răspunsuri pe care ştie să le vândă şi chiar să le impună, un coach este un profesionist al acompanierii dialogului; el se străduieşte să creeze, în cadrul 56 convorbirii cu clientul său individual sau colectiv, un spaţiu care va înlesni apariţia sau emergenţa aproape spontană a soluţiilor găsite de clientul însuşi  EXEMPLU: Se întâmplă de multe ori ca, în cursul unei convorbiri de coaching individual sau de echipă, clientul să ajungă la o limpezire care pe el îl luminează, dar care scapă total înţelegerii coach-ului Acest lucru nu are nici o importanţă în reuşita demersului Constatăm deci că îndrumarea oferită de un coach poate fi performantă chiar şi atunci când clientul evoluează în domenii care ies cu totul din zonele de expertiză ale coach-ului Acompanierea dialogului clientului îi facilitează acestuia ''recentrarea'' sau ''realinierea'' Atunci când este ascultat şi acompaniat de către un coach, dialogul clientului devine o formă de meditaţie personală, structurată de actul vorbirii – purtător, la rândul lui, de noi sensuri şi de noi percepţii asupra realităţii Exprimându-se verbal în legătură cu preocupările sale personale sau profesionale, clientul capătă, puţin câte puţin, conştiinţa complexităţii sale profesionale, a calităţii sale umane, a adevăratelor sale motivaţii El ajunge astfel să dea propriului său cadru de referinţă o nouă formă, o nouă coerenţă Ulterior, această nouă paradigmă, sau această nouă viziune asupra lumii îi va permite clientului să-şi pună sub semnul întrebării poziţionarea şi faptele din cadrul activităţii sale de zi cu zi În felul acesta, căutând să exprime fondul motivaţiilor sale, clientul acompaniat prin coaching îşi dezvoltă treptat propria conştiinţă şi îşi nuanţează sensurile Îşi descoperă aspiraţii şi motivaţii diferite, şi mult mai puternice Când îşi desfăşoară propriul dialog „acompaniat”, el îşi dezvoltă un discernământ superior şi o mai bună intuiţie Puţin câte puţin, va dobândi o mai corectă, mai rapidă, mai spontană capacitate de a-i asculta şi de a-i înţelege pe ceilalţi, o mai mare aptitudine de a transmite, o dorinţă mai puternică de a acţiona sau de a întreprinde, o viziune mai largă şi mai cuprinzătoare asupra propriului său potenţial Pe scurt, prin intermediul propriului său dialog acompaniat, clientul îşi operează propria transformare, propria deschidere Este deci limpede că, prin metoda lui, care se bazează în principal pe „dialogul acompaniat”, demersul de coaching apare ca o tehnică originală şi performantă de dezvoltare şi de punere în practică a potenţialului individual, sau a potenţialului unor echipe sau colective mult mai complexe Constatăm de asemenea că, în coaching, conţinutul preocupărilor clientului poate fi relativ secundar Tipul de coaching (profesional, personal) pe care-l urmează clientul sau genul lui de preocupări (de ordin familial, profesional, sportiv, economic, de sănătate etc ) au o foarte mică importanţă Oricare ar fi centrul, relativ trecător, al preocupărilor sale, principalul este traseul pe care-l parcurge el prin „dialogul acompaniat” şi care-i va permite treptat să capete putere, anvergură, şi să se transforme Această transformare va avea în mod aproape natural efecte în toate aspectele vieţii lui personale şi profesionale Această constatare vine în sprijinul afirmaţiei potrivit căreia în coaching nu există domenii de expertiză diferite Singurul adevărat domeniu de expertiză al coach-ului este îndrumarea dezvoltării anvergurii generale a clientului său individual sau colectiv, prin acompanierea profesionistă a propriului dialog al acestuia  ATENŢIE: Unii preferă să împartă practicarea coaching-ului în numeroase subcategorii care ar corespunde fiecare câte unui domeniu de aplicare diferit Ar exista astfel coach-i de exportatori sau pentru situaţiile de interculturalitate, coach-i de agenţi de vânzare sau de manager, coach-i în alimentaţie, coach-i pentru familii, coach-i de directori ş a m d În realitate însă, dincolo de decupajele necesare unui demers de marketing care s-ar suprapune cu cadrul de referinţă al unei pieţe fărâmiţate de diferitele tipuri de expertiză, un coach profesionist rămâne un coach, indiferent de domeniul în care se plasează preocupările de moment ale clientului 57 În consecinţă, de vreme ce o persoană care asumă o postură de coach nu se pretinde expert în altă meserie decât în aceea de „îndrumare profesionistă a dialogului clientului”, domeniul personal, social sau profesional al preocupărilor clientului poate fi adeseori considerat ca fiind relativ secundar Dacă un demers real de coaching se operează „fără frontiere”, sau nu se pune în termeni de domenii de aplicaţie circumscrise, acest lucru poate avea consecinţe serioase asupra clientului Când formulează o solicitare de coaching, clientul se plasează aproape întotdeauna într-un context precis, de pildă în viaţa sa profesională, în cadrul sportului pe care-l practică, sau în viaţa sa privată Nu este mai puţin adevărat că rezultatele unui demers semnificativ de coaching vor avea adesea repercusiuni „colaterale” mai mult sau mai puţin măsurabile în toate dimensiunile vieţii clientului De altfel, cu sau fără coaching şi indiferent care ar fi demersul de transformare, urmare a unei evoluţii duse la capăt într-un domeniu anume, de pildă într-un sport, omul este cel transformat, şi nu numai sportivul De aceea şi constatăm de foarte multe ori că, în urma unui şoc sau mulţumită unui demers voluntar, o persoană poate hotărî să schimbe totul în viaţa ei într-un interval de timp relativ scurt Ea poate opera în mod voit sau, alteori, poate „suferi” în interval de un an schimbări radicale ce pot avea repercusiuni geografice, familiale, profesionale, asupra sănătăţii ei ş a m d În realitate, nu aceste dimensiuni „din jurul” persoanei suferă modificări sau răsturnări, ci, în primul rând, persoana însăşi, care s-a transformat aflându-se în centrul tuturor acestor „ajustări periferice” Putem astfel constata în ce măsură mediul ambiant al individului, contextul său, anturajul sau propria-i „realitate” sunt pur şi simplu obligate să urmeze sau să reflecte opţiunile lui de viaţă sau prefacerile lui personale şi interioare Creşterea performanţei clientului nu este decât o consecinţă sau un produs al transformării lui mai profunde „Dialogul acompaniat” al clientului îi permite deci acestuia să se descopere şi să se desfăşoare în interiorul noului cadru de referinţă pe care şi-l defineşte şi care integrează o mai mare parte din potenţialul său intrinsec Prin acest demers, clientul îşi construieşte noi temelii personale, îşi descoperă şi îşi dezvoltă o nouă identitate, capătă noi aspiraţii, îşi descoperă noi capacităţi, nebănuite Pe scurt, clientul „creşte” şi se transformă Această transformare este deplină în măsura în care se bazează pe noi credinţe, permite modificarea percepţiilor clientului, duce la apariţia de noi atitudini şi comportamente mai potrivite, mai concentrate, mai puternice Obţinerea de rezultate mult mai performante este, în ultimă instanţă, rodul acestui demers în ansamblul lui Ca urmare, dacă prin coaching un client individual poate fi, de pildă, ajutat să se lase de fumat, un sportiv să devină un campion sau o întreprindere să-şi sporească mult beneficiile, aceste rezultate sperate nu sunt în realitate decât roadele unei prefaceri mult mai profunde şi mai de durată Este deci evident că, pentru a atinge obiective măsurabile prin indicatori aleşi de clientul personal sau profesional, succesul demersului de coaching se bazează pe o mult mai profundă motivaţie de transformare individuală sau colectivă Aceste reflecţii permit precizarea cadrului aproape paradoxal al unui demers de transformare prin coaching şi, în orice caz, permit înţelegerea puterii unui atare demers  Un client solicită să fie îndrumat de un coach pentru a rezolva una sau mai multe probleme relativ circumscrise, sau pentru a îmbunătăţi performanţa măsurabilă a activităţii sale de zi cu zi Coach-ul îi propune un demers de-a lungul unui anumit număr de şedinţe 58     Ca să fie performantă, specificitatea demersului de coaching se bazează pe acompanierea profesionistă a „dialogului” clientului individual sau colectiv, în scopul de a-l ajuta pe acesta să găsească singur soluţii, printr-o căutare pornind de la propriile sale competenţe şi pe propriile sale puteri Traseul „dialogat” îi permite clientului să opereze, treptat, propria lui transformare Clientul îşi va modifica întregul cadru de referinţă, care stătea la originea problemei sale sau care-i limita performanţele Rezultatul acestei transformări declanşează la client o nouă percepţie a lumii sau a unei noi realităţi Această schimbare de paradigmă îi va permite să aibă în vedere şi să transpună în fapt o serie întreagă de atitudini şi de comportamente care-i erau până atunci inaccesibile şi care-i vor propulsa viaţa pe o traiectorie diferită În mod aproape secundar, noile comportamente ale clientului duc fie la dispariţia problemei lui, fie la obţinerea de rezultate şi de performanţe radical diferite O astfel de descriere amănunţită a demersului de coaching ar putea lăsa impresia că acesta ar fi lung, riscant, complex şi presărat cu capcane Nimic mai fals În funcţie de maturitatea, motivaţia şi interesele clientului, de contextele culturale, de complexitatea solicitării şi, bineînţeles, de competenţa coach-ului, o transformare relativ importantă a cadrului de referinţă al unui client poate avea uneori loc într-o singură şedinţă Mai mult timp ar putea lua punerea în aplicare a consecinţelor acestei transformări Diferitele moduri de practicare a coaching-ului O singură meserie, mai multe moduri de a o practica Când cineva abordează subiectul diferitelor moduri de practicare a coaching-ului, întrebarea de la care porneşte se referă în general la diferitele domenii de aplicaţie ale acestei meserii „Ce înseamnă coaching-ul destinat agenţilor de vânzări? Dar coaching-ul intercultural? Sau life-coaching-ul? Sau cel pentru conducători?” Or, potrivit definiţiei înseşi a coaching-ului, nu pot exista diferenţe între modurile de practicare a coaching-ului în aceste domenii, atât de diferite între ele Căci, paradoxal, dacă meseria de coach se practică în multe domenii, sau dacă poate fi practicată pentru a îndruma toate faţetele activităţii umane, practica ei rămâne tot coaching-ul Cu alte cuvinte, practica unei relaţii de coaching poate rămâne identică, indiferent de domeniul de activitate sau de conţinutul preocupărilor clientului în cauză De altfel, tocmai în aceasta constă diferenţa dintre coaching şi abordarea proprie expertului, abordare care prezintă adeseori trăsături şi conţinuturi specifice, în funcţie de domeniul de aplicaţie Ca urmare, putem conchide, pe de o parte, că practica unui expert va reflecta specializarea acestuia într-un domeniu sau altul şi, pe de altă parte, că, întrucât coach-ul poate să nu se specializeze într-un domeniu anume, practica lui nu va fi subordonată vreunui domeniu Totuşi, indiferent de domeniul de aplicaţie al coaching-ului, există destule diferenţe în practicarea acestei meserii Evident, coach-ii se specializează într-un anume tip de practică, în funcţie de preferinţe şi de afinităţi – uneori în mod inconştient Din felul în care diferiţi coach-i vorbesc despre practica lor, rezultă că aceasta poate îmbrăca multe forme Acest lucru devine şi mai clar atunci când coach-ii respectivi provin din medii culturale radical diferite De aici, necesitatea de a face un prim inventar, fie şi incomplet, al diferitelor moduri de a practica meseria de coach Propunem în cele ce urmează o listă succintă a acestora, precum şi o serie de comentarii izvorâte din reflecţiile şi observaţiile noastre INDIVIDUAL / DE GRUP / DE ECHIPĂ? Primul criteriu de diferenţiere se referă la calitatea individuală sau colectivă a clientului În mod tradiţional, în această categorizare distingem cele trei contexte pomenite în titlul de mai sus În marea lor majoritate, coach-ii îşi practică profesia pe lângă câte un individ Acest lucru este valabil atât pentru coaching-ul exercitat în cadrul întreprinderilor sau organizaţiilor, cât şi pentru coaching-ul personal sau „life59 coaching” S-ar părea deci că practicarea coaching-ului de echipă este mai rară, poate pentru simplul motiv – pur aritmetic – că într-o echipă intră un număr mai mare de indivizi Am arătat însă cu alte ocazii că mizele coaching-ului individual diferă de acelea ale coaching-ului de echipă Ca urmare, putem porni de la principiul că practicarea primului tip de coaching se deosebeşte de practicarea celui de-al doilea Obiectivele, contractele, indicatorii rezultatelor, strategiile de coaching, totul poate diferi Practicarea coaching-ului de grup, a treia categorie de mai sus, preia, într-o mai mare sau mai mică măsură, elemente de la celelalte două tipuri de practică Grupul este, prin definiţie, un colectiv de indivizi neconstituit în echipă Obiectivele membrilor unui grup nu sunt colective, participarea lor la grup este relativ efemeră, angajamentul lor faţă de grup este mai slab decât ne-am aştepta din partea membrilor unei echipe ş a m d În consecinţă, coaching-ul de grup este adesea o formă de coaching individual efectuat în cadrul unui colectiv relativ efemer De la caz la caz, practica, contractul, rezultatele, strategiile de coaching etc preiau câte ceva de la celelalte două categorii, adică de la coaching-ul individual şi de la cel de echipă Se poate ajunge însă şi la o practică specifică, mai ales din partea coach-ilor care ar privilegia abordarea de tip coaching colectiv Înainte de a trage concluzii cu privire la această categorie de practici, se cuvine să precizăm că am făcut arbitrar abstracţie de alte subtilităţi care s-ar putea înscrie în acelaşi ansamblu Am putea include aici practicarea specifică a coaching-ului „de perechi” de clienţi, de pildă în cazul unor parteneriate profesionale în doi, sau a coaching-ului de cuplu, în viaţa privată Acest mod de practicare a coaching-ului este specific în măsura în care se înscrie adeseori în acompanierea/îndrumarea unei relaţii mai mult sau mai puţin polarizate dintre două entităţi aflate într-un raport de colaborare şi/sau de opoziţie Acestă reflecţie pe marginea unui mod specific de practicare a coaching-ului pentru parteneri profesionali sau pentru cupluri ne poate determina să ne punem o serie de întrebări pornind de la care abordările sau strategiile proprii acestui context pot evolua De ce n-am avea în vedere practicarea acestui tip de coaching de către o echipă formată din doi coach-i? De ce nu ne-am gândi la utilitatea unei anumite forme de alternanţă în timp, în care coach-ul (sau coach-ii) şi-ar vedea clienţii respectivi singuri, apoi împreună, cu o anume ritmicitate determinată astfel încât să faciliteze demersul? Dacă o atare configuraţie de client este recunoscută ca fiind o practică specifică, s-ar putea că specializarea să permită acestei forme de coaching o evoluţie originală Am putea de asemenea vorbi despre coaching-ul pentru întreprinderi şi organizaţii constituite dintr-un ansamblu de echipe sau, mai bine zis, din „echipe de echipe” Complexitatea practicării coaching-ului cu astfel de ansambluri largi necesită strategii mult diferite de cele la care recurge un coach care are de-a face cu un client de talie mai redusă, mai uşor de gestionat şi ale cărui criterii geografice sunt mai „locale” În acest mod de practicare a coaching-ului, se întâmplă foarte adesea ca mai mulţi coach-i să fie implicaţi, constituind, la rândul lor, un fel de „echipă pusă în slujba unor echipe” În acest caz, configurarea echipei de coach-i va avea, în mod cert, o mare influenţă asupra rezultatului scontat din partea clientului organizaţional Căci cadrul de referinţă, modurile de operare, procesele informative şi decizionale etc ale echipei de coach-i sunt tot atâţia factori care vor influenţa în foarte bună măsură rezultatul ei colectiv Cu toate acestea, în lumea coaching-ului încă nu există o recunoaştere oficială a practicării unui „coaching pentru organizaţii”, şi nici o adevărată formalizare a modului sau modurilor în care ar putea funcţiona o echipă de coach-i pe lângă un astfel de client colectiv Revenind la inventarul nostru şi pentru a completa această categorizare a modurilor de practicare a coachingului, poate că ar fi bine să ne gândim la un ansamblu „sistemic”, mai mult sau mai puţin continuu, care ar spori în complexitate printr-o evoluţie de la individual la cuplu, apoi la echipă şi, în final, la organizaţie Acestă gamă ar putea include, la un moment dat, practicarea coaching-ului „în grup” (ceva mai puţin sistemic) LIVE / DECALAT ÎN TIMP ? 60 Când abordăm diferitele moduri de practicare a coaching-ului, constatăm că unii coach-i preferă să opereze „live”, iar alţii, „decalat” Diferenţele dintre aceste două practici sunt enorme şi privesc întregul cadru de referinţă al coach-ului, postura, abordarea, instrumentele şi strategiile lui, precum şi tipurile de rezultate ale clienţilor Coaching-ul „live” sau „in situ” are loc atunci când coach-ul este prezent la activitatea operaţională a clientului Coach-ul îşi însoţeşte clientul pe teren şi îl vede lucrând, jucând tenis, vânzând, cântând la un instrument sau interacţionând cu mediul ambiant, în contextul său operaţional real Coaching-ul „decalat” are loc atunci când coach-ul îşi practică profesia într-un loc „neutru”, protejat, sau în afara cadrului obişnuit de lucru, de viaţă sau de practică operaţională a clientului său Acest tip de coaching se poate efectua într-o sală de antrenament, pe un teren ad-hoc sau în cabinetul coach-ului Ca să ne dăm întrucâtva seama de diferenţa reală dintre aceste moduri de practicare a coaching-ului, să reţinem că, în general, coaching-ul sportiv se practică mai mult „live”, pe când cel de întreprindere se face mai degrabă „decalat” Pe de altă parte, în sport ca şi în cadrul organizaţiilor, coaching-ul individual se face de cele mai multe ori „decalat”, pe când cel de echipă are loc mai degrabă „live” Aceste două moduri de practicare a coaching-ului sunt fundamental diferite Cel „live” vehiculează mize mai importante, cel decalat oferă un plus de protecţie Coaching-ul „live” cere mai multă implicare din partea atât a clientului, cât şi a coach-ului, pe când cel „decalat” este mai puţin solicitant Coaching-ul „live” permite o abordare mai directă, şi chiar o confruntare; cel „decalat” permite ceva mai multă creativitate şi experimentare Oricum, ambele forme necesită din partea coach-ilor abordări, instrumente, strategii şi specializări relativ diferite SCURT / DE DURATĂ? Unele definiţii ale coaching-ului – dintre cele mai oficiale – precizează că practicarea coaching-ului înseamnă o îndrumare de durată În acest sens, mulţi coach-i individuali se înscriu într-un demers ce cuprinde un pachet (care poate fi reînnoit) de opt până la douăsprezece şedinţe eşalonate pe o perioadă variabilă, de patru luni până la un an sau mai mulţi În acest mod de practicare a coaching-ului, numărul, ritmul şi durata şedinţelor contează mai puţin, câtă vreme sunt stabilite prin contract, adică negociate şi decise de comun acord cu clientul Există însă şi practici care ies din acest cadru de referinţă Un exemplu îl constituie practicarea coaching-ului „scurt” în cadrul căruia, în funcţie de practician, una sau două şedinţe, nu neapărat foarte lungi, pot fi de ajuns pentru a se obţine rezultate mai mult decât mulţumitoare Această abordare moşteneşte, bineînţeles, cadrul de referinţă al „terapiilor de scurtă durată”, în care se pune accentul pe căutarea şi implementarea imediată de soluţii de către client În această abordare centrată pe atingerea unor obiective foarte precise, poate fi de ajuns şi o singură şedinţă, însoţită uneori de o scurtă întâlnire de control – un fel de bilanţ Prima abordare, cea de durată, privilegiază relaţia cu clientul şi evoluţia acestuia, în vreme ce cea de-a doua urmăreşte mai degrabă pătrunderea rapidă în cadrul lui de referinţă Prima poate fi considerată mai protectivă, dar lentă, iar a doua, mai perfomantă, dar deranjantă Oricum, cele două abordări ţin de moduri foarte diferite de practicare a coaching-ului Se pare că aceste două „tipuri” sau moduri de practicare a coaching-ului sunt diametral opuse în ceea ce priveşte cadrul de referinţă al coach-ilor în cauză (şi deci şi al tipurilor lor de clienţi), instrumentele lor, rezultatele, contractele ş a m d Se cuvinte să subliniem că, în întreprindere, contextul general face ca diferitele formări şi intervenţii de scurtă durată să nu fie considerate acţiuni de coaching În coaching, acompanierea/îndrumarea se face aproape întotdeauna în timp şi printr-o serie de controale prevăzute prin contract, încă de la începutul demersului Acest lucru nu ia în considerare coaching-ul „scurt”, când o singură şedinţă foarte concentrată poate duce la rezultate convingătoare, imediate şi durabile 61 Această reflecţie deschide dezbaterea asupra posibilităţii de a lua în calcul şi alte demersuri de coaching mai neobişnuite şi care ar urmări atingerea unor obiective diferite Bunăoară, de ce nu ne-am imagina un proces de coaching de cinci şedinţe eşalonate pe cinci luni, fiecare îndrumată de un alt coach şi în cadrul cărora fiecare coach ar practica o abordare „scurtă”? Creativitatea practică i-ar permite coaching-ului să-şi lărgească orizonturile şi să nu rămână în nişte făgaşe prea adânci, care l-ar împiedica să evolueze PRESCRIS (de terţi) / VOLUNTAR? Pentru mulţi coach-i, o preocupare centrală o constituie dobândirea deprinderii de a negocia şi de a urmări contracte trilaterale Acest lucru dovedeşte că ei încearcă să dezvolte excelenţă în practicarea coaching-ului „prescris” Alţi coach-i practică zi de zi un coaching cu mize diferite, mai directe, deoarece clientul îşi prescrie singur demersul Existenţa unui contract trilateral, cu un terţ mai mult sau mai puţin absent sau prezent pe parcursul demersului aduce, inevitabil, un plus de complexitate în practica oricărui coach Se pare că unii coach-i practică mai ales coaching-ul prescris de terţi, în vreme ce alţii s-au specializat în demersuri în care clientul solicită el însuşi coaching-ul Aşa se face că aceste două tipuri de coaching sunt uneori practicate în mod aproape exclusiv Oricum, aceste două tipuri de practică decurg, evident, din tipuri de contract, mize, moduri de operare şi preocupări deontologice relativ diferite Altfel spus, practicarea unuia sau altuia din aceste două tipuri de coaching se înscrie în cadre de referinţă fundamental diferite PRIN TELEFON / FAŢĂ ÎN FAŢĂ? Mai există o diferenţă în practicarea coaching-ului, observată mai ales în arta coaching-ului individual În unele ţări, printre care se numără şi Franţa, sau în anumite culturi, mai ales în cele latine, practicarea coaching-ului prin telefon este mai rară În alte contexte culturale, de exemplu la anglo-saxoni, ori printre coach-ii sau clienţii internaţionali, coaching-ul telefonic devine uneori norma dominantă Este limpede că aceste diferenţe privitoare la mijlocul de comunicaţie folosit în coaching implică practici diametral opuse În fiecare dintre ele, instrumentele coach-ului, postura lui, echipamentul, organizarea, contractele, tipurile de clienţi, abordarea comercială etc sunt relativ specifice, uneori greu de transpus în celălalt context Spre deosebire de coaching-ul telefonic, coaching-ul „faţă în faţă” necesită fie o proximitate geografică între coach şi clientul său, fie un timp de deplasare relativ costisitor pentru unul sau pentru celălalt Coaching-ul „faţă în faţă” oferă informaţii vizuale utile sau auxiliare, după cum telefonul poate intensifica sau exacerba dimensiunea auditivă Coaching-ul „faţă în faţă”, „live” sau la client, furnizează o sumedenie de informaţii periferice; cel prin telefon îi permite atât coach-ului cât şi clientului să se concentreze asupra a ceea ce este esenţial Totodată, coaching-ul prin telefon li se potriveşte mai bine coach-ilor şi clienţilor aflaţi mai mult în mişcare, pe când cel „faţă în faţă” este adesea preferat de coach-ii şi clienţii mai sedentari Coaching-ul telefonic se bazează pe şedinţe de cel mult o oră, în timp ce coaching-ul „faţă în faţă” poate dura câte o jumătate de zi şi chiar mai mult Astfel, s-ar putea ca practicarea unui coaching „faţă în faţă” să atragă automat un anume tip de clientelă mai previzibilă şi mai puţin zgârcită cu timpul ei, în vreme ce coaching-ul telefonic să fie preferat de coach-i şi de clienţi mai mobili, deprinşi să jongleze cu agende mai încărcate Aceste diferenţe în practicarea coaching-ului pot corespunde unor diferenţe culturale, profesionale, de nivel ierarhic sau de anvergură la nivelul clientului etc , care vor privilegia o formă de relaţie sau alta Este foarte posibil ca un coach care practică numai coachinul „faţă în faţă” sau numai pe cel prin telefon să limiteze drastic profilul clientelei sale 62 Nu am vorbit aici decât de cele mai curente sau cele mai evidente două „mijloace de comunicaţie” din coaching Ar fi bine să inventariem utilizarea în coaching şi a altor instrumente de comunicare, cum ar fi internetul sau emailul, eventual prin intermediul sms-urilor Ar fi bine să inventariem utilizarea în coaching şi a altor instrumente de comunicare, cum ar fi e-mailul sau, eventual, sms-urile Am putea măsura astfel influenţa pozitivă sau limitativă pe care folosirea acestor mijloace de comunicaţie le va fi având asupra practicii coach-ului sau asupra profilului clientelei sale REMEDIERE / PERFORMANŢĂ? Deşi pe piaţă există moduri relativ diferenţiate de practicare a coaching-ului, le putem totuşi înscrie în două-trei mari tipuri de obiective, prezente încă din contractul iniţial (în direct sau prescris) O mare categorie de contracte pornesc de la o nevoie de „remediere”: ceva merge prost, cineva are dificultăţi şi/sau trebuie rezolvată o problemă Această abordare privilegiază definirea, înţelegerea şi rezolvarea unei probleme din trecut în scopul de a face ca lucrurile să „meargă bine” pe viitor O altă mare categorie de contracte au la bază o nevoie de „evoluţie sau performanţă”: clientul doreşte să fie îndrumat pentru a atinge un obiectiv de bunăstare sau de performanţă Această abordare privilegiază dezvoltarea energiei şi a mijloacelor concrete ale clientului, pentru ca acesta să poate atinge un obiectiv de bunăstare sau de performanţă, într-un viitor mai mult sau mai puţin apropiat Graniţa dintre aceste două abordări este uneori foarte subţire Se poate întâmpla ca un contract de performanţă să ascundă o problemă de remediat, sau ca o cerere de remediere să ducă la mize ce ţin de performanţă Uneori, este mai judicios să ne centrăm pe cadrul de referinţă, pe postura şi instrumentele coach-ului pentru a sesiza o diferenţă reală de practică profesională Căci unii coach-i par să privilegieze „în mod natural” o anumită postură sau anumite tehnici şi strategii fie de remediere, fie de performanţă, indieferent de cererea clientului şi de context S-ar putea chiar ca cele două cadre de referinţă şi moduri de practicare a coaching-ului să ducă la rezultate relativ similare CONCLUZII? Putem deci afirma că, deşi este o meserie bine definită, coaching-ul poate fi practicat în nenumărate moduri Dacă toţi coach-ii utilizează aceleaşi instrumente de comunicare, experienţa lor de zi cu zi poate fi cu totul şi cu totul diferită Baza coaching-ului se defineşte prin competenţele de ascultare, de interogare şi de acompaniere/îndrumare a clientului printr-un demers contractual şi deontologic Pornind de la această bază, „practica” de zi cu zi a unui coach poate îmbrăca numeroase forme, ducând chiar, de facto, la specializări relativ diferite Trebuie subliniat că aceste moduri diferite de practicare a coaching-ului prezintă, fiecare, demersuri comerciale diferite, clauze contractuale specifice, posturi corespunzătoare, tehnici caracteristice şi instrumente complementare, potenţiale şi limite proprii etc Pentru ca fiecare coach să beneficieze de un sprijin în descoperirea, uneori inconştientă, a specificităţii propriei sale practici, ar fi de dorit ca fiecare dintre aceste moduri de practicare a coaching-ului să facă obiectul unei formalizări mai serioasă şi al unor stagii de formare sau de supraveghere relativ specializate Pentru că mai sunt multe de învăţat în această meseire minunată 63 Sensul politic al coaching-ului COACHING-UL ÎN CONTEXTUL SOCIETĂŢII CONTEMPORANE Putem constata că, aşa cum este el practicat în mai toate domeniile vieţii personale şi profesionale, coaching-ul apare şi se dezvoltă la nivel mondial de numai zece-cincisprezece ani Mai putem constata că am ajuns să trăim într-o epocă nu numai „postindustrială”, ci şi „postumanistă” Căci „criteriile definitorii” dominante ale epocii noastre nu mai privesc producţia de bunuri de larg consum, nici noţiunea de servicii, care plasează confortul şi bunăstarea fiecăruia dintre noi în centrul preocupărilor cotidiene Coaching-ul a apărut şi se dezvoltă de puţină vreme, şi abia după aceste două etape de dezvoltare a societăţii noastre Tot de vreo cincisprezece ani încoace, universul nostru social şi profesional este profund influenţat, chiar dat peste cap, de circulaţia aproape instantanee şi mondială a informaţiei, a comunicării şi deci de lărgirea conştiinţei umane Dincolo de preocupările unei societăţii axate pe achiziţionarea de bunuri de larg consum, apoi pe obţinerea de servicii centrate pe persoane, constatăm că activitatea de coaching apare concomitent cu instaurarea societăţii informaţiei, care-i permite tot mai mult fiecăruia dintre noi să stabilească, în mod activ sau pasiv, interfeţe cu întreaga lume Noul context social încă în curs de precizare şi care se bazează pe informaţia digitală sau „cuantică” desfiinţează distanţele şi permite, ba chiar impune conectarea aproape imediată, prin depăşirea unor bariere considerate, până nu de mult, imposibil de străpuns Zidul Berlinului a căzut, cortina de fier a ruginit şi s-a descompus, frontierele conştiinţei noastre se estompează Începem să ne confruntăm, zilnic, cu cadre de referinţă radical diferite de cele dinainte, pe care le credeam bătute în cuie În acest context social marcat de implementarea unei reţele de comunicare mondială şi instantanee şi de desfiinţarea frontierelor conştiinţelor noastre, meseria de coach se impune şi se dezvoltă în întreaga lume cu o viteză ameţitoare De fapt, este vorba de o „meta-meserie” care se ocupă de toate meseriile, de toate activităţile umane, deopotrivă profesionale şi personale Meseria de coach se prezintă, ca din întâmplare, ca o profesie de îndrumare a dialogului purtat de invidizi sau colectivităţi într-un cadru de referinţă cu adevărat „sistemic” – altfel spus, care ţine seama de toate interfeţele omului cu mediul său ambiant Desigur, această ultimă afirmaţie privitoare la coaching are nevoie de câteva precizări şi explicaţii Abordarea „sistemică” este o abordare conceptuală care ţine cont în mod deosebit de mediul înconjurător al unei „entităţi” – care poate fi o persoană, o familie, o echipă sau o organizaţie „Abordarea sistemică” este o teorie care se încăpăţânează să privească orice entitate aparent independentă sau autonomă ca făcând parte integrantă şi inseparabilă din „întregul” în cadrul căruia evoluează Or, odată cu trecerea la societatea informaţiei, sistemul înconjurător al fiecărei persoane a devenit, subit, întreaga lume De altfel, constatăm astăzi că aproape toate abordările teoretice privitoare la activitatea umană se dezvoltă şi ele în mod sistemic, plasând obiectul preocupărilor lor în cadrul complexităţii interfeţelor dintre acesta şi mediul său înconjurător Economia, climatologia, politica, ecologia ş a m d se sprijină tot mai mult pe instrumente şi abordări teoretice „integrate” sau „holistice”, care ţin cont de complexitatea mondială a domeniului lor, respectiv de interconexiunea dintre toate domeniile Ca urmare, într-o mai mare sau mai mică măsură, toate ştiinţele moderne se bazează, aproape obligatoriu, pe aplicaţii ale sistemicii, ale ciberneticii şi, în unele cazuri, chiar ale mecanicii cuantice, aşa cum a fost aceasta abordată de cercetători ca Schroedinger, Bohm, Bohr, Pauli sau Dirac La fel sau lucrurile şi cu coaching-ul Nu intenţionăm să dezvoltăm aici reflecţii teoretice sau filozofice complexe, probabil foarte îndepărtate de practica de zi cu zi a coaching-ului Vrem numai să precizăm rolul pe care-l joacă această nouă meserie în cadrul ambianţei noastre personale şi profesionale actuale şi să subliniem convergenţa acestei abordări cu preocupările noastre sociale şi politice mai profunde 64 PARTEA ŞI FRAGMENTUL Pentru a iniţia un astfel de demers, trebuie mai întâi să înţelegem simpla diferenţă dintre ceea ce percem ca „parte” a unui întreg, şi ceea ce percepem mai degrabă ca fiind un segment sau un „fragment” al aceluiaşi întreg O „parte” – o felie de tort sau o parte dintr-o moştenire – aparţine intrinsec „întregului” la care trimite Noţiunea de „parte” arată că, pentru a înţelege despre ce anume este vorba, trebuie să avem în vedere „întregul” dinainte de momentul împărţirii Or, dacă abordăm realitatea umană slujindu-ne de un cadru de referinţă cu adevărat „sistemic”, şi chiar „cuantic”, rezultă de aici o percepţie ce integrează în mod inseparabil totalitatea mediului înconjurător în observarea câte uneia dintre „părţile lui componente” Această perspectivă include „întregul” în înţelegerea şi în asistarea fiecăreia dintre „părţile’” considerate inseparabile Ca urmare, o abordare sistemică aproape că desfiinţează graniţa dintre o entitate observată şi mediul ei înconjurător Dacă, în schimb, abordăm lumea potrivit unui cadru de referinţă mai „mecanicist”, specific erei industriale, suntem adesea ispitiţi să scoatem în evidenţă sau să izolăm un element „segmentând” întregul din care acesta face parte integrantă, pentru a-l observa departe de orice „perturbări” sau influenţe din partea contextului Îl putem astfel observa mai în detaliu, putem încerca să-l înţelegem mai bine şi poate chiar să-l modificăm „in vitro”, fără să ţinem de fapt seama de mediu şi fără să permitem mediului să influenţeze operaţiunea în bine sau în rău De aici rezultă, aproape automat, o abordare aşa-zis „ştiinţifică”, în sensul mecanicist al termenului Aceasta abordare este însă „fragmentară”, ea neţinând cont de interacţiunile complexe ale „obiectului” cu contextul lui natural imediat sau general Din păcate, cu cât decupăm, fragmentăm sau segmentăm mai mult, cu atât pierdem mai mult din sens Căci, ca bucată din ceva, orice „fragment” şi-a pierdut legăturile tocmai cu întregul care-i dă un sens La fel cum se întâmplă şi cu un fragment dintr-o partitură muzicală, utilitatea sau frumuseţea lui încep să ne scape În consecinţă, o abordare ştiinţifică fragmentară este în genere parţială şi, uneori, relativ golită de sens, după cum o vom demonstra în continuare EXEMPLU:  Să ne imaginăm că, pentru a înţelege paragraful anterior, l-am decupa mai întâi în fraze distincte, apoi în cuvinte separate, apoi în litere Apoi am considera util să punem laolaltă literele asemănătoare şi – de ce nu? – să le reorganizăm pe categorii, ţinând seama, de pildă, de înălţimea şi/sau lăţimea lor, studiindu-le cu atenţie şi căpătând astfel o anumită expertiză cu privire la calităţile lor intrinsece Această abordare caricaturală ilustrează cât se poate de clar ideea că sensul unei părţi dintr-un întreg se pierde de îndată ce elementul este scos din contextul lui Dincolo de paragraful în cauză, de pagina pe care apare el şi chiar de cartea din care face parte pagina respectivă, sensul cuvintelor de mai sus nu există decât într-un context Acest context fiinţează într-un cadru de referinţă colectiv, de exemplu „cultura franceză”, care, în mai mare sau mică măsură, vehiculează o comunitate de sensuri atribuite unui ansamblu de semne, organizate în cuvinte aflate, la rândul lor, în relaţie unele cu altele şi care, segmentate şi scoase din context, nu mai „înseamnă” absolut nimic În consecinţă, deşi unor experţi li se va fi părând eficientă, abordarea fragmentară sau „prin segmentare” poate explica destul de uşor motivul pentru care societatea noastră ajunge la o serie de impasuri relativ costisitoare EXEMPLU:  Nu trebuie să ne mirăm că cercetarea ştiinţifică „specializată” sau segmentată pe domenii „autonome”, pe organisme de cercetare aflate în concurenţă, pe departamente care ţin cu dinţii la „independenţa” lor şi pe cercetători care lucrează fiecare de unul singur, nu ajunge la rezultate concrete convingătoare Investirea 65    de sume de bani tot mai mari într-un mediu de cercetare naţională al cărui ansamblu şi ale cărui interfeţe duc lipsă de management sistemic este, după cum constata, o adevărată risipă „Dezvoltarea” tehnolocratică ce favorizează avântul unor tehnologii industriale, chimice, nucleare ş a m d foarte „specializate” în cadrul coerenţelor lor „fragmentate” distruge pur şi simplu ansamblul mediului sistemic social, economic şi ecologic pe care, însă, pretinde că încearcă să-l îmbunătăţească O mulţime de decizii guvernamentale propuse de „experţi” convingători în domeniile lor şi preconizate de politicieni cu siguranţă foarte competenţi în elaborarea ideologiilor lor exclusive conduc la „efecte perverse”; aceste motivează periodic cotiturile radicale marcate de aşa-zisele „alternanţe”, al căror rezultat pe termen lung constă în „a bate pasul pe loc” într-un mod foarte activ Tot soiul de politici naţionale sau regionale „independente” şi fragmentare, bazate pe decupaje istorice şi arbitrare, încearcă să ne facă să credem că o mulţime de fenomene globale migratorii, climatice, tehnologice (Cernobâl) şi economice se vor opri ca prin farmec la graniţele ţărilor noastre, ca şi cum ceea ce se petrece la nivel mondial nu va strica, mai devreme sau mai târziu, fragilul echilibru al micului nostru mediu local COACHING-UL PE ANSAMBLU Coaching-ul nu este o abordare de expert, fapt pe care îl precizează răspicat, iar aceasta poate, desigur, displăcea Această meta-meserie sistemică şi-a făcut apariţia foarte recent şi propune o alternativă constructivă la un cadru de referinţă social, politic şi uman care s-ar baza necondiţionat pe abordări fragmentare Căci abordarea „mecanicistă” moşteneşte cam prea mult din reuşitele, desigur, remarcabile, dar prea exclusive ale erei industriale Or, constatăm în mod dureros că exclusivismul nu are absolut niciun sens Coaching-ul oferă o alternativă la expertizele segmentate şi, adesea, nu tocmai competente în privinţa contextului general şi uman al propriului lor câmp de analiză Atât în practica individuală, cât şi în cea de echipă şi în cadrul unor organizaţii, coaching-ul este în mod fundamental o meserie care se axează pe evoluţia şi, la nevoie, pe transformarea sensului pe care persoanele şi grupurile vor să le imprime vieţii lor personale, respectiv profesionale, ţinând seama de toate interfeţele cu mediul lor ambiant general În consecinţă, coaching-ul este o meserie ce merge pe linia mizelor epocii noastre Tot ca o consecinţă, un adevărat coach se concentrează asupra clientului său şi pe acesta îl îndrumă şi îl asistă ţinând cont de întreaga lui complexitate, în care se reflectă toate interfeţele lui cu mediul Coach-ul nu propune subdivizări mai mult sau mai puţin arbitrare şi care s-ar baza pe o segmentare iluzorie, de tip „mecanicist”, a pieţei sau a diferitelor expertize, şi care ar consta, prin extensiune, în a-l aborda pe client ca pe o persoană fragmentată Coaching-ul de echipă se referă, la rândul lui, la acompanierea unui colectiv, ţinând seama de complexitatea interfeţelor acestuia cu întregul său mediu ambiant Demersul nu constă nici în a scoate echipa din contextul ei pentru a o analiza „in vitro”, nici în a proceda ca unii specialişti, alegând o anume interfaţă sau un anume domeniu privilegiat sau exclusiv şi făcând astfel abstracţie de sensul vehiculat de totalitatea interfeţelor cu contextul general Este aşadar evident că denumirea de „expert” i se potriveşte mai bine clientului decât coach-ului Căci singura persoană sau singurul ansamblu care ar putea cunoaşte şi înţelege cu adevărat complexitatea şi interdependenţa sensului totalităţii interfeţelor clientului individual sau colectiv este însuşi acesta Clientul este deci cel mai apt aşi defini propriul traseu şi modul de a-l urma, şi, de aceea, coach-ul îşi va pune competenţele în slujba acompanierii lui 66 Vocabular Termeni de coaching individual şi de echipă, cu definiţiile lor paradoxale, sistemice sau impertinente Vocabularul sau glosarul de mai jos nu-şi propune să fie exhaustiv Fiecare definiţie încearcă mai degrabă să-i propună cititorului o reflecţie lingvistică, ce se doreşte pedagogică, asupra contextului meseriei de coach „sistemic”, practicată pe lângă un individ sau în cadrul unei echipe, al unei întreprinderi ori al unei organizaţii Ştiut fiind că fieare dintre definiţiile de mai jos îl trimite pe cititor de la un termen la altul, şi ştiind de asemenea că sensul pe care-l dăm fiecărui cuvânt nu poate fi înţeles decât prin plasarea lui în cadrul ansamblului din care face parte, vă sugerăm să consultaţi vocabularul în ansamblu – desigur însă, în mod aleatoriu Traducere în limba română de L Zoicaş Şedinţe Întruniri În întreprindere, ca şi în observaţie, o şedinţă este o practică rituală, regulată şi colectivă, aparent indispensabilă şi a cărei funcţie instituţională este, de multe ori, esenţialmente homeostatică Astfel, pentru fiecare dintre participanţii la o şedinţă, obiectivul inconştient pare a fi acela de a se asigura: • că nu pierde nimic; • că nimic important nu vine să-i perturbe zona de confort Rezultă că, deşi în interiorul multor organizaţii şedinţele sunt cvasiunanim, şi pe nedrept, considerate o pierdere de timp colectivă, nu trebuie să lipseşti de la ele La nivel sistemic sau holografic, în cadrul unei organizaţii date, o şedinţă este echivalentul „dramaturgic” al unei piese de teatru în care rolurile fiecăruia, interacţiunile şi rezultatele sunt în foarte bună măsură previzibile Indiferent de subiectul sau de conţinutul oficial al unei şedinţe, forma şi scenariul acesteia sunt specitfice unei întreprinderi şi se repetă la toate nivelurile ierarhice O şedinţă este aşadar primul vector colectiv al culturii active a unei echipe sau întreprinderi Dacă sunt performante, şedinţele pot constitui nişte excelente trambuline spre performanţa colectivă Alianţă Parteneriat limitat, între mai mulţi indivizi sau mai multe ansambluri – deci nici căsătorie, nici fuziune, nici achiziţie O alianţă se încheie în jurul unui proiect colectiv, între două sau mai multe entităţi individuale sau colective care hotărăsc să rămână diferenţiate şi care îşi definesc atât domeniile de cooperare, cât şi zonele de autonomie (sau de concurenţă) pe care şi le păstrează Exemple: • Sky Team, care reuneşte câteva întreprinderi de transport aerian ce rămân autonome, şi chiar concurente, mai puţin atunci când îşi împart anumite destinaţii sau anumite mijloace definite (ştiut fiind că Air France şi KLM fac şi ele parte din grupul Air France) • Renault, Peugeot şi Fiat, care cooperează în dezvoltarea unei piese sau a unei platforme automobile comune, rămânând concurente pe aceeaşi piaţă • Europa, care nici astăzi nu are o constituţie, se sprijină pe o serie de alianţe limitate care, în funcţie de temă (schimburi economice, monedă, apărare, gestiunea frontierelor etc ), reunesc de fiecare dată doar o parte din statele membre În măsura în care nu creează legături de subordonare între parteneri, o alianţă poate fi de multe ori o primă etapă în constituirea unui sistem mai formal, de tip reţea sau ierarhic În acompanierea/îndrumarea unor alianţe, coaching-ul este deocamdată relativ rar, în măsura în care ambiţiile de cooperare ale membrilor unei alianţe rămân limitate 67 Ambiţie Gen de obiectiv ce încorporează pasiune, „grandios” după unii, sau „nerealist” după alţii, şi pe care omul şi-l fixează fără să ştie cu precizie ce mijloace va trebui să mobilizeze pentru a-l atinge Faptul de a şti să-şi propună obiective ambiţioase face parte integrantă din dinamica de „lider”, în opoziţie cu aceea de „manager” Managerul, mai rezonabil, îşi fixează obiective la fel de „rezonabile”, în concordanţă cu mijloacele disponibile, eventual păstrându-şi chiar o mică marjă de siguranţă, pentru a fi pe de-a-ntregul sigur că va obţine rezultatele scontate Altfel spus, un „manager” îşi fixează obiective în funcţie de mijloacele dobândite, în vreme ce un „lider” sau un vizionar se mobilizează şi îşi mobilizează anturajul în găsirea sau dezvoltarea mijloacelor prin care îşi va vedea realizată „ambiţia” Este adesea interesant de întreprins un traseu de coaching pentru a transforma o dinamică de manager într-o dinamică de lider mai ambiţios Autonomie Stare virtuală sau destinaţie visată de mai toate sistemele vii şi situată în imediata apropiere a Republicii Utopia Noţiune tot atât de paradoxală ca şi conceptul de responsabilitate În consecinţă: • Nu are niciun rost să alergăm după autonomie, ci este de ajuns să ştim să punem mâna pe ea la momentul oportun • Nu are niciun rost să ne revendicăm autonomia, aşa cum unii revendică dreptul la sănătate, de vreme ce o avem deja (în afara cazului în care alergăm după ea sau o revendicăm) Autonomia este de fapt o resursă înnăscută şi gratuită, pe care ne-o putem însuşi sau nu şi pe care uneori, rătăcindu-ne, o pierdem Căci, deşi este adesea cerută şi chiar revendicată, autonomia nu se dă (decât în caz de flagrant delict de subordonare) Ea nu trebuie confundată cu statutul de „independent”, o formă juridică tot atât de paradoxal apăsată de constrângeri şi subordonări Numai coach-ul şi clientul său pot stabili graniţa dintre un demers real de autonomie şi subtilele strategii de revendicare ce caracterizează mai degrabă relaţiile de subordonare Coaching-ul se bazează însă pe o atitudine de respect care, de la bun început, îl consideră pe client o persoană responsabilă, autonomă şi pe deplin capabilă să-şi descopere propriile soluţii şi să se dezvolte în dimensiunile ce i se potrivesc Autoritate Cuvânt adesea utilizat cu conotaţia lui negativă, de dominaţe excesivă sau de „autoritarism”, învecinat cu „abuzul” de putere într-un context totalitar Expresia „a fi o autoritate” aminteşte că, etimologic, cuvânt provine din „autor”, fiind apropiat de litera şi de spiritul contractual Această subtilitate diferenţiază conceptul de „autoritate” în raport cu numeroasele relaţii de „putere” care pot îmbrăca multe forme – putere de „seducţie”, „de influenţă”, „de competenţă”, „de acţiune”, „juridică” etc În sensul său pozitiv, conceptul de „autoritate” corespunde influenţei unui lider care inspiră respect şi al cărui ascendent se sprijină pe credibilitatea, reputaţia sau prestigiul lui Bineînţeles, în coaching, principala autoritate este clientul Întâmplare V HAZARD Întrebare Arta de a pune întrebări potrivite este, pe cât se pare, piatra unghiulară a practicării coaching-ului Există însă întrebări şi întrebări: Întrebările cel mai puţin utile sunt cele de ordin informativ, care vizează trecutul şi înţelegerea problemei sau a contextului clientului De multe ori, astfel de întrebări nu au ca efect decât întărirea cadrului său de referinţă şi pierderea în detalii istorice Exemple: • „Aţi putea descrie contextul situaţiei dumneavoastră actuale?” • „Ce anume vă împiedică să vă rezolvaţi problema?” În coaching, întrebările mai „percutante” vizează viitorul clientului şi potenţialul lui de a găsi soluţii Mai mult, astfel de 68 întrebări sunt puse astfel încât să faciliteze transformarea cadrului de referinţă al clientului • Exemplu: „Presupunând că problema dumneavoastră s-ar rezolva mulţumitor chiar săptămâna viitoare, cărui lucru i-aţi consacra în mod prioritar după-amiaza aceasta?” Tehnic vorbind, este bine să alegem cu grijă între folosirea întrebărilor deschise, mai potrivite la începutul şedinţei de coaching, şi a întrebărilor închise care, acţionând ca o pâlnie, pregătesc deciziile sau concluziile clientului Întrebările deschise au un caracter exploratoriu şi permit circumscrierea unei situaţii sau a unei probleme Ele sunt deci mai utile la începutul şedinţei • Exemplu: „ce vreţi să faceţî?” sau „care va sunt opţiunile?” Întrebările închise sunt mai precise, în măsura în care urmăresc luarea unei decizii sau concluzia, la capătul şedinţei • Exemplu: „preferaţi să începeţi cu opţiunea A sau cu opţiunea B?” După aceea, este mai bine să ştim să folosim întrebări neutre… • Exemplu: „Vreţi să ne revedem cât mai repede sau preferaţi să vă mai gândiţi?” (neutră/închisă) …decât întrebări cu răspuns sugerat • Exemplu: „Nu vreţi să ne revedem cât mai repede?” În coaching, întrebările cele mai bune sau cu impactul cel mai mare sunt acelea care îl ajută pe client să devină conştient de limitele cadrului său de referinţă sau de limitele propriului său mod de a gândi, permiţându-i să caute altfel • Exemplu: „Dacă cele două opţiuni pe care le aveţi în vedere n-ar fi decât faţetele unei şi aceleiaşi soluţii, care ar fi o altă opţiune, cu adevărat contrară acestora două?” În general, mulţi coach-i sunt mai preocupaţi de întrebările pe care, în decursul convorbirii, urmează să le pună clienţilor lor, decât de ascultarea atentă a sensului spuselor acestora sau de înţelegerea felului lor de a gândi Adeseori, clienţilor le-ar fi mai de folos o tăcere atentă, presărată cu relansări pasive, cu reformulări judicioase sau cu comentarii menite să dezechilibreze nişte cadre de referinţă prea înguste Întreprindere Termen care desemnează deopotrivă: • o entitate juridică ce reprezintă o persoană, o echipă sau o echipă de echipe şi • o acţiune, o aventură, un plan, o operaţiune care comportă anumite riscuri şi anumite câştiguri potenţiale – în general, pe termen lung Confuzia lingvistică dintre o entitate şi o acţiune poate diferenţia • o „organizaţie”, mult mai apropiată de prima definiţie şi care presupune o structură mai mult sau mai puţin statică şi liniştitoare, • de o „întreprindere” mai apropiată de cea de-a doua accepţie a termenului şi care înseamnă un proiect colectiv cu asumare de riscuri pe termen mediu şi lung O întreprindere este prin urmare un fel de echipă de echipe care vehiculează proiecte ce alcătuiesc, la rândul lor, un meta-proiect „Coaching-ul de întreprinderi” rămâne încă de definit în măsura în care, de cele mai multe ori, este vorba de coaching-ul unor echipe de conducere în acompanierea tranziţiilor din întreprinderile lor Întreprinzător Înrudit etimologic cu acela de „întreprindere” , acest termen se referă la o dinamică personală sau la un stil de leadership colectiv care ştie să-şi asume riscuri şi urmăreşte crearea de noi bogăţii sau este atras de noi aventuri de dezvoltare Dat fiind că cele două abordări nu sunt contradictorii, ci complementare, putem opune dinamica unui întreprinzător axat pe lărgirea sau dezvoltarea unui perimetru unei abordări mai degrabă financiare, centrate pe rentabilitatea perimetrului deja dobândit Se ştie că financiarii le reproşează întreprinzătorilor că-şi asumă riscuri prea mari cu banii altora şi că nu capitalizează îndeajuns câştigul Financiarii încearcă astfel să-i ţină sub control pe întreprinzători, ceea ce poate duce la lupte de putere sau de influenţă La rândul lor, întreprinzătorii consideră că, deşi ştiu să rentabilizeze o întreprindere, financiarii uită prea adesea să ia în 69 calcul realităţile strategice, industriale şi umane ale unei organizaţii, urmărind interesele pe termen scurt ale acţionarilor sau investitorilor În general, în perioadele de criză, financiarii preiau puterea şi îşi impun strategia defensivă, în timp ce, în perioadele în care apar oportunităţi, întreprinzătorii trec din nou la ofensivă, asumându-şi riscurile necesare în vederea creării de noi bogăţii Este de la sine înţeles că liderii charismatici apar mai degrabă din rândurile întreprinzătorilor decât din acelea ale financiarilor Breakthrough Cuvânt din limba engleză care desemnează o „străpungere”, fie în sensul de străpungere tehnologică, fie în cel de inovaţie excepţională Un demers de tip „breakthrough” este o aventură conştientă, voluntară şi creativă, care constă în schimbarea completă a cadrului de referinţă în scopul creării unei noi realităţi care, la rândul ei, va permite re-situarea şi rezolvarea unei probleme aparent fără ieşire În coaching-ul axat pe dezvoltarea performanţei, un demers de tip „breakthrough” permite atingerea unui obiectiv perceput iniţial ca imposibil de atins Totul, în scopul depăşirii de sine Puse în aplicare în cadrul unor întreprinderi în scopul de a reduce drastic termenele de execuţie sau de a da un impuls puternic, strategiile şi metodologiile de acompaniere a demersurilor de tip „breakthrough” sunt numeroase (de exemplu, abordarea „cu bază zero”) În coaching, demersurile de „breakthrough” sunt folosite în acompanierea şi îndrumarea unor persoane, echipe şi organizaţii în definirea şi realizarea de noi ambiţii cantitative sau calitative, percepute iniţial ca imposibil de atins sau ca nerealiste Bunăvoinţă Bunăvoinţa seamănă cu altruismul atunci când o persoană are ca obiectiv prioritar bunăstarea celuilalt în cadrul unei relaţii sau al unei comunicări Să nu uităm totodată că bunăvoinţa este adesea o „atitudine binevoitoare faţă de cineva” (MDA) Termenul este uneori sinonim cu „bunătate”, „indulgenţă” şi poate chiar „condescendenţă” În lumea comunicării, a dezvoltării personale şi a acompanierii/îndrumării profesionale (ca în coaching), bunăvoinţa constă în a şti să pui lucrurile în formă atunci când îi propui cuiva axe sau opţiuni de ameliorare • Atenţie: În aceste medii, faptul de a pretinde bunăvoinţă din partea celorlalţi este uneori un laitmotiv la care recurg persoanele care nu ştiu fie să ofere, fie să primească bunăvoinţă În consecinţă, bunăvoinţa este un lucru de a cărui lipsă îi acuzăm uneori pe ceilalţi, adoptând o atitudine de Victimă, când, de fapt, noi nu ştim să primim darurile pe care ni le oferă ei Calităţi La plural, termenul poate da naştere la confuzii Pe de o parte, el trimite la dimensiunile pozitive ale unui subiect sau obiect, de exemplu: „femeia aceasta nu are decât calităţi” Pe de altă parte, el desemnează criteriile calitative, deci atât atuurile, cât şi limitele unui obiect sau subiect, ca în expresia „calităţile unui motor” Această confuzie ne reaminteşte că, întocmai ca în reprezentarea principiilor Yin şi Yang, cu toţii avem calităţi pe măsura defectelor noastre şi invers Astfel, „înţelegerea rapidă” sau „reflectarea îndelungată”, o „mare sensibilitate” sau „capacitatea de a încasa” sunt fie calităţi, fie defecte, în funcţie de context şi, mai ales, în funcţie de percepţia sau de proiecţia observatorului Dezbaterea asupra importanţei ce trebuie acordată calităţilor pozitive sau negative continuă să agite diferitele sectoare din lumea comunicării şi a dezvoltării personale, iar concluziile sunt în bună măsură influenţate de o serie de cadre de referinţă auto-confirmative, culturale şi psihologice Nu trebuie să uităm că cercetările pedagogice au confirmat de nenumărate ori că cea mai eficientă comunicare este aceea care prezintă un echilibru între informaţiile „pozitive” şi „negative” privitoare la traseul urmat şi la progresele făcute de un subiect pe parcursul învăţării Insistenţa pe pozitiv poate duce la o automulţumire indulgentă, iar insistenţa 70 pe negativ poate duce la demotivare şi abandon Indiferent de aşteptările clientului individual sau colectiv, proverbiala „neutralitate” a coach-ului sau a consultantului se va traduce prin marcarea ambelor dimensiuni, ceea ce îi va permite clientului respectiv să-şi dezvolte propriul echilibru autonom Calitate La singular, calitatea se referă la gradul de constanţă sau de previzibilitate a unui bun sau a unui serviciu, conform unor criterii definite pe o piaţă determinată Acest concept este uneori perceput ca fiind sinonim cu perfecţiunea, inclusiv întrun cadru de referinţă totalitar În întreprindere, „calitatea”, vag definită, apare adesea în fruntea promisiunilor făcute clientelei Trebuie totuşi subliniat că instrumentele de comunicare a măsurătorilor calităţii vehiculează de multe ori un cadru de referinţă mult prea îngăduitor Nu o dată, constatăm de pildă că unele întreprinderi se laudă cu o rată de satisfacere a clienţilor de 85% sau de 90%, în loc să sublinieze că, în proporţie de 15% sau de 10% (ceea ce este enorm), clienţii lor sunt încă nemulţumiţi Odată cu era informaţiei, în care abia am păşit, gradul înalt de calitate sau de previzibilitate în perfecţiunea unui bun (era industrială), a unui serviciu (era relaţiei) sau a unei informaţii (era digitală) permite crearea de valoare adăugată şi devine sinonim cu luxul Cerere Definire iniţială a obiectivului, aşa cum este acesta formulat de clientul unui coach În mod paradoxal, „cererea” unui client se înscrie de obicei tocmai în cadrul său de referinţă, care-i limitează opţiunile în privinţa atingerii obiectivului dorit sau a rezolvării problemei ce-l preocupă Dacă lucrurile nu ar sta aşa, s-ar fi descurcat singur Trebuie să reţinem că, de vreme ce se înscrie într-un cadru de referinţă, „cererea” clientului nu face decât să confirme cadrul respectiv Deşi această cerere iniţială poate traduce disconfortul sau motivaţia de a evolua a clientului, ea se înscrie în acelaşi timp şi în păstrarea cadrului său de referinţa limitativ • EXEMPLU: Un client foarte controlant va solicita ajutor în ameliorarea gestiunii timpului – or, cererea sa tehnică i-ar servi la menţinerea cadrului său de referinţă de control Prin urmare, dincolo de ascultarea cererii iniţiale, primul lucru pe care trebuie să-l facă un coach sau un consultant este în general să faciliteze emergenţa adevăratelor mize ale schimbării cadrului de referinţă al clientului său În exemplul de mai sus, clientul ar trebui îndrumat spre o mai mare încredere în ceilalţi şi/sau spre implementarea unui context de delegare De îndată ce clientul găseşte cadrul de referinţă care i se potriveşte, munca desfăşurată de coach constă pur şi simplu în a-l acompania în implementarea transformării sale Circularitate Noţiune sistemică ce se referă la circulaţia măsurabilă a energiei interactive dinăuntrul unui sistem O circularitate „pozitivă” în cadrul unui sistem de tip „reţea performantă” indică absenţa blocajelor, a „stazelor” sau a congestiilor În consecinţă, circularitatea pozitivă indică o uşurinţă a mişcării reactive, creative şi inteligente, în dauna totuşi a unei anume previzibilităţi care favorizează securitatea şi înlesneşte controlul O circularitate „negativă” sau neperformantă înseamnă haos şi corespunde unei lipse de moduri de operare împărtăşite, unei pierderi a obiectivului comun şi unui deficit de rezultate, deci unei anume imaturităţi a sistemului Acest fenomen de ineficienţă colectivă se măsoară în general după cantitatea de frustrare sau de furie resimţită în interiorul sistemului EXEMPLE: • Între toţi membrii unei echipe, fără excepţie, circularitatea pozitivă corespunde unui proces de împărtăşire rapidă şi continuă a puterii, resurselor, informaţiei, responsabilităţilor, capacităţii, teritoriului, energiei etc Acest proces este centrat pe acţiune şi pe rezultate • Circularitatea negativă poate corespunde ritualului clasic de „brainstorming” delirant, care derapează rapid, devenind un meci argumentativ, şi al cărui rezultat final este executarea unor acţiuni banale şi dezordonate Circularitatea pozitivă este prin excelenţă indiciul existenţei unei transversalităţi responsabile în cadrul unei reţele performante Cu cât această circularitate are o pondere mai mare într-un sistem, cu atât acesta capitalizează mai mult 71 valoarea adăugată ce poate rezulta din interfeţele lui operaţionale Ca urmare, primul lucru pe care trebuie să-l facă un coach de echipă sau de organizaţie este acela de a iniţia dezvoltarea unei circularităţi pozitive Această muncă de implementare a unui proces de colaborare transversală îi permite ulterior echipei sau sistemului să se concentreze într-un mod mult mai eficient asupra obiectivelor sale de performanţă Coach-i Profesionişti ai acompanierii/îndrumării persoanelor, echipelor sau organizaţiilor preocupate de dezvoltarea performanţei lor măsurabile Meseria de coach nu trebuie confundată cu alte profesii apropiate, cum ar fi acelea de instructor, consultant, formator sau ajutor Ea nu trebuie confundată nici cu demersurile relaţionale sau care urmăresc creşterea gradului de confort („cum să ne simţim mai bine”, „cum să ne înţelegem mai bine”, „cum să ne cunoaştem mai bine” etc ) Ca să dăm nişte definiţii mai originale, un coach este un „declanşator de succes”, un „stimulator de performanţe” sau un „accelerator de reuşită” Coaching-ul provine din lumea sportului sau a competiţiilor de performanţă, unde orice atlet exigent îşi pune întrebări cu privire la mijloacele personale sau la resursele interne şi externe pe care trebuie să le mobilizeze pentru a-şi îmbunătăţi performanţa măsurabilă Dacă arta coach-ului constă în a îndruma dezvoltarea performanţei clientului său (având grijă să nu se pună niciodată în calea rachetei sau a mingii), abordarea sa îl poate deosebi de meseria „antrenorului” – mai competent în inculcarea şi exersarea unor conţinuturi şi metodologii eficiente De reţinut că, dacă o serie de cunoştinţe teoretice dintre cele mai variate (Analiză tranzacţională, Programare neurolingvistică, psihologie, finanţe, medicină, Abordare sistemică etc ) şi/sau o experienţă profesională în diferite meserii înrudite (consultanţă, formare, terapie, dezvoltare personală, management, vânzări etc ) vor fi întotdeauna utile în exercitarea cu competenţă a profesiei de coach, practica acestei meserii se înscrie într-un cadru de referinţă cu totul şi cu totul original şi implică folosirea unei panoplii de instrumente specifice, care au drept scop acompanierea şi îndrumarea productivă a „dialogului” clientului Pentru a deveni coach, este nevoie de: • un stagiu de formare, sub îndrumarea şi în cadrul unui organism de formare certificată (şi nu auto-certificată); • promovarea unui examen de atestare, desfăşurat în altă parte decât în cadrul respectivei şcoli (pentru ca examinatorii să nu fie şi arbitri, şi antrenori); • calitatea de membru în cel puţin o organizaţie profesională de coach-i; • o supervizare profesională şi, nu în ultimul rând, • o recunoaştere din partea pieţei reale, adică nu din partea coach-ilor sau a viitorilor coach-i, ci din partea clienţilor Coincidenţă Deşi considerat sinonim cu termenul de „hazard” (fenomen care, e important de ştiut, nu există), cel de „coincidenţă” se referă mai degrabă la manifestarea unor incidente distincte în cauzalitatea lor aparentă Atunci când coincidenţa se referă la nişte întâmplări sau evenimente între care există o corespondenţă sau o corelare în sensul mai mult sau mai puţin profund ce li se atribuie, vorbim mai degrabă de sincronicitate Ca urmare, „coincidenţă” este un termen mult mai apropiat de o noţiune predilectă a lui Jung, aceea de sincronicitate, şi nu are mai nimic de-a face cu definiţia obişnuită a „hazardului” Este de asemenea bine de ştiut că ştiinţele exacte, de pildă mecanica cuantică, utilizează termenul de „coincidenţă” pentru a înlocui conceptul, inexact, de „cauzalitate lineară” (cauză – efect), subliniind astfel cauzalitatea circulară a lumii noastre cotidiene • EXEMPLU: Cuget, deci exist, deci cuget, deci exist, deci… De fapt, cele două noţiuni coincid Ca urmare, este mai bine ca, în general, să înlocuim cuvântul „deci” cu „şi” În realitatea cotidiană a coach-ului individual sau de echipă, percepţia coincidenţelor dinăuntrul unei cauzalităţi circulare este o pistă de lectură sistemică 72 Confidenţialitate Confidenţialitatea presupune să ştii să-ţi ţii limba în frâu sau să nu faci pe interesantul comunicând altora informaţii provenite dintr-o relaţie privilegiată cu o persoană sau cu un sistem formal Confidenţialitatea, indicator al gradului de ataşament faţă de o persoană sau de apartenenţă la un grup sau la un sistem formal, reprezintă adeseori o regulă tot mai greu de respectat într-un mediu ambiant în care mobilitatea crescândă şi lipsa unor frontiere formale fac ca fidelitatea pe termen lung să slăbească Este de la sine înţeles că o persoană sau un sistem va împărtăşi mai spontan şi cu mai mare uşurinţă informaţii vitale unor persoane şi sisteme apropiate (sau mai puţin apropiate, în scopul de a le trezi interesul), şi într-o mult mai mică măsură cu nişte străini (sau cu nişte persoane ori sisteme care nu prezintă interes) • EXEMPLE: transmiterea de informaţii vitale unor „străini” este considerată spionaj în timp de război, şi este pedepsită cu moartea, sau divulgare de secrete, în timp de pace, şi este pedepsită cu închisoarea Evident, regula de confidenţialitate se aplică tuturor meseriilor de coach, consultant, medic şi oricărei persoane implicate într-un sistem ale cărui informaţii vitale nu trebuie să fie cunoscute de mediul ambiant şi, cu atât mai puţin, de concurenţă Conflict Există mai multe moduri de a percepe un conflict: • Cel mai obişnuit este acela de a-l considera indezirabil şi de a face totul pentru a-i pune capăt • Conflictul mai poate fi perceput ca o primă etapă în căutarea unei soluţii pentru a ieşi dintr-un blocaj Căci nimeni nu acordă importanţă unui conflict „larvar”, care rămâne astfel ignorat • Ca pe o cerere de atenţie sau ca pe o chemare în ajutor, adresată de una sau mai multe persoane aflate într-un mediu lăsat în voia sorţii • Ca pe un acord inconştient încheiat de doi protagonişti pentru a ocupa scena şi a deveni centrul de interes, sau pentru a încetini o evoluţie ce se conturează în mediul ambiant • Ca pe o acţiune de diversiune, menită să abată atenţia de la o problemă adevărată • Ca pe o ocupaţie alternativă care, aidoma unei supape, împiedică apariţia unei adevărate probleme În consecinţă, este întotdeauna interesant pentru un coach să întrebe care este utilitatea sistemică a unui conflict înainte de a se angaja să-şi acompanieze clientul spre a-l ajuta să-l rezolve Confruntare Noţiune înrudită cu cea de „înfruntare”, care trimite la „frunte” (şi la neologismul „front”) şi care poate fi ilustrată prin relaţia „frontală” dintre doi berbeci care vin din direcţii opuse În mediile comunicării, confruntarea este arta de a-i comunica celuilalt perceperea unei incoerenţe între vorbele şi faptele sale, sau a faptului că acesta nu-şi respectă un contract explicit sau tacit care ar trebui aplicat şi de la care se aşteaptă rezultate Să reţinem că orice confruntare eficientă: • începe cu o cerere de acord de confruntare, adresată persoanei sau grupului în cauză; • include apoi o reamintire a contractului, explicit sau tacit, considerat nerespectat, urmată de exprimarea precisă a ocurenţei şi, în ultimă instanţă, a consecinţelor nerespectării lui; • se încheie cu o cerere rezonabilă de schimbare sau de reparaţie într-un termen precis Un derapaj curent constă în utilizarea acestui termen, oarecum compromis în mediile comunicării, pentru a justifica o critică spontană şi uneori agasată adusă comportamentului unei persoane sau al unei entităţi colective, în absenţa totală a unui contract sau a unui angajament prealabil, explicit sau tacit De multe ori, coach-ul trebuie să ştie să modelizeze constructiv o practică a artei confruntării În coaching-ul de echipă, este bine ca această metodă să fie propusă ca o posibilă abordare a rezolvării unor probleme colective 73 Confuzie Stare haotică sau de circularitate negativă care caracterizează interfeţele unei persoane sau ale unui sistem foarte fluid (sau gazos) sau slab structurat Confuzia sau haosul este un excelent indicator al potenţialului de creativitate, de schimbare, de dezvoltare, de regândire şi de transformare Ca urmare, confuzia este starea naturală a întreprinzătorilor şi a altor creatori sau artişti, aşa cum sunt aceştia percepuţi de către manageri, jurişti sau financiari • OBSERVAŢIE: când o persoană îşi exprimă confuzia subliniind că nu mai reuşeşte să urmărească dezbaterile din cadrul unui grup sau al unei echipe, ea nu face decât să resimtă şi să manifeste confuzia proprie sistemului Ca urmare, paradoxal, o persoană care-şi exprimă confuzia în cadrul unui sistem este, probabil, membrul cel mai puţin confuz al sistemului respectiv Bineînţeles, acest lucru nu-i va împiedica deloc pe ceilalţi membri să se lanseze în multiple explicaţii contradictorii, mai confuze, pentru a readuce respectiva persoană în haosul ambiant Uneori, o stare de confuzie percepută de către celălalt nu este decât reacţia la manifestarea unui mod de operare mai degrabă creator şi policronic decât linear şi organizat La nivel sistemic, confuzia este adesea un indicator de exces de energie, de permeabilitate, de receptivitate, de creativitate; să ne gândim la anumite start-up-uri sau la anumiţi artişti creativi, ale căror mize constau de multe ori în a implementa o minimă (ce-i prea mult strică) structură, formală, dar relativ durabilă Consens Ca în „căutarea unui consens”: concept relativ vag sau „slab”, privitor la împărtăşirea de informaţii şi/sau la luarea în comun a unei decizii – ceea ce nu este chiar acelaşi lucru Căutarea unui consens este un proces revendicat adeseori în cadrul sistemelor relaţionale sau „clanice” a căror funcţionare se bazează pe lupte (interne) de influenţă între clanuri sau între „baroni” În atare contexte, procesul de „căutare a unui consens” este adesea manipulator El se aplică în contexte în care regulile jocului fie nu sunt neclare, fie nu sunt niciodată aplicate, în scopul de a se ajunge la nişte decizii „rezonabile” sau conservatoare, care nu schimbă mare lucru şi menţin starea de fapt În cadrul acestor sisteme foarte relaţionale, „căutarea unui consens” este aşadar un proces informal şi, de multe ori, ineficient care se vrea paritar şi care, în numele unei abordări comunitare, pare să slujească în general aceloraşi grupuri de interese, conservatoare şi/sau privilegiate Când, în cadrul unor sisteme colective, trebuie luate decizii care deranjează (deci centrate pe creşterea performanţei), coach-ul trebuie să contribuie la diferenţierea dintre procesul de consultare (util, dacă nu indispesabil) şi cel statutar de decizie (prevăzut în statutele juridice, scrise în momentul înfiinţării sistemului) În cadrul sistemelor în reţea (statutar neierarhice) relativ mature, căutarea unui consens este un proces de dialog ce slujeşte creării unui „spirit” sau unui cadru de referinţă colectiv şi unificator Conspiraţie Etimologic, o conspiraţie este o „aspiraţie colectivă” O conspiraţie înseamnă aşadar pentru o echipă sau pentru o întreprindere ceea ce înseamnă o ambiţie sau o aspiraţie pentru un individ Ca urmare, o conspiraţie este adeseori cmparabilă cu un proiect colectiv, original şi moblilizator (v PROIECT) Firile mai încuiate consideră de obicei că o conspiraţie este un fel de dinamică de rebeliune colectivă, în măsura în care efectele ei le scapă de sub control şi în măsura în care conspiraţia nu merge pe „căile obişnuite”, ci „se abate” de la ordinea stabilită Ca aspiraţie colectivă sau ca proiect novator, o conspiraţie concepută şi dusă la îndeplinire de un mare număr de persoane în cadrul unei organizaţii colective poate ameliora performanţa în mod substanţial, făcând chiar posibile fapte extraordinare Ca urmare, coach-ilor li se recomandă adesea să valideze şi chiar să susţină orice manifestare conspirativă 74 Contract Piatră unghiulară a abordării lumii profesioniste şi deci şi a coaching-ului, contractul constă în a preciza, în prealabil şi, pe cât posibil, în scris, obiectivele şi resursele necesare atingerii acestora, în cadrul unei relaţii de parteneriat care se doreşte productiv Se consideră în general că un contract bun (peren) le permite părţilor să simtă că împart în mod echitabil atât câştigurile cât şi pierderile, în cadrul unei acţiuni sau întreprinderi comune Un contract bine întocmit precizează deci obiective, răspunderi şi mijloace, înscriidu-se totodată în nişte termene Adeseori, contractul îşi prevede şi propriul sfârşit, sau cuprinde clauze de desfacere (o măsură de siguranţă) în cazul în care vreuna dintre părţi nu-şi respectă angajamentele sau doreşte să-i pună capăt înainte de termen • ATENŢIE: Un derapaj destul de larg răspândit al abordării contractuale constă în a folosi „litera” contractului în scopul de a-l „sili” pe partener să continue aplicarea unei clauze căreia acesta nu doreşte să-i mai respecte „spiritul” sau pe care o percepe ca fiind dezavantajoasă Un contract nu poate fi deci valabil decât dacă părţile doresc să continue să-i respecte spiritul Altminteri, contractul riscă să se transforme într-o trambulină pentru iniţierea unui „joc” de manipulare care aminteşte adeseori de „Acum te am la mână, ticălosule” şi „La colţ” (v „Jocurile manipulării”, care au la bază teoria Analizei tranzacţionale) • DIN NOU, ATENŢIE: Multe persoane manifestă, în timp, dificultăţi în respectarea anumitor clauze ale unor contracte pe care totuşi le-au semnat Ele se pun atunci în poziţia de „Victime ale împrejurărilor”, căci se văd „încătuşate” de un angajament formal căruia i-au perceput avantajele, fără însă a lua în calcul şi constrângerile Trebuie subliniat că procesul de stabilire a unui contract nu este decât replica pozitivă a punerii în practică a „Jocurilor de manipulare”, dar într-o poziţie +,+ reciprocă (v Poziţiile de viaţă din Analiza tranzacţională) Ar fi bine să consultaţi şi conceptul de „contract trilateral”, foarte curent în coaching şi care apare atunci când beneficiarul îndrumării exercitate de un coach nu stă direct la originea relaţiei sau nu este acela care plăteşte prestaţia Există multe niveluri de contracte în coaching: contractul de ansamblu, de şedinţă, de întrebare, de confruntare sau de împărtăşire de percepţie, de „temă pentru acasă” sau de lucru prin delegare etc Credinţe Prejudecăţi Structuri mentale pe care le luăm drept realitate şi care ajung să ne influenţeze şi chiar să ne structureze atât viziunea asupra lumii, cât şi acţiunile şi realizările Întrucât acţionăm în funcţie de credinţele noastre pozitive sau negative şi percepem rezultatele acţiunilor noastre tot prin filtrul credinţelor, acestea sunt prin definiţie considerate „autoconfirmative” De fapt, din punct de vedere fiziologic, ceea ce „vede” sau percepe fiecare dintre noi este o construcţie mentală, concepută integral de către creier, pornind de la selectarea unor impulsuri venite de la simţuri Fiecare om nu poate deci percepe decât o reconstrucţie, o traducere sau o interpretare foarte personală a mediului ambiant Ca urmare, „realitatea noastră cotidiană” constă în traseul pe care-l urmăm în universul credinţelor noastre „autoconfirmative” care, deşi sunt structurante, sunt în acelaşi timp limitative sau permisive – şi, în orice caz, cu nimic mai valide unele decât celelalte Munca unui coach se bazează de multe ori pe un dialog sau pe un joc tranzacţional ce urmăreşte redefinirea credinţelor „auto-confirmative” (îndeosebi a credinţelor limitative) ale clientului individual sau colectiv, pentru a-l ajuta pe acesta să construiască altele, potenţial mai performante Crize Se pare că, în chineză, cuvântul „criză” înseamnă atât „pericol” cât şi „oportunitate” La noi, cuvântul provine din termenul grecesc „krisis”, care înseamnă „decizie” Aceste asocieri trimit la perioadele de tranziţie, de creativitate, de oportunităţi, de creştere sau de schimbare a cadrului de referinţă, care împing la luarea de decizii • Crizele ar putea fi însă provocate, dimpotrivă, de incapacitatea de a lua decizii • O criză ar mai putea fi şi rezultanta salutară a unei decizii ce are drept efect o schimbare radicală a cadrului de referinţă Ca urmare, crizele sunt îndeobşte percepute sub aspectul rezistenţei la schimbare, ca nişte fenomene negative ce se cer evitate sau soluţionate cât mai repede, pentru a se ajunge din nou la o stabilitate liniştitoare şi, de multe ori, trecătoare, 75 deci iluzorie Nu este însă mai puţin adevărat că tocmai perioadele de tranziţie sau de criză îi determină pe majoritatea clienţilor individuali sau colectivi să caute acompaniere şi îndrumare din partea unui coach Dacă motivaţia clienţilor este uneori determinată de căutarea unei stabilităţi trecute şi pierdute, coach-ul este mai curând centrat pe dezvoltarea viitoare a potenţialului lor Cultură O cultură este, faţă de o colectivitate, ceea ce este personalitatea în raport cu un individ Un etnolog poate deci clasifica atare colectivităţi, cum ar fi echipele, întreprinderile, provinciile şi ţările, în funcţie de anumite credinţe, atitudini şi comportamente colective, la fel cum un psiholog poate determina profilul persolităţii unui individ în funcţie de atitudinile, emoţiile, credinţele şi comportamentele acestuia • ATENŢIE: La fel cum unui individ îi este greu să-şi definească propriul tip de personalitate, unei persoane care provine dintr-un ansamblu cultural dat îi este greu să-şi definească precis propria cultură Căci, de cele mai multe ori, ne vine greu să fim, concomitent, judecători şi judecaţi Ca urmare, nu trebuie să confundăm cultura „activă” a unui sistem – care defineşte modul în care o colectivitate este percepută de mediul ei ambiant – cu conceptul de „cultură verbală” a aceleiaşi colectivităţi – concept ce se sprijină pe autodefinirea profilului ei Asemănătoare mai degrabă cu o operaţiune de marketing, „cultura verbală” constă în afirmarea cu convingere a unor criterii identitare, în scopul autodefinirii, cel mai adesea, valorizante, în raport cu mediul ambiant • EXEMPLE: „Noi ne băteam la hotarele Europei cu turcii, în timp ce, la adăpost, occidentalii îşi ridicau catedrale” sau „Românii sunt descurcăreţi” Ca şi atunci când trebuie să definim în mod practic felul în care este percepută o persoană, este preferabil să cerem mediului exterior să participe la definirea culturii unei colectivităţi date, adică să efectuăm un „tur de orizont cultural” • EXEMPLU: Dacă bulgarii, ungurii, italienii şi germanii ar defini credinţele, atitudinile şi comportamentele românilor, care ar fi punctele comune din descrierile lor? Ca români, am putea avea surprize constatând distanţa dintre aceste percepţii şi cea pe care o avem noi despre noi înşine Rolul unui coach de echipă sau de organizaţie constă adesea în a ajuta un client colectiv să-şi revizuiască propria cultură „verbală”, pentru a-l îndruma apoi în conştienzarea punctelor forte şi a limitelor adevăratei lui culturi active Cuvinte Vectori de sens care permit crearea şi menţinerea unui cadru de referinţă personal Când înţelesurile lor sunt împărtăşite în cadrul unui autentic dialog colectiv, cuvintele permit emergenţa unui culturi comune Cuvintele pot fi însă şi înşelătoare Aceasta, în măsura în care acelaşi cuvânt poate vehicula sau „traduce” („traduttore, tradditore”, spune o zicală italiană) sensuri total diferite, eventual complementare şi, uneori, opuse pentru nişte persoane care îşi închipuie că „se înţeleg” sau că „vorbesc aceeaşi limbă” Decizie Alegere voluntară care-i permite unei persoane sau unui sistem colectiv să-şi modifice realitatea perceptibilă, prezentă sau viitoare Luarea unei decizii este un proces intern şi central printre caracteristicile sistemelor formale ce le permit acestora să facă alegeri, atât cotidiene cât şi strategice În lumea organizaţiilor şi întreprinderilor, procesul de decizie este clar definit în statutele lor juridice şi este de dorit ca el să fie respectat Ca urmare, într-un proces de decizie clar definit şi aplicat constă deosebirea dintre o echipă sau o reţea eficientă şi o mulţime sau un grup mai informal În întreprindere, o decizie este un angajament faţă de acţiunea pe care o persoană, o echipă sau întreaga organizaţie o efectuează în scopul de a influenţa sau de a schimba cursul realităţii percepute sau de a-şi modifica viitorul Orice proces de decizie cuprinde mai multe etape: • Luarea propriu-zisă a deciziei este în general precedată de o fază pregătitoare sau „de instrucţie”, care urmăreşte să-i facă efectele cât mai previzibile cu putinţă 76 • În general, când se ia o decizie, este bine ca ea să fie formulată clar, pentru ca transmiterea şi difuzarea ei în rândurile persoanelor interesate să fie uşurată • Nu în ultimul rând, este de dorit ca orice decizie să fie însoţită de măsuri de implementare, a căror planificare şi verificare să fie cel puţin tot atât de riguroase ca instrucţia prealabilă Se consideră îndeobşte că o decizie completă sau precisă trebuie să definească în mod clar şi măsurabil schimbarea avută în vedere, respectiv acţiunea în cauză (ce?), responsabilul punerii în aplicare sau al supervizării (cine?) şi termenele de execuţie (pentru când?); în caz contrar, vom avea de-a face cu un simplu deziderat • ATENŢIE: În întreprindere, ca şi în politică, anunţarea unei decizii nu trebuie confundată cu probabila ei punere în practică Numai instrucţiunile de aplicare fac ca o decizie să fie cu adevărat operatorie Delegare Stil de management sau de conducere a cărui dimensiune paradoxală a alimentat câteva mii de ore de formare în ultimele zeci de ani Pentru mulţi, conceptul de delegare constă pur şi simplu (şi paradoxal) în a-i pretinde şefului să facă totul pentru ca ei să aibă cât mai puţin răspunderea de a face totul pentru a asigura reuşita întreprinderii Or, este un fapt dovedit că, întocmai ca în cazul „răspunderilor” sau al „autonomiei”, adevărata delegare se ia – altfel spus, nici nu se cere, nici nu se dă Ca urmare, în mod paradoxal, delegarea este un concept foarte greu de conceput pentru marea majoritate a şefilor: aceştia trebuie adeseori să se dezveţe de tot ceea ce au deprins pentru a înţelege faptul că delegarea este, prin natura ei, o „iniţiativă” pe care o iau angajaţii, într-un context ce permite acest lucru Să reţinem, în treacăt, că la fel poate fi definit şi contextul în care se defăşoară coaching-ul Delegarea nu poate aşadar exista decât într-un context general, adesea observat în întreprinderile „care învaţă” şi în care acţiunea şi reacţia sunt mai importante decât planificarea şi controlul În cadrul acestor întreprinderi, „acţiunea responsabilă” ce caracterizează orice context real de delegare precedă de cele mai multe ori majoritatea discuţiilor şi deciziilor În organizaţiile care se bazează pe o dinamică de control centralizat, lucrurile stau exact pe dos În mod fundamental, postură de coach este o postură de delegare, care-i permite clientului să se dezvolte într-un context de autonomie Acest lucru a fost sesizat de mulţi responsabili cu formarea, care caută astăzi programe de dezvoltare a ceea ce numim „manageri-coach-i” Utilizând instrumentele coach-ului şi adoptând chiar uneori postura proprie acestei meserii, astfel de manageri-coach-i ar deveni capabili să acompanieze şi să îndrume mai bine dezvoltarea autonomiei responsabile a colaboratorilor lor Dialog Cuvântul „dialog” provine din greacă, „dia-” însemnând „prin”, iar „logos”, „vorbire” A nu se confunda cu „discuţie”, care provine din latinescul „discussio”, adică „scuturare”, şi care trimite la verbul „discutere”, „a sparge, a sfărâma” Dincolo de simpla comunicare ce constă în a pune laolaltă nişte informaţii, un „dialog” este un schimb verbal, creator de noi înţelesuri, împărtăşite, în cadrul căruia partenerii construiesc, în comun, un nou cadru de referinţă sau o nouă realitate Potrivit celebrului fizician David Bohm, un „dialog” este un proces caracterizat printr-un schimb verbal fluid între nişte parteneri şi a cărui funcţie este aceea de a permite, prin convorbire, emergenţa unor sensuri noi, împărtăşite, care să le depăşească prejudecăţile culturale Lucrul care zădărniceşte cel mai adesea instaurarea unor dialoguri autentice este tendinţa noastră supărătoare de a ne apăra propriile opinii (dându-ne drept „experţi”) şi cadrele lor de referinţă subiacente Coaching-ul este în mod fundamental o abordare care, pentru a facilita apariţia unor soluţii noi, se sprijină mai mult pe dialog şi pe convorbire decât pe discuţie (care ar căuta convingerea celuilalt prin escaladă verbală, în cadrul unei relaţii între mai multe expertize competitive) 77 Drepturi Asociate îndatoririlor („drepturi şi îndatoriri”), care sunt însă adesea uitate, deşi, paradoxal, este vorba de cele mai multe ori de unul şi acelaşi lucru • EXEMPLE: dreptul la informaţie sau la comunicare coincide cu îndatorirea de a te informa şi de a comunica Dreptul la libertate sau la autonomie coincide cu îndatorirea de a-ţi asuma şi dezvolta libertatea sau autonomia Dreptul la libertatea de exprimare merge mână-n mână cu îndatorirea de a-ţi exprima opinia, respectiv de a vota Decurg de aici câteva paradoxuri ce pot fi adeseori observate în cadrul sistemelor noastre sociale: pentru a transmite în mod clar că nu dorim să ne asumăm răspunderea „îndatoririlor” noastre, le traducem de obicei în „drepturi” şi procedăm ca şi cum le-am dori, revendicându-le de la ceilalţi Drept urmare, în multe contexte sociale şi profesionale, a cam venit vremea să ne asumăm îndatorirea de a vota, de a munci pentru remuneraţia primită, de a acţiona în spiritul dreptăţii, de a trăi în autonomie, de a ne exprima în mod liber şi autentic, de a-i trata pe ceilalţi ca pe egalii noştri etc Un coach nu are decât de câştigat dacă-şi va ajuta clienţii să-şi îmbine drepturile cu îndatoririle în drumul lor spre autonomie Echipe Într-un context organizaţional, o echipă este prima entitate colectivă umană organizată formal într-un sistem şi al cărei nivel de complexitate se află la jumătatea distanţei dintre indivizi şi întreprinderile sau organizaţiile lor Prin extensiune, acestea din urmă sunt echipe de echipe Echivalent al familiei „nucleare” din viaţa privată, echipa este o organizaţie sistemică formată din indivizi şi a cărei existenţă este în general justificată de exploatarea optimă a valorii adăugate ce rezultă din interfeţele dintre toţi membrii ei La fel ca o întreprindere sau ca o organizaţie, o echipă poate fi comparată cu un sistem „viu” relativ durabil şi, de aceea, prezintă: • consecinţele unui istorii – în afara situaţiei în care se află abia în faza de constituire; • un proiect sau o serie de obiective statutare sau oficioase – sau cel puţin obiectivul de a-şi asigura propria perenitate; • o frontieră externă relativ formală, spre deosebire de un grup informal, cu o frontieră mai poroasă; • anumite criterii de apartenenţă sau de excludere; • cel puţin o frontieră internă, spre deosebire de o reţea, care nu cuprinde organe interne clar diferenţiate; • o serie de procese interne şi externe formale, între care un proces de decizie • etc Astăzi, echipele dintr-o întreprindere seamănă mai mult cu nişte reţele virtuale, fără o geografie clar definită şi fără o structură aparentă, şi al căror ciment principal constă în existenţa unui spirit comun, împărtăşit de toţi membrii Acest tip de structură colectivă relativ „virtuală” le pune multe probleme de adaptare persoanelor obişnuite cu colective mai formale Este interesant că apariţia şi dezvoltarea meseriei de coach coincide cu dezvoltarea „modei” structurilor de tip reţea Cele două fenomene par să fie legate de revoluţia informativă şi au ca ţintă dezvoltarea autonomiei responsabile a indivizilor în cadrul unor sisteme ce permit acest lucru Emergenţă Apariţie „naturală” a unui fenomen neprevăzut sau neplanificat, dar care trebuie totuşi întâmpinat cu o anume deschidere şi disponibilitate În abordarea sistemică, este vorba de o strategie care are la bază încrederea în sine şi în mediul ambiant, însoţită de o atitudine „relaxată”, în opoziţiei cu strategiile mai voluntariste În consecinţă, o abordare „emergentă” este contrară sau opusă unei programări sau unei planificări bazate mai degrabă pe o atitudine de control ce ar favoriza o previzibilitate mai securizantă şi, adesea, mai puţin creativă • DICTON: „Sari, şi o să apară şi plasa” Prin aceea că are la bază o încredere absolută în capacităţile clientului de a se dezvolta şi de a se transforma, coaching-ul este un demers de acompaniere care privilegiază prin excelenţă strategiile bazate pe încrederea în emergenţa unor soluţii 78 ce apar abia după ce s-a pornit la drum De aceea, strategia ce constă în parcurgerea unui traseu şi folosirea soluţiilor emergente presupune din partea coach-ului încredere în sine, ca să nu se ajungă în situaţia în care acesta şi-ar proiecta propriile îndoieli asupra capacităţilor clientului său Emoţie Analiza tranzacţională enumeră patru emoţii principale: bucuria, tristeţea, mânia şi frica Unii adaugă surpriza şi sila Desigur, ca şi în cazul infinitei game a culorilor, orice om încearcă zi de zi o întreagă gamă de emoţii intermediare În cadrul unor sisteme structurate, este bine să avem în vedere că emoţiile sunt nişte fenomene reactive care se manifestă între membrii unui sistem relaţional şi nu în interiorul unuia singur dintre ei Astfel, fiecare emoţie poate fi considerată mai degrabă ca find o expresie sau o manifestare sistemică decât ca ţinând exclusiv de persoana care o exprimă De pildă, în cadrul unei famili, dar şi în alte contexte, un copil captează adeseori mânia, tristeţea sau frica de la părinţii sau de la fraţii lui, care însă nu-şi exprimă emoţia respectivă Un coach se poate sluji de această privire sistemică asupra emoţiilor pentru a-şi ajuta clienţii să-şi modifice cadrul de referinţă relaţional Eroare Etapă indispensabilă în cursul oricărui proces de învăţare Nu comitem decât erorile care ne sunt utile pentru a învăţa lecţiile pe care le avem de parcurs Ca urmare, cel mai bun mod de a limita creşterea unei persoane sau a unui sistem ar fi acela de a face astfel încât persoana sau sistemul în cauză să nu comită niciodată erori, deci să nu poată trage de aici învăţăminte În această ordine de idei, orice eşec este o eroare din care nu am ştiut să tragem învăţăminte În întreprindere, sistemele care au la baza un management delegativ favorizează transmiterea „în sus” a informaţiilor referitoare la erorile comise în luarea de iniţiative, însoţite de acţiunile întreprinse pentru îndreptarea lor Sistemele mai directive sau centralizatoare favorizează transmiterea descendentă de informaţii detaliate şi de consemne stricte, menite să limiteze luarea de iniţiative pentru a preveni apariţia erorilor În acest ultim context, toate erorile ar fi de fapt imputabile conducerii Feedback Din punct de vedere formal, în teoria comunicării, termenul de „feedback” desemnează un proces interactiv în „buclă de retur”, o retroacţiune sau revenirea asupra unei comunicări sau asupra unei informaţii primite, cel mai adesea în scopul obţinerii unei confirmări Ar fi deci vorba de un soi de reformulare Fenomenul de feedback stă la originea efectului Larsen sau „microfoniei”, care apare prin formarea de bucle sonore între un microfon şi un difuzor aflat prea aproape Un fenomen echivalent se observă în cadrul relaţiilor defensive, când un feedback verbal întăreşte un feedback precedent care, la rândul lui, se referă tot la un feedback ş a m d De reţinut că din momentul apariţiei acestui tip de fenomen în buclă, comunicarea fie avansează greu, fie încetează, iar emoţiile scapă de sub control În meseriile din domeniul comunicării, deci şi în coaching, un feedback echivalează cu o reformulare Reformularea se referă la descrierea unei informaţii, aşa cum a fost aceasta primită sau percepută de către un receptor sau un observator care este de dorit să fie „extern” şi cel puţin „neutru”, dacă nu „binevoitor” De multe ori, cuvântul este folosit pentru a introduce o interpretare sau o reacţie pozitivă sau negativă la informaţia primită În cadrul unei astfel de sesiuni de „reacţie”, o dezbatere recurentă poate avea ca obiect doza de pozitiv sau de negativ proiectată de fiecare asupra informaţiei emise sau primite, ceea ce duce la apariţia unor „bucle Larsen” În legătură cu feedbackurile, se admite în general că, în învăţământ, un raport de 50/50 între reacţiile sau retururile pozitive şi negative (emise şi percepute) este proporţia cea mai productivă Acest raport este în orice caz cel mai realist, căci orice medalie îşi are reversul ei În privinţa calităţii acestor „retururi”, se înţelege de la sine că, de regulă, fiecare aşteaptă de la ceilalţi ceea ce nu ştie să-şi ofere singur, mai ales în latura pozitivă În coaching, dacă sprijinul pozitiv (sub formă mai mult de încurajări decât de feedbackuri) este util, dacă nu indispensabil, 79 în acompanierea/îndrumarea clientului, coach-ul va proceda mai ales prin întrebări ce vor deschide câmpuri de reflecţie pe care clientul nu le va fi avut în vedere până atunci În orice caz, nu trebuie să uităm că orice feedback se referă numai la o acţiune trecută şi este echivalentul unei descrieri a acţiunii pe care am zări-o într-o oglindă retrovizoare O atare informaţie nu este întotdeauna utilă în ceea ce priveşte drumul ce se deschide înainte De aceea, de multe ori sunt mai necesare sfaturile pentru viitor, sau „feed-forward”-urile, de pildă: „Te sfătuiesc să încetineşti, se apropie o curbă periculoasă” Finanţe Înrudit etimologic cu „final” sau „a finaliza”, termenul se referă la resursele financiare sau la bani, consideraţi o materie esenţială, mai mult sau mai puţin fluidă, şi este uneori sinonim cu „lichidităţi” Banii se înrudesc cu timpul („time is money”) şi cu apa, slujind la „alimentarea” şi la „finalizarea” unor proiecte care, altminteri, nu ar ajunge niciodată la maturitate Buna gestiune a banilor sau a mijloacelor financiare nu este deci un scop în sine, ci o competenţă esenţială Ca şi apa, banii înregistrează uneori „scurgeri”, pot fi „îngheţaţi”, se pot „scurge printre degete”, se „evaporă”, sau sunt „pompaţi” în anumite proiecte În concluzie, pentru a asigura reuşita sau supravieţuirea unui sistem, orice coach trebuie să acorde o atenţie deosebită bunului mers al fluxurilor financiare (resurse şi cheltuieli) ale clienţilor săi • DICTON: „Banii pierduţi se pun la loc” (cu condiţia să mai ai de unde) Frontiere Frontiera exernă a unui sistem cu ar fi o echipă sau o organizaţie seamănă cu membrana unei celule biologice sau cu pielea unei fiinţe vii Ea îi indică limita exterioară, lasă să treacă ceea ce îi prieşte, elimină elementele indezirabile etc Ca şi în cazul pielii unui individ, frontiera externă a unui sistem oferă mediului ambiant, inclusiv coach-ului sau consultantului, numeroşi indicatori ai sănătăţii sale intrinsece sau ai potenţialului său de performanţă • EXEMPLU: Observând gestiunea frontierelor unei întreprinderi sau ale unei echipe în şedinţă, îi putem evalua coerenţa, rigoarea (sau rigiditatea), gradul de deschidere, eficienţa, transparenţa, capacitatea de comunicare şi de dezvoltare, calitatea interacţiunilor dinăuntrul ei etc Bineînţeles, toate aceste informaţii sunt percepute şi în mod intuitiv, sau sunt observate şi analizate ori interpretate minuţios de întregul mediu ambiant imediat al sistemului respectiv Frontierele interne ale unui sistem diferenţiază sau despart între ele organele acestuia Frontiera internă principală sau majoră separă de restul sistemului organele de dezicie, cum ar fi părinţii în cadrul unei familii Grup În abordarea sistemică, un grup este un ansamblu colectiv „vag” sau informal, spre deosebire de o echipă sau de o reţea, care sunt definite mai clar sau pe baza unui contract Indivizii care fac parte numai temporar dintr-un grup acordă relativ puţină importanţă: • perenităţii sau obiectului grupului respectiv; • definirii şi gestiunii frontierelor lui; • atingerii obiectivelor lui; • elaborării de criterii de apartenenţă şi respectării acestor criterii, respectării modurilor de operare sau a regulilor jocului din cadrul grupului; • precizării şi punerii în aplicare a procesului lui de decizie etc Un grup este un sistem informal, deci nu este nici o echipă, nici o reţea, dar realitatea cotidiană pe care o poate observa un consultant sau un coach se dovedeşte de multe ori mult mai subtilă În întreprindere, un grup desemnează în general un ansamblu de întreprinderi unite superficial prin legături juridice şi financiare, şi care luptă fiecare pentru a-şi păstra independenţa Este bine să avem în vedere că unele din aceste grupuri ar putea deveni adevărate „sisteme” operaţionale, ale căror interfeţe mai performante ar fi în mod autentic creatoare de valoare adăugată în alte dimensiuni decât cele pur juridice sau financiare 80 Hazard, întâmplare Straiul în care ni se arată Dumnezeu atunci când se coboară printre noi (găsesc că este o definiţie la fel de justă ca oricare alta) Pentru majoritatea necredincioşilor, hazardul sau întâmplarea este un soi de concept „bun la toate”, care înglobează fenomenele al căror sens profund fie le scapă, fie îi deranjează A se vedea şi „coincidenţă”, un concept mai apropiat de „sincronicitatea” lui Jung În coaching, care este o abordare ce privilegiază emergenţa, hazardul aranjează în general lucrurile Adeseori, un coach şi clientul lui se aleg bine, timpul şi ritmul coaching-ului sunt potrivite, temele şi soluţiile ce apar sunt juste, iar rezultatele, „bune” sau „proaste”, sunt pertinente Holistică Cadru de referinţă sistemic potrivit căruia structura şi procesele unui ansamblu sau „tot” pot fi percepute dinăuntrul fiecăreia dintre părţile componente ale acestuia Abordarea holistică sau „holografică” este relativ apropiată de un model genetic potrivit căruia structurile, strategiile şi interfeţele din cadrul unuia şi aceluiaşi sistem organizaţional s-ar reproduce suficient de asemănător înăuntrul fiecăreia dintre diferitele lui părţi componente ca să fie recognoscibile şi chiar previzibile EXEMPLE: • Analizaţi interfeţele din cadrul oricărei echipe dintr-o întreprindere oarecare, şi veţi regăsi cu precizie calitatea interfeţelor perceptibile la nivelul comitetului de conducere al întreprinderii respective • Observaţi procesele şi conţinutul unui interviu de angajare sau de cumpărare (dacă sunteţi furnizor), şi vă veţi da seama cum se prezintă interfeţele interne în întreprinderea respectivă • Observaţi procesele şi rezultatele unei şedinţe de echipe timp de o oră, şi veţi afla cum funcţionează echipa în alte împrejurări, de pildă în cursul realizării unui proiect • Observaţi procesele şi rezultatele unei şedinţe de comitet de conducere timp de o jumătate de zi, şi veţi putea diagnostica eficienţa şi performanţa întreprinderii conduse de comitetul respectiv Dincolo de simpla observare a unor fenomene ce se reproduc aproape identic în cadrul unuia şi aceluiaşi ansamblu organizaţional, abordarea holistică îi permite coach-ului sau consultantului să elaboreze strategii de intervenţie de tip „viral”, care fac posibile mutaţii profunde ale întregului sistem, într-un timp record Iluzie Aberaţie sau miraj Cuvântul este folosit de multe ori pentru a descalifica validitatea percepţiei celuilalt şi, prin extensiune, pentru a supraevalua o altă percepţie, considerată mai corectă Impostură Sentiment de incompetenţă relativ justificat şi mai mult sau mai puţin conştient Apare în general atunci când o persoană primeşte noi responsabilităţi, este numită într-un nou post sau se apucă de o nouă meserie De altfel, de multe ori o cerere de ajutor în „dezvoltarea de competenţe” formulată de către un client individual sau colectiv este motivată de un sentiment de impostură însoţit de o lipsă de încredere în propriile forţe Acest sentiment este legat de perceperea unei inadecvări între capacităţile dobândite în trecut şi exigenţele unor mize noi sau ale unei meserii noi, într-un nouă ambianţă Sentimentul de impostură îl încearcă şi debutanţii în coaching sau în alte meserii de acompaniere, în măsura în care succesul lor se bazează în principal pe capacitatea clientului lor de a se regândi pe sine şi de a reuşi Întrebare: „De câţi coach-i este nevoie ca să schimbe un bec?” Răspuns: „Nu contează Oricum, în primul rând trebuie ca becul să vrea să se schimbe” Indicatori În abordarea sistemică, fenomene sau „probleme” pe care le prezintă sau pe care le pomenesc diferiţii clienţi individuali sau colectivi Aceşti indicatori scot indirect la iveală un cadru de referinţă constrângător, căruia clienţii respectivi încep săi perceapă limitele 81 EXEMPLE: • O „problemă” de gestiune a timpului este adeseori un simptom de incapacitate de a delega cu titlu individual, în cadrul unui mediu ambiant controlant • O „problemă” de luare de decizii este, de multe ori, un simptom individual sau colectiv de lipsă de încredere în sine sau în mediul ambiant • Recomandarea de a urma un stagiu de coaching, făcută unui client de către superiorii lui ierarhici, poate fi un indicator că managerul lui are anumite carenţe În întreprindere, un „indicator” este şi o măsură indirectă şi parţială a gradului de atingere a unui obiectiv major • Exemplu: reducerea cu 50% a reclamaţiilor poate indica o îmbunătăţire a calităţii Totuşi, atenţie: uneori, se poate acţiona asupra instrumentelor de măsură în scopul modificării indicatorilor, pierzându-se din vedere obiectivul cel mai important • Întrebare: Ce indicatori, alţii decât cei financiari, pot dovedi reuşita durabilă a unui manager, a unei echipe sau a unei întreprinderi, şi cum anume ne-am putea asigura că aceşti indicatori nu pot fi în niciun fel falsificaţi? Informaţie În sistemică şi potrivit lui J A Malarewicz, orice informaţie, ca şi orice manipulare, este „o diferenţă efectuată de către un emiţător, care provoacă o diferenţă la receptor” Ca urmare, informaţia este o resursă practic virtuală, care valorifică potenţialul interfeţelor şi modifică starea receptorului Ea poate influenţa şi starea relativă a unui receptor potenţial, dacă o persoană nu este informată într-un context îmbogăţit de informaţii Acest efect al informaţiei sau al comunicării ne permite să afirmăm că „orice informaţie este o manipulare” (tot J A Malarewicz), în măsura în care ea poate produce schimbarea, remodelarea sau deplasarea receptorului În întreprinderile moderne, valoarea rezultată din schimburile de informaţii ce stau la originea fie a elaborării culturii lor, fie a inteligenţei lor colective, ia treptat locul valorii schimburilor de bunuri şi de servicii fizice pe care le furnizează ele Inovaţie Arta de a face lucruri noi cu lucruri vechi Inovaţia constă de multe ori în a face altfel cu lucurile de care dispui Drept dovadă, o persoană sau o întreprindere care reuşeşte nu face doar mai mult decât o alta, care se chinuie sau care eşuează Ci face pur şi simplu altfel Inovaţia şi reuşita sunt deci apanajul acelora care ştiu să-şi transforme cadrul de referinţă, sesizând oportunităţi acolo unde ceilalţi nu văd decât dificultăţi ce trebuie ocolite Bineînţeles, rolul coach-ului este acela de a acompania şi îndruma aceste trasformări ale cadrului de referinţă al clienţilor lor (v BREAKTHROUGH) De reţinut totodată că marile descoperiri au apărut din interfeţe între competenţele unor persoane apte să lucreze în echipă şi în diversitate Ca să poţi „ieşi din cadru” şi crea lucruri noi, este recomandabil să înveţi să rămâi deschis faţă de ceilalţi şi să le accepţi influenţa, venind chiar în întâmpinarea ei Interfaţă Spaţiu sau „no-man’s-land” dintre două sau mai multe entităţi, unde se pot manifesta numeroase forme de schimburi creatoare cu valoare adăugată În mod obişnuit, cu cât constatăm mai multe diferenţe potenţial „fertile” între nişte entităţi, cu atât este mai posibil ca interfeţele lor să permită o serie de schimburi fructuoase • Atenţie: În cadrul multor echipe, membrii nu văd de ce ar lucra împreună, pentru simplul motiv că practică meserii fundamental diferite Or, tocmai această deosebire dintre meserii impune organizarea lor în echipă şi conlucrarea dintre ei În întreprindere, ar trebui să existe interfeţe operaţionale performante între diferitele funcţii, echipe, departamente, sectoare şi filiale Complexitatea şi potenţialul lor de valoare adăugată depăşeşte cu mult suma potenţialelor individuale, precum şi suma potenţialelor tuturor părţilor care alcătuiesc întreprinderea respectivă În mod paradoxal, interfeţele sunt percepute ca fiind nişte „goluri”, când, de fapt, ele conţin un potenţial de valoare 82 adăugată ce-l depăşeşte cu mult pe acela al entităţilor pe care le despart De aceea, în abordarea sistemică se recunoaşte îndeobşte că exploatarea potenţialului rezultat din interfeţe în cadrul unui sistem complex depăşeşte cu mult potenţialul componentelor sistemului, luate fiecare în parte • Exemplu: piesele unui avion nu permit zborul decât atunci când sunt organizate astfel încât să capitalizeze potenţialul mult mai puternic rezultat din interfeţele dintre ele Altfel spus, avionul zboară nu datorită însumării pieselor, ci organizării inteligente a interfeţelor dintre acestea Poate că tocmai de aceea în aeronautică interfeţele sunt adeseori dublate şi chiar triplate, pentru mai multă securitate Aceeaşi dinamică creatoare de valoare poate apărea în sânul unor echipe şi al unor întreprinderi, justificând înfiinţarea acestora În absenţa unor interfeţe performante, de multe ori este posibilă – şi chiar mai rentabilă – „externalizarea” unei mari părţi a personalului şi a organelor constitutive ale unei întreprinderi În acest domeniu, coach-ul individual sau colectiv îşi va ajuta clientul să-şi îmbunătăţească rezultatele, acompaniindu-l şi îndrumându-l în studierea şi dezvoltarea unor interfeţe mai performante cu totalitatea mediului său ambiant personal şi profesional De altfel, practicarea unui coaching „live”, în mediul însuşi al clientului, îi permite coach-ului să observe calitatea şi pertinenţa unor interfeţe de care clientul nu este conştient, şi să-i propună acestuia direcţii de ameliorare Joc Ca în expresia „Joc de manipulare”, termen ce-şi are originea în Analiza tranzacţională şi a cărui definiţie tinde, treptat, să se înnobileze în limbajul curent Noţiunea de „joc” trimite la anumite strategeme inconştiente prin care o persoană sau un grup iniţiază un schimb sau o serie de tranzacţii al căror rezultat previzibil este negativ pentru toate părţile implicate, inclusiv pentru un eventual observator, fără voia acestuia Printr-un astfel de schimb steril şi repetitiv, fiecare interlocutor: • confirmă cadrul de referinţă negativ al relaţiei sale cu lumea; • obţine, uneori prin forţă, atenţia celuilalt; • îi face pe ceilalţi vinovaţi pentru problemele sale sau evită să şi le asume; • se manipulează pe sine sau îi manipulează pe ceilalţi, fie şi în mod inconştient ş a m d În întreprindere, se admite îndeobşte că în cadrul unor relaţii politice „de putere” şi „de influenţă”, care poartă pecetea unor astfel de jocuri, se consumă inutil o foarte mare cantitate de energie Jocurile obişnuite şi inerente unor sisteme personale sau profesionale sunt în general reproduse de acestea în relaţia cu coach-ii lor, ceea ce oferă minunate piste de evoluţie şi de progres potenţial Lider Om de viziune şi de acţiune, adeseori „charismatic” sau de-a dreptul mitic, care ştie să conducă masele în virtutea capacităţilor sale de a-i inspira şi de a-i antrena pe ceilalţi Liderii sunt uneori puşi în opoziţie cu „managerii”, care se remarcă mai degrabă prin competenţele lor în organizare şi planificare Deşi liderii aşa-zişi „charismatici” sunt adesea „salutari” sau providenţiali în perioade de tulburări şi de incertitudine, este totuşi bine să luăm seama la faptul că ei tind treptat să adopte strategii individualiste de putere, în loc să conducă în strânsă colaborare cu nişte echipe performante în cadrul cărora şi-ar putea manifesta autoritatea Există tot atâtea profiluri de lideri câte tipuri de personalitate, şi tot atâţia lideri câte persoane care-şi asumă dezvoltarea propriului lor potenţial, precum şi a potenţialului celor din jurul lor În acest sens larg, coaching-ul este prin excelenţă o meserie de acompaniere/îndrumare care se adresează liderilor – adică oricărei persoane centrate pe dezvoltarea potenţialului său de performanţă individuală şi/sau colectivă Limbaj Mijloc de comunicare paradoxal, atribuit zeului Hermes, de unde şi cuvântul „ermetic”, sinonim cu „de nepătruns” sau „ininteligibil” Aşadar limbajul, care pretinde că precizează sau că dezvăluie, ne slujeşte în egală, sau poate chiar în mai mare măsură să ascundem, fie şi numai prin omisiune (exceptând, fireşte, acele lucruri pe care am apucat să le spunem) 83 Trebuie să ştim că limbajul serveşte, uneori în mod inconştient, la exprimarea sau la afirmarea cu convingere a unui crâmpei, dacă nu chiar a contrariului a ceea ce percepe anturajul sau a ceea ce facem EXEMPLU: Afirmaţiile verbale referitoare la culturile manageriale din multe întreprinderi descriu adesea opusul comportamentului managerial respectiv, aşa cum este el perceput de către personal şi de către mediul ambiant Rezultă de aici că observarea comportamentului măsurabil oferă adesea mult mai multe indicii asupra realităţii unei organizaţii decât discursurile ei oficiale, afişele, panourile publicitare ş a m d Mai rezultă că cel mai bun, dacă nu singurul mod de a configura o cultură managerială este prin modelizarea acesteia, şi nu prin vorbe Maladie Sinonim cu „boală”, termenul îşi are originea în lat „male habitus”, adică „aflat într-o stare proastă” Rău care se manifestă prin simptome şi care poate provoca dorinţa salutară de schimbare de stare sau de cadru (de referinţă) O maladie se poate exprima astfel decât prin cuvinte, şi anume printr-o serie de simptome care nu-şi găsesc uşor o expresie verbală Pentru un consultant sau un coach, o abordare sistemică va consta în a aborda simptomele unor boli sau alţi indicatori de proastă funcţionare a unui client individual sau colectiv ca pe expresiile unei profunde motivaţii de transformare Evident, în anumite cazuri este recomandat să ne îndemnăm clientul să cosulte şi un expert (financiar, medical, juridic etc ) Manipulare Etimologic, „mişcare de mână”, sau, potrivit definiţiei lui J A Malarewicz, „o diferenţă care face o diferenţă” Altfel spus, o acţiune, un cuvânt etc care are un efect măsurabil asupra mediului ambiant Ca urmare, într-un context dat, orice comunicare sau lipsă de comunicare este o manipulare Totuşi, în limbajul curent, şi în sensul negativ al termenului, vorbim despre „manipulare” atunci când o faptă sau o comunicare ascunde o intenţie de a face rău sau de a acţiona în contra intereselor unui subiect individual sau colectiv Se cuvine să reamintim că, în marea lor majoritate, manipulările (v conceptul de „Joc” în Analiza tranzacţională) sunt făcute în mod relativ inconştient şi că, drept urmare, în multe cazuri, primele victime ale manipulatorilor sunt ei înşişi Metacultural Într-un perimetru definit, o abordare metaculturală detensionează relaţiile multiculturale, creând un nou ansamblu „meta”cultural care înlocuieşte subsansamblurile culturale aflate în relaţie • Exemplu: crearea monedei unice europene, care a luat locul monedelor naţionale şi a modificat contextul monetar al ţărilor aflate în relaţie În cadrul unei apropieri între nişte întreprinderi cu culturi diferite, coach-ul trebuie să le pună actorilor în cauză următoarea întrebare (care se bazează pe o abordare „cu bază zero”): Ce „metacultură” complet nouă şi diferită doriţi să creaţi, profitând de apropierea dintre voi pentru a regândi totul? Mijloace Termen sinonim cu acela de „resurse” Mijloacele sunt, în mod normal, orientate spre atingerea unui scop sau spre obţinerea unor rezultate performante Paradoxal, în întreprindere, acest cuvânt este utilizat aproape exclusiv la plural, în contexte ce lasă să se înţeleagă, în mod greşit, că, pentru a reuşi, este nevoie de multe lucruri: • Exemplu: „Nu avem destule mijloace (personal, aparatură, timp, bani, sprijin etc ) ca să ne sporim vânzările” Această percepţie porneşte de la credinţa că reuşita depinde de amploarea mijloacelor folosite, când, de fapt, folosind principiul pârghiei, putem muta din loc munţi În Analiza tranzacţională, această credinţă stă la baza unui Joc de manipulare (şi de auto-manipulare, căci Jocurile nu sunt conştiente) numit „Piciorul de lemn”: „Dacă n-aş avea un picior de lemn, aş putea dansa mai bine” În realitate, o preocupare excesivă pentru nişte mijloace de care nu dispunem este adesea un indicator de autodescalificare, de rezistenţă, de lipsă de ambiţie, de insuficientă mobilizare pentru atingerea unui obiectiv, de nesiguranţă, de teamă ş a m d De reţinut că, din lipsă de ambiţie, mulţi manageri şi multe întreprinderi îşi concentrează energia asupra gestiunii mijloacelor Acest lucru oferă excelente piste de ameliorare atunci când cei în cauză devin clienţii unui coach 84 Misiuni Descrieri verbale, valorizante şi voluntariste sau fundamentaliste ale obiectivului de bază sau pe termen lung al unei persoane, al unei echipe, al unei întreprinderi sau al altui colectiv Orice misiune se înscrie de regulă într-un cadru de referinţă sau într-o „viziune” asupra evoluţiei lumii, a omenirii, a tehnologiei, a potenţialului de performanţă sau a pieţei Este de dorit ca misiunea viziunea ce o justifică să fie împărtăşite cu cât mai multe persoane, cărora li se va oferi astfel prilejul de a deveni actori motivaţi în realizarea ei Pentru validare, viziunea declarată trebuie pusă în relaţie cu rutina ce poate fi observată în mod cotidian şi cu măsurătorile financiare afişate şi, adesea, mult mai prozaice ale rezultatelor anuale Este bine deci ca, în cadrul unei viziuni pe termen lung a evoluţiei mediului ambiant, orice misiune de întreprindere să-şi enunţe strategiile, apoi obiectivele precise şi măsurabile pe termen scurt sau mediu (cu termene de execuţie precise), ca să nu rămână literă moartă şi ca să poată realmente mobiliza şi orienta energia activă a întregii organizaţii Munca practică de implementare a unei misiuni de întreprindere (în cadrul viziunii ei) face parte integrantă din meseria de coach de organizaţii Mize Vorbim, în coaching, de „mizele” clientului individual sau colectiv Termenul se referă la ceea ce ar fi cu adevărat util evoluţiei clientului, în general în opoziţie cu cererea sa oficială sau iniţială sau cu „nevoile sale exprimate”, aşa cum vor fi fost ele formulate iniţial, şi care corespund dorinţei lui conştiente Constatăm de multe ori, în coaching-ul individual şi de echipă, că natura mizelor este diametral opusă, dacă nu chiar complementară, contextului conştient în cadrul căruia este exprimată cererea EXEMPLE: • Un client care formulează o cerere într-o dimensiune relaţională poate avea mize în domeniul rigorii şi în capacitatea sa de fixa limite • Un client care doreşte să-şi dezvolte creativitatea poate fi de fapt incapabil să-şi ducă la bun sfârşit proiectele • Un client care doreşte să dezvolte mijloace suplimentare de gestiune şi control (al propriului său timp, de pildă) poate avea mize de delegare sau de renunţare • Un client care cere ajutor în luarea de decizii are adeseori mize de încredere (în sine sau în mediul său ambiant) • Un client care cere un plus de securitate are adesea mize de dezvoltare a propriilor competenţe ş a m d Oricărei persoane, echipe sau organizaţii i se pare absolut normal să-şi identifice problemele, apoi să-şi formuleze cererile fără să-şi schimbe însă cadrul de referinţă, când, de fapt, găsirea de noi soluţii presupune tocmai ieşirea din acest cadru De reţinut, în acelaşi timp, că procesul însuşi de alegere de către client a unui consultant sau a unui coach corespunde în general cu impresia pe care respectivul client o are în legătură cu cererea sa iniţială Ca urmare, alegerea unui coach sau a unui consultant se înscrie în cadrul însuşi de referinţă al clientului şi poate contribui, în mod inconştient, la confirmarea dificultăţilor lui în a opera o schimbare autentică La rândul lui, coach-ul sau consultantul poate resimţi nevoie de supervizare În afară de exprimarea nevoilor sale conştiente, locul de supervizare îi va permite să-şi poziţioneze propriile mize şi să se distanţeze de cadrul său de referinţă care face ca un client să-l aleagă pe el şi nu pe altcineva Moment Sinonim cu clipa, ca în expresiile „acum e momentul” sau „încă nu e momentul” Un fel de stop-cadru în curgerea neîntreruptă a timpului Trebuie să avem în vedere că faptele şi vorbele noastre nu sunt nici bune, nici rele în sine În funcţie de momentul ales, ele pot avea efecte total pozitive, relativ nule, sau catastrofale În coaching, constatăm adeseori că o întrebare, o tăcere sau o notă de umor nu poate fi „percutantă” pentru client decât dacă vine la momentul oportun 85 Nucleu În abordarea sistemică, termenul de „nucleu” se referă la miezul sau la „partea centrală şi fundamentală” a unui întreg care, aidoma nucleului unei celule biologice, conţine ADN-ul acestuia Dacă părinţii sunt nucleul unei familii, acelaşi rol îl joacă într-o organizaţie comitetul de conducere, iar într-o ţară, guvernul Ca urmare, nucleul este centrul de decizie al ansamblurilor sau al organismelor sociale din jurul lui, iar ADN-ul pe care-l conţine stă la originea caracteristicilor fundamentale ale sistemului în ansamblul său Frontieră internă desparte nucleul de restul organismului, iar descompunerea sau distrugerea lui este, în general, un semn prevestitor al decăderii sau al morţii întregului sistem în cauză De aici, prima funcţie a executivului oricărei ţări sau al oricărei întreprinderi, şi anume aceea de a-şi păstra sau apăra propria capacitate de a lua decizii, pentru ca sistemul pe care-l conduce să nu piară În consecinţă, în cadrul oricărui sistem putem în general observa că nucleul – numit de altfel, adesea, „nucleul dur” – joacă un rol prin esenţă conservator şi, invers, că schimbarea vine mai degrabă de la periferie, uneori chiar pătrunzând prin frontiera externă, din afara sistemului Este evident că îndrumarea comitetelor de conducere sau a altor colective executive necesită din partea coach-ului o reprezentare clară a mizelor şi a modurilor de operare ale funcţiei de decizie ce le revine acestoria Paradox Contradicţie care, în abordarea sistemică, este adesea comparată cu o „dublă legătură” sau cu o „dublă constrângere” În general, este vorba de o incoerenţă între diferite niveluri logice ale unuia şi aceluiaşi gând sau ale uneia şi aceleiaşi comunicări, care face ca întregul să fie sau în totală contradicţie, sau fără o ieşire logică Exemple: • „Este interzis să interzici”, sau • „Fii spontan!”, sau • „Când vorbeşti aşa, nu eşti tu” În întreprindere, multe situaţii paradoxale se datorează unei incoerenţe între forma şi conţinutul unui mesaj Exemple: • Un monolog de două ore, ţinut de un şef care laudă virtuţile dialogului • Obligarea tuturor angajaţilor să participe la un stagiu de o săptămână pe tema dezvoltării autonomiei şi a motivaţiei lor • O şedinţă solemnă, organizată de conducere, având drept subiect nevoia de a acţiona mai mult prin delegare În cadrul aceloraşi organizaţii, deseori constatăm că revendicările „de la bază” sunt exprimate la fel de paradoxal ca şi prescripţiile superiorilor ierarhici Exemple: • „Să ni se încredinţeze mai multe responsabilităţi”, sau • „Nu ne putem exprima liber” În contexte interpersonale sau colective, se pare că limbajul sau discursul paradoxal al părţilor slujeşte, în mod inconştient, drept „diversiune” Obiectivul ascuns al acestor discursuri este acela de a evita orice schimbare activă, adică orice schimbare la nivelul acţiunii responsabile sau prin modelizare Dincolo de aceste discursuri eminamente homeostatice, îndrumarea venită din partea unui coach poate ajuta o organizaţie să pună în practică o serie de acţiuni măsurabile în direcţia schimbării dorite Pasivitate Strategie de ocolire a rezolvării unor probleme, care se manifestă prin aceea că individul evită să-şi pună întrebările potrivite sau să acţioneze într-un sens constructiv – uneori, fără să pară că o face Există multe forme de pasivitate; analiza tranzacţională propune o clasificare a lor: • Pasivitatea cea mai evidentă şi cea mai simplă înseamnă, fireşte, să nu faci nimic sau să încerci să fugi • Poţi, de asemenea, să negi existenţa problemei, a unor soluţii sau să-ţi negi propria capacitate de a o rezolva: „nu dispunem de mijloacele necesare” 86 • Poţi încerca tot felul de diversiuni, de exemplu manifestând emoţii excesive (bucurie, tristeţe, mânie, frică) sau • Poţi declanşa un Joc de manipulare (dând vina pe ceilalţi, prezentându-te drept Victimă sau Persecutat etc ) sau • Te poţi adapta la problemă (nerezolvând-o, ceea ce face ca ea să apară cu regularitate), etc Lista este lungă O problemă rezolvată cu adevărat dispare pentru totdeauna, ceea ce îl lasă pe subiect uneori descumpănit, faţă în faţă cu sine Ca urmare, probleme sunt utile în măsura în care ne asigură o ocupaţie (sau o „preocupare”), ca un contract de muncă pe durată nedeterminată, pe viaţă Rolul coach-ului constă uneori în a-şi acompania/îndruma clientul individual sau colectiv în elaborarea proiectului ce-i va permite să-şi îndrepte energia în direcţia a ceea ce doreşte cu adevărat să construiască Exemple: • „Dacă nu aţi avea această problemă, ce v-aţi dori să faceţi cu adevărat?” • „Presupunând că această problemă s-ar rezolva, cum vă reprezentaţi ambianţa ideală?” Pârghie Din punct de vedere material, este vorba de un obiect mobil care permite deplasarea sau săltarea unui alt obiect, mult mai greu Din punct de vedere strategic, este vorba de o acţiune relativ uşoară, care poate pregăti trecerea la alte acţiuni, percepute ca mai dificile Exemplu: Articolul pe care îl scrie un coach pe marginea practicii sale, pentru a-l publica într-un cotidian sau într-un săptămânal naţional: • poate sluji drept bază pentru un text pe site-ul său, care-i va asigura o difuzare mai largă; • poate fi remaniat şi inserat apoi într-un manual de formare pentru coach-i; • poate fi adaptat şi inserat într-o propunere comercială care va fi difuzată printre clienţii săi; • poate servi drept bază conceptuală pentru un capitol dintr-o viitoare carte Este de multe ori interesant pentru un coach să-şi întrebe clientul în ce măsură una dintre acţiunile sau strategiile sale poate servi drept pârghie pentru anumite dezvoltări paralele pe alte axe sau în scopul atingerii unor obiective mai ambiţioase Percepţie Principiu fundamental, aflat în centrul a aproape toate fenomenele de proastă comunicare interpersonală şi interculturală Funcţie prin care mintea îşi reprezintă obiectele, o percepţie este, conform definiţiei lui Watzlawic, „o interpretare a realităţii pornind de la trecut” Orice percepţie este fundamental personală: „realitatea” percepută este filtrată de simţurile celui care percepe, apoi este „construită” de creier, adeseori cu o bună doză de influenţe culturale Căci trecutul, alcătuit dintr-o sumedenie de experienţe personale şi colective, ne influenţează toate percepţiile • Dicton: „Omul suferă din fire de boala de a crede că stăpâneşte adevărul” (Pascal) O percepţie este prin urmare un soi de „proiecţie” personală, autoconfirmată de simţurile noastre Acest fenomen constă în „preluarea” a ceea ce ne aparţine (ceea ce trimite şi la conceptul de „percepere” a impozitelor şi taxelor) Când o persoană sau un colectiv îşi închipuie că percepe „realitatea” în locul confirmării unei proiecţii a propriului său cadru de referinţă, persoana sau colectivul în cauză nu poate, de cele mai multe ori, decât să descalifice percepţiile diferite sau contradictorii pe care le propun fie alţii, fie mediul ambiant Întrucât fiecare are dreptul la propria sa „realitate”, acest fenomen permite diferenţierea Când fiecare încearcă să-şi impună propria percepţie sau propriul cadru de referinţă, încep şi dificultăţile noastre în dialogul cu celălalt, precum şi numeroase conflicte sau jocuri de putere 87 Polaritate Fenomen de comunicare (verbală şi de energie) repetitiv (deci previzibil) şi limitat, între două sau mai multe persoane ori sisteme În urma acestui proces de schimb sub formă de monolog (singur în faţa altcuiva sau a unui grup), de argumentare (în confruntare directă) sau în triunghi (prin confruntare directă în prezenţa unei terţe persoane, a unui obiect sau a unui grup) rezultă o lipsă de circularitate sau de fluiditate În situaţiile de coaching individual sau de echipă, rolul coach-ului este adeseori acela de a interveni asupra proceselor de polarizare Acest lucru constă în implementarea de tehnici care să devieze „polarităţile” interpersonale sau colective, în scopul de a spori treptat nivelul de circularitate a comunicării sau de energie dinăuntrul sistemului Poziţie Potrivit abordării sistemice şi în cadrul unei relaţii, există două tipuri de poziţii: poziţia superioară şi poziţia inferioară Poziţia superioară: Poziţie de conducere afirmativă şi dominantă prin atitudine, caracterizată prin comunicarea verbală sau digitală Constă în a fi şi a reacţiona în mod reactiv şi central, simetric în raport cu interlocutorul (în escaladă relaţională pe acelaşi teren, de exemplu argumentând pentru a avea dreptate) şi conform unei logici liniare Paradoxal, şi în ciuda aparenţelor, poziţia superioară este considerată mai slabă în măsura în care subiectul se expune Poziţia inferioară: Poziţie de delegare (în sus sau în jos), mai insesizabilă sau mai fluidă, caracterizată prin comunicarea non-verbală sau analogică Constă în a fi şi a acţiona mai degrabă periferic decât central, într-un mod mai activ sau proactiv (nu reactiv) şi în complementaritate cu interlocutorul, printr-o poziţionare pe un alt registru sau teren şi conform unei logici non-liniare Poziţia inferioară este considerată mai convenabilă sau strategică, în măsura în care ea îl „dirijează” pe interlocutor, obligându-l să reacţioneze la o creativitate relaţională continuă Deşi postura sa este mai confortabilă în poziţia superioară în ceea ce priveşte dominarea contextului (de exemplu, ca garant al elaborării şi respectării contractului), coach-ul trebuie să ştie să utilizeze în mod strategic poziţia inferioară de-a lungul relaţiei sale cu clientul individual sau colectiv Prejudecată În comunicare, opinie pe care ne-o formăm în legătură cu un eveniment viitor, şi care, aidoma unei percepţii (care nu este decât o prejudecată în timp real), porneşte de la cadrul nostru de referinţă, de la trecutul nostru, de la cultura noastră ambiantă, de la educaţia pe care am primit-o etc Proiecţii Termen aproape sinonim cu acela de „percepţii” în ceea ce priveşte comunicarea Proiecţie, ca şi percepţia, este un fenomen auto-confirmativ care constă în a vedea şi în a confirma că ceea ce percepem corespunde realităţii Un extravertit acordă în general o mai mare importanţă expresiei percepţiilor sau proiecţiilor celorlalţi, în vreme ce un introvertit acordă mai multă importanţă propriilor sale percepţii şi proiecţii, fără să şi le şi exprime Proiect Plan, intenţie, hotărâre Termen înrudit cu cel de „proiecţie” – de pildă, în viitor Omul, spune Sartre, este proiect, şi proiectele noastre ne deosebesc de maimuţe Forţa existenţială a unui proiect provine din aceea că el ne permite să ne definim mai mult în funcţie de viitorul nostru potenţial şi mai puţin în funcţie de ponderea trecutului nostru La nivel sistemic, individual sau colectiv, un proiect se prezintă ca un „câmp de formă” sau ca un ansamblu imaginar sau virtual care aşteaptă să se materializeze Orice proiect seamănă cu un tipar, alcătuit dintr-o formă şi dintr-un gol Pentru ca el să capete o structură, trebuie ca golul să fie umplut de un conţinut Ca urmare, proiectul este vizualizarea detaliată a unui ansamblu ce urmează să fie creat şi căruia el îi precedă şi îi permite materializarea În cultura noastră relativ materialistă, acordăm din păcate mai multă importanţă viitorului conţinut al proiectelor decât formei lor iniţiale Se consideră în general că, cu cât un proiect colectiv corespunde aspiraţiilor unui număr mai mare de persoane – de exemplu, o „conspiraţie” –, cu atât şansele lui de a se materializa cresc Ne putem gândi şi că energiile sau aspiraţiile 88 actorilor respectivi permit materializarea proiectului lor Proiectul unui client individual sau colectiv ocupă, pentru acesta, o poziţie centrală, fie prin prezenţă şi prin cantitatea de energie şi de mijloace pe care le mobilizează, fie prin absenţă şi prin necesitatea apariţiei, definirii şi realizării lui De aceea, coaching-ul va însemna de multe ori acompaniere şi îndrumare de proiecte Putere Capacitatea de a acţiona sau de a împiedica o acţiune Conceptul de putere se referă şi la capacitatea de a-i pune pe alţii să facă ceva, ca în cadrul unei relaţii ierarhice, când puterea poate fi percepută ca o forţă mai calmă, aptă să se mişte fără să depindă de alţii şi fără să se teamă de capacitatea lor de a face rău Conceptul de putere este aşadar perceput cel mai adesea în mod negativ, fiind asociat cu „abuzul de putere”, deşi atunci când spunem despre cineva că este „puternic” ne referim la o forţă intrinsecă şi mai personală Există, în întreprindere şi în alte contexte, forme de putere, cum ar fi puterea de lege, juridică sau contractuală, puterea ce ţine de competenţă sau de expertiză, puterea de influenţă sau relaţională, sau puterea de acţiune, care se manifestă atunci când ceilalţi sunt puşi în faţa unui fapt împlinit Competenţele unui coach trebuie nu atât puse în slujba dezvoltării puterii unui client, cât folosite pentru a-l ajuta să fie puternic Demersul de coaching îl îndrumă totuşi pe client în dezvoltarea competenţei sale, a relaţiilor şi a capacităţii lui de a acţiona într-un context legal Răspunderi V RESPONSABILITĂŢI Reţea O reţea este structura performantă prin excelenţă În mod ideal, reţeaua este o structură organizaţională de delegare, plată, distributivă, descentralizată, uşoară şi reactivă, deci aflată la mică distanţă de teren La nivel sistemic, eficacitatea unei reţele ca structură se sprijină pe numeroase interfeţe directe şi eficiente între toţi membrii ei, fără să treacă în mod obligatoriu printr-un centru Dacă totuşi un astfel de centru există, el nu este decât „informat” cu regularitate asupra iniţiativelor locale Reţelele amintesc de „web”-ul Internet şi de anumite procese sau organizaţii care au luat naştere şi s-au dezvoltat pe acest suport – chat, Linux etc Reţelele există într-un cadru de referinţă diametral opus altor organizaţii mult mai clasice, ierarhizate şi teritoriale Acest tip de structuri există de foarte multă vreme, ocupând o poziţie marginală în raport cu realitatea noastră occidentală • Exemplu: Sistemele sociale proprii culturilor tribale sau nomade, care ni se înfăţişează astăzi sub forma unor organizaţii teroriste, structurate în „celule autonome” Forţa centripetă ce consolidează o reţea cu structură relativ centrifugă are la bază un fel de ciment imaterial, de tip vizionar sau ideologic Acest ciment îi sudează pe toţi membrii reţelei într-un ansamblu aparent dispersat şi imaterial Fiecare membru al unei reţele se bucură aşadar de o foarte mare autonomie de acţiune, considerându-se propriul său centru de decizie dar respectând totodată cu scrupulozitate spiritul şi misiunea viziunii colective Ca urmare, este interesant de subliniat că apartenenţa la o reţea presupune un mult mai mare angajament personal decât apartenenţa la nişte structuri mai clasice sau ierarhice, în cadrul cărora cea mai mare parte a răspunderii este „delegată” spre vârful piramidei decizionale Această co-responsabilitate, reală şi împărtăşită de toţi, le scapă de multe ori persoanelor şi organizaţiilor doritoare să implementeze structuri „în reţea” în raport cu care forma occidentală cea mai apropiată, dar care necesită mult mai puţin angajament personal, este organizaţia de tip „matricial” Trebuie să avem în vedere că şi dezvoltarea Europei, care, să nu uităm, încă nu are o „Constituţie” proprie, se bazează tot pe proiectarea unei organizaţii de tip „reţea” Astăzi, Europa este încă lipsită de putere la nivelul cimentului său ideologic, în condiţiile în care multe state membre continuă să privilegieze un cadru de referinţă desuet, bazat pe un context formal, ierarhic, teritorial şi centralizator 89 Organizarea „în reţea” este un tip de sistem ce prezintă multe puncte comune cu spiritul coaching-ului Ambele facilitează sau permit dezvoltarea autonomiei responsabile şi performanţa durabilă a persoanelor şi sistemelor Este adevărat că şi coaching-ul este o abordare care a luat naştere aproape concomitent cu „revoluţia informatică” ce a contribuit în foarte mare măsură la dezvoltarea organizaţiilor în reţea Reformulare O reformulare eficientă este altceva decât repetarea rituală sau redundantă a unei informaţii primite O reformulare este o reexprimare a conţinutului lingvistic (sau digital) al unei comunicări, dar cu cuvinte întrucâtva diferite, în scopul de a-i arăta emiţătorului originar că sensul profund al expresiei sale a fost înţeles Astfel, obiectivul unei reformulări este acela de a-i retrimite emiţătorului mesajul, respectând fondul dar personalizându-i forma (cu excepţia cuvintelor-cheie), pentru a-i permite să-şi continue sau să-şi dezvolte ideea, poate cu latitudini noi şi în noi dimensiuni Reexprimarea sentimentelor este un fel de reformulare intimă şi, uneori, mai indiscretă, care constă într-o interpretare a comunicării analogice (prin gesturi, poziţie, ton, mimică etc ) a interlocutorului, prin care îi transmitem că am perceput, dincolo de simplele lui cuvinte, ceva mai important • Exemplu: „Când te aud cum vorbeşti despre casa şi grădina ta, îmi dau seama de calitatea şi de importanţa tihnei pe care ţi-o oferă aceste locuri ” Obiectivul acestui „instrument” de comunicare este acela de a oferi clientului sau interlocutorului ocazia sau permisiunea de a explora şi de a comunica o dimensiune mai personală a conţinutului exprimării lui Inutil să precizăm că, dincolo de formularea de întrebări, astfel de instrumente pot ocupa un loc aparte în arsenalul profesional al unui coach Responsabilităţi, răspunderi Resursă gratuită şi, de multe ori, accesibilă în întreprindere, în pofida aparenţelor În general, răspunderile le revin pur şi simplu persoanelor, de obicei puţine la număr, care şi le asumă Nu este deci vorba de o majoritate care, dimpotrivă, le pretinde În consecinţă, asumarea de răspunderi constă în a acţiona şi în a informa neîntârziat mediul ambiant, în vreme ce, în mod paradoxal, neasumarea de răspunderi constă în a-i cere celuilalt voie să acţionezi – ceea ce, în general, ţi se refuză, dat fiind că nu eşti responsabil, din moment ce ceri să devii responsabil De reţinut că o persoană care cere să i se încredinţeze „mai multe responsabilităţi”, în loc să le asume pur şi simplu, resimte adesea o lipsă de recunoaştere, miza reală a cererii sale Deci, într-un mod cu totul paradoxal, resonsabilităţile, întocmai ca autonomia sau ca libertatea: • continuă să le aparţină acelora care pretind că le încredinţează, • nu pot fi transmise celor care le revendică şi • sunt în general accesibile acelora care vor pur şi simplu să şi le asume Reuşită Gen de performanţă punctuală, care se bazează pe factori excepţional de favorabili, dar eminamente aleatorii şi care riscă să nu mai poată fi întruniţi curând Drept urmare, deşi este întotdeauna bine să fim gata de o reuşită extraordinară, adevăratul succes pe termen lung constă în a ne pregăti pentru perfomanţa durabilă Prin definiţie, coaching-ul individual şi de echipă îi îndrumă pe clienţi în pregătirea şi realizarea de performanţe pe termen lung, aşa cum pot fi acestea măsurate prin rezultatele lor tangibile şi durabile Rezistenţă Rezistenţa „faţă de schimbare”, adeseori înfierată, poate fi considerată o reacţie sănătoasă din partea unei persoane sau a unui ansamblu de persoane confruntate cu o tranziţie sau cu o schimbare impusă Când au de suportat o schimbare, „actorii” în cauză se simt reduşi la condiţia de „obiecte” care trebuie să îndure schimbarea, în loc să participe la implementarea ei În realitate, aceşti actori transformaţi în obiecte cu ocazia unei tranziţii se opun mai degrabă schimbării statutului lor decât noutăţii unui proiect 90 Când propunerea sau noul proiect le sunt propuse tuturor actorilor în cauză respectându-li-se capacitatea de iniţiativă, reacţia lor este adesea pozitivă şi responsabilă În consecinţă, când, în cadrul unui sistem colectiv, urmează să aibă loc o schimbare importantă, este de dorit ca procesul să fie conceput şi implementat astfel încât să le permită cât mai multor persoane să-şi găsească un loc de actor responsabil Când clientul îi „opune rezistenţă” coach-ului, acest lucru este adesea un indicator util, care arată că acesta din urmă şi-a pierdut distanţarea şi a început să-şi asume mai multă răspundere decât ar trebui în cadrul relaţiei de coaching Risc Ca în „gestiunea riscului” Termen paradoxal, căci cei care vorbesc mult despre acest lucru sunt, cel mai adesea, tocmai aceia care încearcă să-l minimalizeze Sub pretextul gestiunii riscului, ei gestionează zi de zi non-riscul Daţi-i un avion unui bancher Îi va reteza aripile şi va prefera s-o ia pe autostradă E mai sigur În acompanierea/îndrumarea schimbării, coach-ii şi consultanţii se confruntă adeseori cu reticenţe determinate de riscurile presimţite de către clientul care întrevede cu teamă o mutaţie necesară „Trebuie să măsurăm riscurile” este fraza favorită a celor care se opun schimbării Or, se dovedeşte aproape sistematic că tocmai în absenţa schimbării rezidă adevăratul risc, pe care însă nimeni nu-şi propune să-l măsoare Simţuri Simţurile: mijloace sau canale de informaţie care nu se manifestă decât prin intermediul conştiinţei Aceasta din urmă poate fi deci considerată primul simţ, cel mai important, cel care le validează pe celelalte Cele şase simţuri primare ne determină capacitatea de percepţie imediată Cele şase simţuri secundare sunt înrudite cu primele şi pot fi considerate prelungiri ale lor: • văzul este un simţ primar El se înrudeşte cu vederea pe termen lung, cu prevederea sau previziunea, care ne permite să percepem puţin mai departe decât în clipa de faţă • auzul este şi el un simţ primar, înrudit cu capacitatea de a discerne între adevărat şi fals, între bine şi rău, în vacarm sau în confuzie • mirosul este legat de capacitatea de înţelegere: omul poate „mirosi” o afacere, ceea ce îl ajută să-şi concretizeze şi să-şi atingă obiectivele • gustul este înrudit cu telepatia care se dezvoltă adeseori între persoanele care împărtăşesc aceleaşi afinităţi profunde • pipăitul îşi află prelungirea în capacitatea de transmitere, deci în diferitele forme de învăţământ, în scris, pictură, comunicare • sentimentele sunt legate de intuiţie Citat: bunul-simţ este „capacitatea bazată pe experienţă cotidiană de a judeca, de a aprecia just oamenii, lucrurile, evenimentele” (MDA) Altfel spus, tot ceea ce ţine de viaţa noastră de toate zilele Simptom Sursă de disconfort, un simptom indică o boală sau o disfuncţie şi este adesea confundat cu boala însăşi, deşi el acţionează numai ca un semnalizator care indică, de pildă, că motorul nu mai dispune de suficient ulei Într-o echipă sau într-o întreprindere, un simptom ar fi, de exemplu, un ţap ispăşitor care le-ar permite celorlalţi să constate că nivelul de perfomanţă al ansamblului este nesatisfăcător • Exemple: într-o întreprindere, zvonurile, rata de înnoire a personalului, furtul, pierderile financiare, casarea şi degradarea materialului, absenteismul şi accidentele, infidelitatea clientelei şi nerespectarea termenelor de execuţie sunt, toate, simptome identice Luate fiecare în parte, ele pot duce la adoptarea unor planuri de redresare pe cât de ingenioase, pe atât de ineficiente în măsura în care niciunul nu tratează „boala” subiacentă În cadrul unuia şi aceluiaşi sistem, simptomele se conjugă şi indică toate o dinamică comună În exemplul de mai sus, toate simptomele din listă sunt echivalentul unei hemoragii Tratarea sau eliminarea unui simptom nu face, de multe ori, decât să-l deplaseze Acest lucru echivalează cu o terapie de 91 confort pe termen scurt Deşi uneori este utilă, aceasta nu este, în general, decât o diversiune care ocoleşte tratarea problemei de fond Deşi rezolvarea unei probleme rezidă altundeva decât în tratarea simptomelor unui sistem client, consultantul sau coachul nu trebuie să neglijeze aceste simptome, deoarece ele constituie un mod creativ de a exprima un disconfort mai profund sau o adevărată motivaţie de transformare Sincronicitate Termenul, atribuit lui C G Jung, este aproape sinonim cu cel de „coincidenţă”, în sensul ei etimologic Denumeşte apariţia concomitentă a unor fenomene care vehiculează un sens comun, dar care, aparent, nu sunt legate cauzal între ele, ci par „întâmplătoare” Exemplu: Tocmai când voiaţi să luaţi din nou legătura cu o veche cunoştinţă, fără niciun motiv anume şi în cursul aceleiaşi săptămâni, trei persoane care nu se cunosc între ele vă spun că s-au întâlnit cu prietenul respectiv Când sensul acestor coincidenţe ne scapă, le punem pe seama „hazardului” sau „întâmplării” Când însă aceste fenomene ne „spun ceva”, vorbim de sincronicitate Deşi eminamente nedirectiv, demersul dialogal propriu coaching-ului urmăreşte să-l acompanieze pe clientul individual sau colectiv în cadrul unei conversaţii care va facilita apariţia spontană sau emergenţa unor soluţii pe cât de esenţiale, pe atât de originale Or, acestea apar adeseori „aproape” din întâmplare Sistemic Care se referă la „Abordarea sistemică” sau „System Approach”, denumită uneori şi „managementul complexităţii”, concept provenit din cercetările din cibernetică Un sistem este un ansamblu coerent şi organizat sau structurat cu un minimum de formă şi, uneori, chiar cu un anume formalism Astfel, un sistem viu, cum ar fi o întreprindere, prezintă: • o frontieră externă, care o diferenţiază de mediul său ambiant; • cel puţin o frontieră internă, care-i diferenţiază organele, între care pe cel de decizie; • unul sau mai multe obiective statutare care-i determină funcţia, chiar şi atunci când funcţia respectivă este aceea de a creşte de a supravieţui; • o capacitate naturală de creştere şi de reproducere, etc Abordarea sistemică se mai numeşte şi „managementul complexităţii” în măsura în care îşi propune să se ocupe nu atât de entităţile aflate în relaţie în cadrul sistemelor, cât de interfeţele dintre ele Bunăoară, la nivel astronomic, abordarea sistemică s-ar concentra asupra relaţiilor sau interacţiunilor dintre energia şi masa vidului dintre aştri (care o depăşeşte cu mult pe aceea a materiei vizibile), şi mai puţin asupra aştrilor înşişi În cadrul întreprinderilor noastre, primul nivel al sistemului colectiv uman şi, în ultimă instanţă, cel mai simplu, este acela al echipei La nivelul echipelor putem studia cel mai uşor – şi putem, eventual, modifica – interfeţele interpersonale, pentru a îmbunătăţi performanţa sistemică În cadrul unei echipe, o abordare „sistemică” ar consta în a face abstracţie de profilul intrinsec al fiecăruia dintre membrii ei (spre deosebire de ceea ce ar face o abordare „psihologică” mai tradiţională), pentru a înţelege şi, mai ales, pentru a modifica în esenţă ceea ce se petrece între ei Stimuli dialogali Tehnici de comunicare, de interviu şi deci de coaching, foarte uşoare şi eficiente şi, din păcate, prea adeseori neglijate şi înlocuite cu întrebări bruşte Stimulii dialogali au rolul de a-l urmări şi de a-l „face să vorbească” pe interlocutor, fără a-l influenţa Stimulii dialogali „pasivi” sunt un fel de „punctuaţie” lingvistică sau gestuală, uneori onomatopeică, emisă pentru a jalona spusele sau acţiunea celuilalt şi care arată că îl urmărim cu atenţie Este o tehnică obişnuită în meseriile comerciale • EXEMPLE: „aha”, „da, da, da…”, „serios?”, „aşa…” (se încuviinţează din cap sau se clipeşte în ritmul vorbirii interlocutoruiui) etc Stimulii dialogali mai „activi” constau în a repeta ultimul cuvânt al interlocutorului, cu o intonaţie interogativă, sau în a-i 92 cere informaţii suplimentare legate de un cuvânt-cheie pe care l-a rostit • EXEMPLE: „Curând?” sau „Cam ce ar însemna «curând»?” Pentru a nu influenţa sensul sau ritmul reflecţiei interlocutorului acompaniat, stimulii dialogali ideali sunt cei „neutri” ca formă şi ca fond Trebuie să-l urmărim pe interlocutor fără să-l grăbim şi fără să-l întrerupem, ascultându-l cu atenţie; de asemenea, nu trebuie să folosim alte cuvinte-cheie decât acelea pe care le-a spus el însuşi Întrucât orice gol atrage un conţinut, uneori, în dialogul faţă în faţă, cei mai buni stimuli dialogali sunt pur şi simplu o prezenţă călduroasă şi o privire atentă, însoţite de o tăcere respectuoasă Supervizare Proces interactiv confidenţial, în doi sau în colectiv, al cărui minim scop este acela de a permite unui profesionist al relaţiei sau al îndrumării (de pildă, unui coach) să continue să se formeze prin intermediul unui studiu aprofundat şi continuu al propriilor sale cazuri-client Nu în ultimul rând, supervizare îi îngăduie coach-ului să efectueze un autocontrol al propriei activităţii, confruntându-se cu alte opţiuni şi regândind, astfel, cadrul de referinţă al practicii sale În această optică, pentru a nu răspunde doar „nevoilor” conştiente ale coach-ului sau consultantului, ci pentru a-l pune să lucreze asupra adevăratelor sale mize, supervizarea trebuie ca, prin modalităţile propuse, să-i permită profesionistului să transforme cadrul de referinţă al practicii sale În acest sens, există o mare varietate de modalităţi sau de procese de supervizare care oferă posibilităţi de explorare a diferitelor cadre de referinţă ale meseriei de coach sau de consultant: individual sau în echipă, „live” sau decalat în timp, prin telefon sau faţă în faţă etc Pericolul, deloc neglijabil, pe care-l prezintă supervizarea ca „demers” calitativ aproape „obligatoriu” este acela că mulţi coach-i îşi închipuie că, urmând astfel de stagii, oferă dovada irefutabilă a calităţii lor profesionale Se poate întâmpla ca multe persoane să se supună la supervizări, dar ca, în realitate, căutarea lor profesională şi regândirea lor personală să rămână foarte limitate Tăcere Team-building De tradiţie americană, „team-building”-ul este un tip de muncă de formare în echipă, centrată pe dezvoltarea motivaţiei individuale şi, apoi, colective Cuprinzând exerciţii de „depăşire de sine” cu caracter mai mult sau mai puţin sportiv, cum ar fi săritura de la trambulină, căţărarea etc , însoţite de obicei de un sprijin sau de încurajare din partea celorlalţi membri ai echipei, team-building-ul este perceput în Europa continentală ca o operaţiune de „motivare” În ţări ca Franţa, team-buliding-ul are drept principal scop întărirea coeziunii echipelor şi rămâne puţin mai marcat de o anume tradiţie psihologizantă care se bazează pe exerciţii colective, exploatate mai ales la nivel relaţional Aceste exerciţii urmăresc, pe de o parte, să ofere fiecărui participant elemente de dezvoltare personală în contextul său profesional şi, pe de altă parte, să faciliteze dezvoltarea relaţiilor interpersonale Diferenţa dintre „coaching-ul de echipă” şi team-building sau coeziunea de echipă constă mai ales în prezenţa sau absenţa unor elemente de teorie sau a unei abordări metaforice cum ar fi „jocurile” şi exerciţiile pedagogice propuse şi animate de către consultant În fapt, aceste aporturi îl plasează pe consultant în centrul procesului de acompaniere şi îndrumare, nemaipermiţându-i să-şi concentreze atenţia asupra clientului, ceea ce este contrar adevăratei practici a coaching-ului În coaching-ul de echipă, procesul şi conţinutul formării sau evoluţiei proprii sunt definite şi animate de către clientul însuşi, adesea în cadrul unor întruniri operaţionale Coach-ul asigură doar „supervizarea”, rămânând la periferia procesului şi a conţinutului promovat de către client 93 Timp „Gestiunea timpului” ocupă un loc relativ central în multe cereri sau mize ale clienţilor coaching-ului Ritm (ca acela al respiraţiei) sau poziţionare ce permite ocuparea unui loc în celelalte trei dimensiuni (lungime, lăţime, înălţime) Rezultă de aici că persoanele cărora nu le ajunge timpul nu-şi găsesc uşor locul şi au dificultăţi în a-şi dezvolta anvergura Timpul este o resursă imaterială legată de spaţiu prin teoria relativităţii, care vorbeşte despre „spaţiu-timp” În lumea profesională, ca şi în agricultură, timpul este, alături de lichidităţi, esenţial în asigurarea creşterii oricărei plante, oricărei întreprinderi şi oricărui proiect În întreprindere, „buna” sau „proasta” gestiune a timpului este considerată, într-un mod destul de paradoxal, o competenţă individuală; în realitate, ea ţine, ca şi gospodărirea apei, de un cadru de referinţă colectiv Ca urmare, la îmbunătăţirea gestiunii timpului în întreprindere este mai greu de ajuns prin abordări ce urmăresc dezvoltarea personală sau formarea individuală, căci este vorba de o chestiune colectivă sau culturală, care nu poate fi tratată decât printr-o abordare sistemică În abordarea sistemică, trebuie reţinut că gestiunea timpului este adeseori paradoxală Căci, ca să ai timp, trebuie să faci lucrurile pe îndelete, ca să câştigi timp, trebuie să ţi-l pierzi, ca să capeţi timp, trebuie să acorzi suficient, iar celor care se grăbesc le va lipsi întotdeauna • Dicton: „Timpul nu respectă ceea ce s-a făcut în lipsa lui” Transversalitate În înterprindere, transversalitatea se referă la atenţia acordată interacţiunilor dintre parteneri de nivel egal sau între egali aflaţi într-o relaţie de paritate, în opoziţie cu dinamica „verticalităţii”, care se referă la relaţiile ierarhice observate de regulă în contexte teritoriale de tip „cutiuţe” În cadrul întreprinderilor, transversalitatea este un concept salutar când este vorba de dezvoltarea valorii adăugate „sistemice”, potenţial rezultate din interfeţele transversale Căci lipsa transversalităţii într-o echipă sau în organizaţia ei ambiantă (căci între ele există mai mereu o corelaţie strânsă) face ca o bună parte din valoarea adăugată „sistemică” sau rezultată din interfeţe să se piardă În aceste condiţii, mai eficientă este adeseori „dizolvarea” sistemului şi externalizarea fiecăreia din componentele lui Altfel spus, singurul motiv util de a înfiinţa o întreprindere sau orice alt gen de sistem complex este acela de a capitaliza valoarea adăugată, potenţial rezultată din interfeţele operaţionale transversale care trebuie să existe între toate subansamblele sistemului respectiv Conceptul de transversalitate i se substituie avantajos aceluia de „muncă în echipă” şi, mai ales, de „delegare”, care, în mod paradoxal, îl face pe şef prea responsabil sau prea central în raport cu interfeţele de performanţă pe care simte nevoia să le dezvolte în cadrul echipei sale Valori Temă de meditaţie: diferenţa dintre valorile promovate, cele despre care se vorbeşte sau care sunt afişate, şi valorile active, care sunt pur şi simplu dezvăluite, uneori în mod brutal, de un comportament Lucrurile stau cam ca în publicitate Se pare că, adesea, cu cât un sistem insistă mai mult asupra unei anumite valori, cu atât este mai posibil ca el să acţioneze în mod diametral opus Să luăm exemplul unor ţări care, în numele libertăţii pentru toţi, sunt primele care-şi angajează spionii şi trupele pentru aşi înabuşi propria populaţie, aşteptând ca celelalte ţări să accepte acest lucru de teamă să nu fie agresate Organizaţiile religioase sunt şi ele experte în arta de a promova iubirea cu sabia în mână şi chiar de a ucide în numele lui Dumnezeu Este ca şi cum valorile ar fi exprimate de „supra-eu”, iar trecerea la acţiune ar fi guvernată de o stare psihică şi de nişte motivaţii cu totul diferite Nu insistăm, ca să nu se creadă că vrem să facem politică… Am putea conchide că promovarea ostentativă a unui set de valori ar fi o strategie excelentă pentru a ascunde nişte obiective cu totul contrare şi, în ultimă instanţă, ruşinoase Păcat că organizaţiile nu s-au gândit încă la acest lucru 94 În orice caz, atunci când vrea să-şi precizeze viziunea sau misiunea, orice întreprindere sau, mai bine zis, comitetul de conducere al oricărei întreprinderi aduce în discuţie propriile valori Pentru a acompania şi îndruma această activitate esenţială, coach-ul trebuie să aibă grijă şi să procedeze astfel încât clientul colectiv să-şi implice şi baza în reflecţie, adică să rămână cu picioarele pe pământ Zero Ca în „abordarea cu bază zero” – strategie popularizată în întreprindere prin noţiuni ca zero hârtie, zero birouri, zero termene, zero defecte etc Abordarea „cu bază zero” este una dintre strategiile ce permit o schimbare radicală a cadrului de referinţă Abordarea „cu bază zero” le propune partenerilor la un proiect să se comporte ca şi cum n-ar fi moştenit niciun mijloc şi niciun rezultat, fiind deci nevoiţi să pornească „de la zero” • Atenţie: Nu ni se cere să reinventăm roata, ci doar să ne imaginăm cum anume ne-am putea dispensa de ea • Exemplu: responsabililor unui viitor buget, puşi să întocmească un „buget cu bază zero”, li se cere să facă abstracţie de toate resursele repartizate în anii trecuţi şi să justifice utilitatea cheltuirii fiecărui bănuţ, sau să solicite fiecare resursă pentru anul ce urmează În multe domenii strategice sau conceptuale, ca şi în coaching, o aplicare riguroasă a abordării „cu bază zero” este o atitudine intelectuală creativă care permite adeseori revizuirea vechilor deprinderi de gândire şi de comportament şi relativizarea ponderii „istoriei” Din punctul de vedere al unui coach, întrebările care se sprijină pe o „bază zero” îl pot ajuta pe client să-şi regăsească motivaţiile mai profunde Punerea lor în practică nu este apoi decât o chestiune de mijloace • Exemple: „Dacă faceţi abstracţie de toate aceste constrângeri, care ar fi soluţia dvs ideală?”; „Dacă aţi putea porni de la zero, ce decizie aţi lua astăzi?”; „Presupunând că nimic nu v-ar împiedica să vă manifestaţi întregul potenţial, care ar fi domeniul de activitate care v-ar motiva cel mai mult?” Zgomot În interiorul organizaţiilor tehnocratice care privilegiază abordările bazate pe expertiză, „zgomotul” este o suprasarcină de informaţii contextuale, prea amănunţite, contradictorii, prost orientate şi, de multe ori, excesiv de analitice În cadrul unor astfel de sisteme, o parte din această informaţie este adesea difuzată cu precădere prin „POWERPOINT”, în cursul unor şedinţe în cascadă, sau prin e-mailuri copiate şi transmise fără discernământ la o mulţime de destinatari • Dicton: „Excesul de informaţie sufocă informaţia” Mai mult decât atât, surplusul de informaţii se transformă într-un zgomot care îneacă puţinele informaţi utile, într-un vacarm nediferenţiat În materie de comunicare, se cuvine să reamintim că, întocmai ca în muzică, o informaţie bună este alcătuită şi din pauze judicioase În întreprindere, se admite în general că informaţia serveşte la pregătirea deciziilor şi la urmărirea punerii lor în practică Dacă însă observăm funcţionarea multor întreprinderi, contatăm că zgomotul le slujeşte mai degrabă să evite luarea de decizii şi, apoi, aplicarea acestora În cadrul echipelor cliente, coach-ul va avea grijă să limiteze discuţiile în contradictoriu, prin modelizarea ascultării şi tăcerii centrate pe dialog Comentariile şi întrebările coach-ului îi permit clientului individual şi colectiv să-şi dezvolte capacitatea de discernământ, care-l va ajuta să deosebească informaţia utilă de zgomotul ambiant, mai puţin pertinent 95 Cuprins Instrumentar I: Relaţia de coaching Instrumentele de comunicare în coaching - pg 1 Instrumentar II: Întrebările în coaching Coachingul prin întrebări pg - 10 Instrumentar III: Nivelele de contract în coaching Contractele şi Acordurile cu clienţii în coaching pg - 23 Instrumentar IV: Coachingul sistemic Instrumentele coach-ului systemic pg - 30 Contractul trilateral Cum se negociază contractele prescrise pg - 37 Triunghiul dramatic Triunghiul lui Karpmann şi Formula K pg - 42 Supervizarea, câteva răspunsuri la întrebările dumneavoastră privitoare la supervizarea de coach-i individuali şi de echipă pg - 47 Domeniile de aplicare a coaching-ului - A Cardon pg - 53 Spiritul coaching-ului DIALOG ŞI COACHING pg - 55 Diferitele moduri de practicare a coaching-ului O singură meserie, mai multe moduri de a o practica pg - 59 Sensul politic al coaching-ului COACHING-UL ÎN CONTEXTUL SOCIETĂŢII CONTEMPORANE pg - 63 Vocabular Termeni de coaching individual şi de echipă, cu definiţiile lor paradoxale, sistemice sau impertinente Pg - 66 96 